ডাঙৰ খবৰ! পিতৃ-মাতৃৰ পিছত আজীৱন পেন্সন লাভ কৰিব যুৱতীয়ে, মন্ত্ৰী হিমন্তই কৰিলে ঘোষণাafter-the-seath-of-parent-unmarried-woman-will-get-pension-whole-life-says-hbs– News18 Assam\nডাঙৰ খবৰ! পিতৃ-মাতৃৰ পিছত আজীৱন পেন্সন লাভ কৰিব যুৱতীয়ে, মন্ত্ৰী হিমন্তই কৰিলে ঘোষণা\nUpdated:February 22, 2021, 10:33 PM IST\nকোনো দুখীয়া লোকে পৰিশোধ কৰিব নালাগে মাইক্ৰফাইনেন্সৰ ঋণ। ঋণ বিচাৰি আহিলে গ্ৰেপ্তাৰ হব মেনেজাৰ, কৰ্মচাৰী!\nপিতৃ-মাতৃৰ বিয়োগৰ পিছতো আজীৱন পেন্সন লাভ কৰিব যুৱতীয়ে। এই ডাঙৰ ঘোষণা কৰিলে মন্ত্ৰী হিমন্ত বিশ্ব শৰ্মাই। পিছে সকলো যুৱতীয়ে নহয়। বিয়া নোহোৱা যুৱতীয়েহে পাই থাকিব আজীৱন পেন্সন। ৰাজ্য চৰকাৰে দিব আজীৱন পেন্সন। ইতিমধ্যে চৰকাৰে হাতত লৈছে এখন নতুন আঁচনি।\nমন্ত্ৰী হিমন্তৰ মতে, 'এনেধৰণৰ কথা কোনেও চিন্তাই কৰিব পৰা নাছিল। আগতে পিতৃ-মাতৃৰ মৃত্যুৰ পিছত ঘৰত থাকি যোৱা অবিবাহিত ছোৱালীজনীয়ে পেন্সন পোৱা নাছিল। কিন্তু এতিয়া সিদ্ধান্ত লোৱা হৈছে যে, দেউতাকৰ মৃত্যুৰ পিছত মাকে পেন্সন পাব আৰু মাকৰ মৃত্য়ুৰ পিছত ঘৰত থকা অবিবাহিত ছোৱালীজনীয়ে আজীৱন লাভ কৰিব পেন্সন।'\nইয়াৰ উপৰিও ১৫ কোটি লৈকে মাইক্ৰফাইনেন্সৰ ঋণ মাফ কৰিব পাৰে চৰকাৰে। ইতিমধ্যে এই সন্দৰ্ভত চিন্তা চৰ্চা কৰিছে ৰাজ্য চৰকাৰে। সেইদৰে এতিয়াৰ পৰা ঋণ লোৱা কোনো মহিলা অপমানিত হ'ব নালাগে বুলিও জনাই দিয়ে মন্ত্ৰী হিমন্ত বিশ্ব শৰ্মাই। কাৰণ কোনো দৰিদ্ৰ মহিলাই উভতাব নালাগে ঋণ। আনহাতে ঋণ বিচাৰি হাৰাশাস্তি কৰিলে গ্ৰেপ্তাৰ হ'ব বেংকৰ মেনেজাৰ পৰ্যন্ত। ৰাজ্যপালে অনুমোদন জনালেই আইনত পৰিণত হ'ব এই বিধেয়ক। এই কথা জানিবলৈ দিয়ে ৰাজ্যৰ বিত্তমন্ত্ৰী ড০ হিমন্ত বিশ্ব শৰ্মাই।\nFirst published: February 22, 2021, 10:33 PM IST


হত্যাকাণ্ড! ‘গৰু চোৰ’ বুলি জোকোৱাই ভুল এটি শিশুৰ Prag News : Best Assamese News Channel, Latest Assam News Live Today , North East Breaking News\nহত্যাকাণ্ড! ‘গৰু চোৰ’ বুলি জোকোৱাই ভুল এটি শিশুৰ\nডিজিটেল ডেস্ক : অপৰাধৰ কোনো মুখা নাই৷ অপৰাধী মনে নিঃশেষ কৰিব পাৰে সকলো৷ তেনে এক মৰ্মান্তিক ঘটনাই সংঘটিত হৈছে বকোত৷ গৰু চোৰ বুলি জোকোৱাৰ বাবে এটি শিশুক হত্যা কৰি দ-গাঁতত পেলাই দিয়ে৷ আঠদিনৰ পাছত মৃতদেহ বিছাৰি পোৱাত পোহৰলৈ আহে সমগ্ৰ ঘটনা৷ হত্যাকাৰীসহ দুজনক গ্ৰেপ্তাৰ কৰে আৰক্ষীয়ে৷ বকোৰ লামপাৰা কেকোপাৰাত সংঘটিত হয় এক চাঞ্চল্যকৰ ঘটনা।\nঅৰ্ধদগ্ধ অৱস্থাত উদ্ধাৰ হয় এটি প্ৰায় সাত বছৰীয়া শিশুৰ মৃতদেহ। বিগত ২০ছেপ্টেম্বৰৰ পৰা নিৰুদ্দিষ্ট হৈ আছিল শিশুটি। নিজ গৃহৰ পৰা প্ৰায় ৪০০ মিটাৰ দুৰৈত এটা গাঁতত পিতৃয়ে প্ৰত্যক্ষ কৰে অৰ্ধদগ্ধ মৃতদেহটো। লগে লগে ঘটনাস্থলীত বকো আৰক্ষী উপস্থিত হৈ তদন্ত আৰম্ভ কৰে৷ নিশাই দুজন লোকক গ্ৰেপ্তাৰ কৰে বকো আৰক্ষীয়ে৷\nআৰক্ষীয়ে আটক কৰা লোকজন হ’ল দিপাংকৰ দাস৷ আৰক্ষীৰ জেৰাত শিশুটিক হত্যা কৰাৰ কথা স্বীকাৰ কৰে দিপাংকৰ দাসে৷ ইপিনে ঘটনাৰ সৈতে জড়িত দ্বিজেন বড়ো নামৰ আন এজন লোকক একেনিশাই গ্ৰেপ্তাৰ কৰে৷ গৰু চোৰ বুলি জোকোৱাৰ বাবেই শিশুটিক হত্যা কৰা বুলি স্বীকাৰ কৰে লোককেইজনে৷


ৰাজ্যিক বিজেপিৰ 'মোনা লোৱা' নেতাজন কোন? | Asom Live 24\nৰাজ্যিক বিজেপিৰ ‘মোনা লোৱা’ নেতাজন কোন?\nবৰাক কাণ্ড সন্দৰ্ভত প্ৰতিক্ৰিয়া প্ৰকাশ যুক্তৰাজ্য সাহিত্য সভাৰ, দুষ্কৃতিকাৰীৰ বিৰুদ্ধে দৃষ্টান্তমূলক শাস্তিৰ দাবী মুখ্যমন্ত্ৰীলৈ\nদীপাৱলীৰ প্ৰাকক্ষণত প্ৰদূষণ নিয়ন্ত্ৰণ ব’ৰ্ডৰ কেতবোৰ নিৰ্দেশনা জাৰি, ৰাজ্যবাসীলৈ গ্ৰীণ দীপাৱলী উদযাপনৰ আহ্বান\nবিশ্বকাপৰ ইতিহাসত প্ৰথমবাৰৰ বাবে পাকিস্তানৰ হাতত ধৰাশায়ী ভাৰত, দল গঠন প্ৰক্ৰিয়াক দায়ী কৰিলে কোহলীয়ে\nভৱানীপুৰত মুখ্যমন্ত্ৰী, কংগ্ৰেছ-AIUDFক কঠোৰ সমালোচনা\nউপ নিৰ্বাচনঃ বিজেপি, কংগ্ৰেছৰ কি হিচাপ?\nমঞ্চতেই মুখ্যমন্ত্ৰীৰ ধমক খালে মন্ত্ৰী ৰঞ্জিত দাসে\n‘ৰাজকোষলৈ বৰাকৰ অৱদান কি?’ ‘বৰাক ডিঙিত লাগি থকা কাঁইট’\nআৰিয়ান খান ড্ৰাগছ গোচৰত আহি পৰিছে নতুন মোৰ\nচুপাৰি-কয়লাৰ ছিণ্ডিকেট, কোন এই নিৰ্মল জৈন?\nআজি কৰৱা চথ\n‘আমাক নাকাটিব’, ‘আমাক সুৰক্ষা দিয়ক’\nঅগ্নি পৰীক্ষা মন্ত্ৰী অতুল বৰাৰ!\nকেনেদৰে দল ধ্বংস কৰিছে ‘মোনা লোৱা’ নেতাই?\nin অসম, ৰাজনীতি\nঅসম লাইভ ২৪ঃ দেওবাৰে এক আচম্বিত খবৰে জোকাৰণি তুলিছিল ৰাজ্যৰ ৰাজনীতিত। সততে সৰৱ। সততে বিতৰ্কিত ভাষ্যৰে সংবাদ শিৰোনাম দখল কৰি অহা হোজাইৰ বিধায়ক শিলাদিত্য দেৱে বিজেপি দল ত্যাগৰ খবৰে চাঞ্চল্যকৰ সৃষ্টি কৰিছিল। সংবাদ মাধ্যমত বিশেষকৈ টিভি আৰু ৱেব মিডিয়াৰ বিগ ব্ৰেকিং হৈ পৰিছিল এই খবৰ। বিগ ব্ৰেকিঙৰ ক্ষন্তেক পাছতে লংকাৰ জোৰাপুখুৰীৰ নিজ বাসগৃহত এক সংবাদমেল আয়োজন কৰে বিধায়কজনে। সংবাদমেলত শিলাদিত্য দেৱে নিজ দলৰ একাংশ শীৰ্ষ নেতাৰ বিৰুদ্ধে ক্ষোভ উজাৰে। ডেৰ কুৰি বছৰ ভাৰতীয় জনতা পাৰ্টীৰ এজন নিষ্ঠাবান কৰ্মীৰূপে সংবাদমেল সম্বোধন কৰে বিধায়কজনে। পুৰণি দিনৰ স্মৃতি স্মৰণ কৰি বৰ্তমান আৰু অতীতৰ বিজেপি দলৰ মাজত বৃহৎ তফাৎ অহা বুলি মন্তব্য কৰি স্পষ্ট কৰি দিয়ে যে তেওঁ কোনো পদবীৰ প্ৰতি লালায়িত নহয়। ‘মন্ত্ৰিত্ব নোপোৱাৰ কাৰণে শিলাদিত্যই বিদ্ৰোহ কৰিছে নেকি?’ সাংবাদিকে কৰা এই প্ৰশ্নৰ উত্তৰত পুনৰ স্পষ্ট কৰি দিয়ে যে তেওঁ মন্ত্ৰিত্বৰ প্ৰতি আগ্ৰহী নহয়। কিন্তু দলত তেওঁক পদে পদে অপমান কৰাৰ অভিযোগ আনে। এইক্ষেত্ৰত ৰাজ্যিক বিজেপিৰ এগৰাকী বিশেষ নেতাক টাৰ্গেট কৰি লোৱা দেখা গ’ল শিলাদিত্য দেৱক। ‘মোনা লোৱা’ এজন নেতাৰ বিৰুদ্ধে ভয়ংকৰ অভিযোগ উত্থাপন কৰে। এই ‘মোনা লোৱা’ নেতাজনৰ বাবেই অনাগত দিনত দলৰ বহুত ক্ষতি হ’ব বুলি দলৰ অন্য নেতা-কৰ্মীসকলক একপ্ৰকাৰৰ সতৰ্কবাণী প্ৰেৰণ কৰে হোজাইৰ বিধায়কজনে। ১৪ জুলাইত ভাৰতীয় জনতা পাৰ্টীৰ পৰা অৱসৰ ল’ব বুলিও একেখন সংবাদমেলত ঘোষণা কৰে বহুবল্কী শিলাদিত্যই।\nকোন এই ‘মোনা লোৱা’ নেতা?\nদেওবাৰৰ সংবাদমেলেই নহয়, ইয়াৰ পূৰ্বেও ‘মোনা লোৱা’ নেতাজনৰ বিৰুদ্ধে সৰৱ হৈছিল শিলাদিত্য। মুখ্যমন্ত্ৰী সোণোৱাল, ৰাজ্যিক বিজেপিৰ সভাপতি ৰঞ্জিত দাসকে ধৰি একাংশ বিয়াগোম নেতাক অভিযোগো দিছিল। ৰাজ্যত চলি থকা অসংখ্য ছিণ্ডিকেটৰ নায়কৰূপে অভিহিত কৰি ‘মোনা লোৱা’ নেতাজনৰো এনে কু-কৰ্ম শিলাদিত্যৰ অভিযোগপত্ৰত সন্নিৱিষ্ট হৈছিল। পিছে, মেকুৰীৰ ডিঙিত টিলিঙা আঁৰিব কোনে? অভিযোগপত্ৰ দিয়াৰ পাছত দলৰ প্ৰাপ্য সন্মানৰ পৰা বঞ্চিত হ’বলগীয়া হ’ল বিধায়কজন। আনকি বিজেপি ত্যাগৰ পত্ৰখনো ৰাজ্যিক সভাপতিলৈ হোৱাট্ছএপতহে প্ৰেৰণ কৰিবলগীয়া হ’ল। ৰঞ্জিত দাসে ফোনেই নুঠায়। শিলাদিত্যই কোৱাৰ দৰে ‘মোনা লোৱা’ নেতাজন সঁচাকৈয়ে শক্তিশালী নেকি? যাৰ বাবে এজন দলীয় বিধায়কৰ ফোন উঠাবলৈ অপাৰগ হ’ল ৰঞ্জিত দাস। এতিয়া অকল হেঙেৰাবাৰীতে নহয়, ৰাজ্যৰ চুকে-কোণে উৎসুকতা বাঢ়িছে এই ‘মোনা লোৱা’ বিজেপি নেতাজন কোন? সকলোৱে জানে। পিছে, কোনেও মুখ খুলি নকয় ‘মোনা লোৱা’ নেতাৰ নাম। অসম লাইভ ২৪-এ অনুসন্ধান কৰিছিল হেঙেৰাবাৰীৰ ‘মোনা লোৱা’ নেতাজনৰ। কাষ চাপিছিল বিজেপিৰ প্ৰাক্তন বিদ্ৰোহী নেতা ৰামপ্ৰসাদ শৰ্মাৰ। শৰ্মায়ো স্পষ্টকৈ নক’লে যদিও আওপকীয়াকৈ ফণীন্দ্ৰ শৰ্মাৰেই নাম ল’লে। শিলাদিত্যই ইংগিতকৰা ‘মোনা লোৱা’ নেতাজন ফণীন্দ্ৰ শৰ্মাই হয় বুলি ইতিমধ্যে চৰ্চা আনত বাদ দিলেও খোদ বিজেপি কৰ্মী-নেতাৰ মাজতে চৰ্চিত হৈছে। কিয়নো অসম বিজেপিৰ এজন অখণ্ড প্ৰতাপী নেতা হ’ল ফণীন্দ্ৰ শৰ্মা।\nপদত্যাগপত্ৰ গ্ৰহণ নকৰে বিজেপিয়ে\nআমাৰ হাতত পৰা শেহতীয়া খবৰ মতে শিলাদিত্য দেৱৰ আচম্বিত পদত্যাগ ঘোষণাই ক্ষুণ্ণ কৰি তুলিছে গেৰুৱা দলৰ তৃণমূল পৰ্যায়ৰ কৰ্মীসকলক। এনে ক্ষোভে যাতে ভূমিকম্পৰ ৰূপ নলয় তাৰ বাবে তৎপৰ হৈ উঠে ৰাজ্যিক বিজেপিৰ নেতৃবৃন্দ। মুখ্যমন্ত্ৰীৰ হস্তক্ষেপত ইতিমধ্যে বুজাই-পৰাই পুনৰ দললৈ শিলাদিত্য দেৱক ওভতাই অনাৰ যৎপৰোনাস্তি চেষ্টা চলিছে। ক্ষোভ-অসন্তুষ্টি মৰিষণৰ বাবে ৰাজ্যিক নেতৃত্বই সঘনে যোগাযোগ স্থাপন কৰিছে বিধায়কজনৰে। শিলাদিত্য দেৱৰ ঘনিষ্ঠ সূত্ৰই জানিব দিয়া মতে ক্ষোভে শাম কাটিছে বিধায়কগৰাকীৰ। সেয়ে দুই-এদিনতে হয়তো পদত্যাগপত্ৰ উঠাই ল’ব হোজাইৰ বিদ্ৰোহী নেতাজনে।\nTags: asom live 24assam live 24assam state bjpaxom live 24rp sarmasiladitya dev\n'অখিল বৰ্তমান সুস্থ'-এই মন্তব্য স্বাস্থ্যমন্ত্ৰী হিমন্ত বিশ্ব শৰ্মাৰ\nক’ৰোনাত আক্ৰান্ত অমিতা বচ্চন কেনে আছে?


ৰহাৰ ডিমৌত পুৱতি নিশা ভয়ংকৰ দুৰ্ঘটনা ! ট্ৰাকে খুন্দা মাৰিলে চুইফট ডিজায়াৰক, একেখন বাহনকে পুনৰ খুন্দিয়ালে ফৰচুনাৰে...– News18 assam\nৰহাৰ ডিমৌত পুৱতি নিশা ভয়ংকৰ দুৰ্ঘটনা ! ট্ৰাকে খুন্দা মাৰিলে চুইফট ডিজায়াৰক, একেখন বাহনকে পুনৰ খুন্দিয়ালে ফৰচুনাৰে...\nৰহা আৰক্ষী চকীৰ অন্তৰ্গত ডিমৌৰ চাৰিলেন যুক্ত ৩৭ নং ৰাষ্ট্ৰীয় ঘাইপথত সোমবাৰে পুৱতি নিশা সংঘটিত হৈছে এক ভয়ানক পথ দুৰ্ঘটনা ৷ ট্ৰাকে খুন্দা মাৰিলে চুইফট ডিজায়াৰক, একেখন বাহনকে পুনৰ খুন্দিয়ালে ফৰচুনাৰে।\nLast Updated : November 22, 2021, 11:51 IST\nৰহা আৰক্ষী চকীৰ অন্তৰ্গত ডিমৌৰ চাৰিলেন যুক্ত ৩৭ নং ৰাষ্ট্ৰীয় ঘাইপথত সোমবাৰে পুৱতি নিশা সংঘটিত হৈছে এক ভয়ানক পথ দুৰ্ঘটনা ৷জানিব পৰা মতে AS 01 DZ 2725 নম্বৰৰ চুইফট ডিজায়াৰ গাড়ীখনক চলন্ত অৱস্থাত ডিমৌৰ ৰাজপথত খুন্দা মাৰে এখন মালবাহী ট্ৰাকে। ইপিনে চুইফট খনক মহতিয়াই পলায়ন কৰে মালবাহী ট্ৰাকখনে ৷\nদুৰ্ঘটনাত পতিত হোৱা চুইফট ডিজায়াৰখনে নিয়ন্ত্ৰণ হেৰুৱাই ডিভাইডাৰ পাৰ হ‌ওতেই AS 01 DZ 6795নম্বৰৰ ফৰচুনাৰ গাড়ীখনে খুন্দা মাৰে ।উল্লেখযোগ্য যে AS 01 DZ 6795 নম্বৰৰ ফৰচুনাৰ বাহনখন সোনাৰি দিশৰ পৰা গুৱাহাটী অভিমুখে গৈ আছিল।উক্ত দুৰ্ঘটনাত চুইফট ডিজায়াৰখনত থকা দুজন লোক গুৰুতৰভাৱে আহত হয়। পৰৱৰ্তী সময়ত ঘটনাস্থলীত ৰহা আৰক্ষী উপস্থিত হৈ আহত দুজনক সংকটজনক অৱস্থাত চিকিৎসাৰ বাবে নগাঁৱৰ ভোগেশ্বৰী ফুকননী চিকিৎসালয়লৈ প্ৰেৰণ কৰে ৷জানিব পৰা মতে আহত দুজনৰ এজনৰ নাম জৱামণি দাস।সংকটজনক অৱস্থাত আছে জৱামণি দাস আৰু আনজন বৰ্তমানলৈ চিনাক্ত কৰিব পৰা হোৱা নাই ৷ মূলতঃ মালবাহী ট্ৰাকৰ বাবেই উক্ত দুৰ্ঘটনাটো সংঘটিত হয় বুলি আৰক্ষীয়ে উল্লেখ কৰে।আনহাতে সম্পূৰ্ণ ঘটনাৰ তদন্ত ৰহা আৰক্ষীয়ে নিজা ববীয়াকৈ লৈছে বুলি জানিব পৰা গৈছে ৷\nFirst published: November 22, 2021, 11:49 IST


ভাষা, সমাজ ইত্যাদি-(খগেশ সেন ডেকা) - মুক্ত চিন্তা\nভাষা, সমাজ ইত্যাদি-(খগেশ সেন ডেকা)\nভাষা হ'ল মানৱ সমাজৰ যোগাযোগৰ বাচিক মাধ্যম৷ মানৱ শৰীৰৰ বিশেষ অংগ বাগযন্ত্ৰৰ দ্বাৰা উচ্চাৰিত ধ্বনি-প্ৰতীকৰ সৈতে অৰ্থৰ সংযোগৰ নামেই ভাষা ৷ ভাষাৰ ধ্বনি প্ৰতীকবোৰ আকৌ যথেচ্ছ (Arbitrary)৷ অৰ্থাৎ, ধ্বনি বা ধ্বনি সমষ্টিৰ সৈতে সেই ধ্বনিয়ে প্ৰকাশ কৰা অৰ্থৰ কোনো সহজাত সম্বন্ধ নাই৷ এই সম্বন্ধ মানি লোৱা সম্বন্ধহে আৰু ই এক পৰম্পৰাৰে মানুহৰ মুখ বাগৰি চলি আহিছে ৷ উদাহৰণস্বৰূপে কুলাৰ দৰে কাণ দুখনেৰে সৈতে বিৰাট বপুৰ জন্তুটোৰ নাম আমাৰ ভাষাত হাতী কিয় হ'ল, সেই প্ৰশ্ন কোনেও, কেতিয়াও কৰা নাই৷ আজিৰে পৰা যদি অসমীয়া সমাজে হাতীক গছ আৰু গছক হাতী বোলাৰ সৰ্বসন্মত সিদ্ধান্ত লয়, তেন্তে সময়ত সেই বিৰাট জন্তুটো গছ আৰু পূৰ্বৰ গছ হাতী হৈ পৰিব ৷\nভাষা হ'ল অজস্ৰ শব্দৰ ভঁড়াল ৷ বাক্য একোটাত ব্যৱহৃত শব্দবোৰৰ বিকল্প হিচাপে স্থান দিব পৰা শব্দৰ সংখ্যা অগণন ৷ সেই বিকল্প শব্দবোৰৰ প্ৰতিস্থাপনে একে আকৃতিৰ বাক্য একোটাক ভিন্ন অৰ্থসূচক বাক্যলৈ সলনি কৰিব পাৰে ৷ উদাহৰণস্বৰূপে "মই ঘৰলৈ যাওঁ" বাক্যটোৰ ঘৰ শব্দটোৰ ঠাইত বজাৰ, পথাৰ আদি শব্দ বহুৱালে তাৰ অৰ্থ ভিন্ন হৈ পৰিব ৷ তেনেদৰে বাক্যাবদ্ধ একেটা শব্দই প্ৰসংগ, পৰিৱেশ আৰু সময় অনুসাৰে ভিন ভিন অৰ্থ দিব পাৰে ৷ "সি খাই আহিছে" তেনে এটা বাক্য ৷ দুপৰীয়া বাক্যটোৰ ক্ৰিয়াপদ 'খাই'-ৰ অৰ্থ হ'ব ভাত বা ৰুটি, আবেলি চাহ আৰু ৰাতি ঢলং-পলংকৈ আহিলে গঁড়-মাৰ্কা বা তেনে জাতীয় এবিধ ৷\nমানুহৰ মুখ বাগৰি চলি আহোঁতে ভাষাৰ অন্যান্য দিশৰ দৰে শব্দাৰ্থৰো পৰিৱৰ্তন ঘটে ৷ ফলত শব্দ একোটা পাছৰ কালত সংকুচিত, বিস্তৃত অথবা সম্পূৰ্ণ ভিন্নাৰ্থত ব্যৱহাৰ হ'ব পাৰে ৷ আধুনিক ভাষাবিজ্ঞানৰ পিতৃপুৰুষ অধ্যাপক ফাৰ্ডিনাণ্ড দ্য চ্যছুৰৰ মতে ভাষাত পাৰ্থক্যৰ বাহিৰে আন একো নাই (There are only differences.) ৷ ইয়াৰ অৰ্থ এয়ে যে, শব্দ এটাৰ অৰ্থ সেই শব্দৰ সৈতে আকৃতিগত সাদৃশ্য থকা আন আন শব্দৰ সৈতে থকা পাৰ্থক্যৰ ওপৰতহে নিৰ্ভৰশীল৷ এই প্ৰসংগত চ্যছুৰে দিয়া উদাহৰণটো হ'ল—"A cat isacat, because it is notarat". অসমীয়াত ক'বলৈ গ'লে গৰুটো এই কাৰণেই গৰু; সি সৰু, লৰু, তৰু, চৰু, মৰু আদি এটাও নহয় ৷ ভাষাৰ যথেচ্ছতাৰ এইবোৰেই উদাহৰণ ৷\nচ্যছুৰে ডবা খেলৰ ৰিজনিৰেও এই পাৰ্থক্য সুন্দৰকৈ ফঁহিয়াই তেওঁৰ মত সাব্যস্ত কৰাৰ চেষ্টা কৰিছে ৷ সকলোৱে জনা কথা, ডবাখেলৰ ঢালখনত বিবিধ প্ৰকাৰৰ গুটি থাকে ৷ ৰজা, মন্ত্ৰী, হাতী, ঘোঁৰা, নাও, সৈন্য আদি সিবোৰৰ নাম ৷ গুটিবোৰৰ আকৃতি কেনে অথবা সিবোৰ কিহেৰে তৈয়াৰী, সেয়া দৰকাৰী নহয় ৷ যি আকৃতিৰেই নহওক, সিবোৰৰ মাজৰ পাৰস্পৰিক পাৰ্থক্য চিহ্নিত কৰাৰ উপায় থাকিলেই হ'ল ৷ কোনোবাটো গুটি হেৰালে অন্য বস্তুৰেও কাম চলাব পৰা যায়, যদিহে বাকীবোৰ গুটিৰ সৈতে তাৰ পাৰ্থক্য নিৰূপণৰ উপায় থাকে ৷\nমুঠতে, ভাষাৰ জৰিয়তে সমাজবদ্ধ মানুহে দৈনন্দিন জীৱনৰ কাম-কাজ সুচাৰুৰূপে চলাই আহিছে, আগলৈকো চলাই যাব ৷ তদুপৰি, ভাষাৰ বাবেই মানুহ সমগ্ৰ জীৱকুলৰ ভিতৰত শ্ৰেষ্ঠৰূপে পৰিগণিত হৈছে ৷\nসমাজ হ'ল মানুহৰ সামূহিক কাম-কাজ নিয়াৰিকৈ চলাই নিবৰ বাবে সৃষ্ট গোট ৷ আদিম মানৱে প্ৰতিকূল পৰিৱেশৰ সৈতে অহৰহ সংগ্ৰামত লিপ্ত হোৱাৰ প্ৰয়োজনতে বোধহয় একগোট হোৱাৰ বা সমাজবদ্ধ হোৱাৰ প্ৰয়োজন অনুভৱ কৰিছিল ৷ খাদ্য সংগ্ৰহকাৰী স্তৰত মানুহে লগে-ভাগে হাবিত চিকাৰ বিচাৰি যোৱা কাৰ্যই সমাজৰ প্ৰাৰম্ভিক স্তৰৰ ইংগিত দিয়ে ৷ পাছত মানৱ প্ৰজাতি খাদ্য উৎপাদনকাৰী স্তৰলৈ উন্নীত হোৱাত সমাজ-চিন্তাৰ প্ৰয়োজন অধিক দৃঢ়বদ্ধ হৈ উঠে ৷\nভাষাৰ সৈতে সমাজৰ নিগূঢ় সম্পৰ্ক বিদ্যমান ৷ আন প্ৰকাৰে ভাষাক সমাজৰ দাপোণ বুলিব পাৰি ৷ সমাজ সুস্থ হ'লে ভাষাও সুস্থ তথা উন্নত হোৱা স্বাভাৱিক ৷ আনহাতে, সমাজ গঠনকাৰী ব্যক্তি সমষ্টিৰ ৰুচি-অভিৰুচি যদি অধোগামী হয়, ভাষায়ো আওবাটে বাট বুলিবলৈ বাধ্য হয় ৷\nসমাজৰ মূল সৌধ নিৰ্মাণ কৰে উৎপাদন ব্যৱস্থা আধাৰিত অাৰ্থ-সামাজিক-ৰাজনৈতিক ব্যৱস্থাপনাই ৷ ভাষা তেনে সমাজ-সৌধৰ ওপৰত বৰ্তি থকা উপৰিসৌধৰ এক বিশেষ অংশ মাত্ৰ ৷ সমাজৰ মূল গাঁথনিৰ পৰিৱৰ্তন ঘটিলে ভাষাৰ ৰূপো সলনি হ'বলৈ বাধ্য ৷ সময়ে সময়ে উদ্ভৱ হোৱা দাৰ্শনিক মতবাদসমূহো সমাজৰ উৎপাদন ব্যৱস্থাৰ পৰিৱৰ্তনৰ স্বাভাৱিক পৰিণতি ৷ ভাৰতবৰ্ষত একালৰ পশুপালক যাযাবৰ আৰ্যসকল কৃষি সভ্যতালৈ উন্নীত হোৱাত স্বাভাৱিকতে ভাষাৰো পৰিৱৰ্তন হৈছিল, নতুন ব্যৱস্থাৰ উপযোগীকৈ ভাষায়ো নিশ্চয়কৈ নতুন ৰূপ পৰিগ্ৰহ কৰিছিল ৷ পৰৱৰ্তী সময়ত সমাজত চতুৰ্বৰ্ণৰ উদ্ভৱ হয় ৷ প্ৰথম অৱস্থাত এই বিভাজন কৰ্মানুসাৰে কৰা হৈছিল যদিও, পাছলৈ ই জন্মস্বত্বত পৰিণত হয় ৷ উল্লেখনীয় যে ভাৰততসামাজিক শ্ৰেণী (class) আৰু জাত (caste) একেটা মুদ্ৰাৰে ইপিঠি আৰু সিপিঠি হৈ পৰিছিল ৷ এনেদৰে সৃষ্টি হৈছিল এক শক্তিশালী বৈদিক পৰম্পৰাৰ ভেটি ৷ পৰৱৰ্তী কালৰ গৌতম বুদ্ধৰ উত্থান আৰু তেওঁৰ নিৰীশ্বৰবাদী ধ্যান-ধাৰণাৰ প্ৰতিষ্ঠাৰ মূলতেও আছিল নতুন সমাজ-ব্যৱস্থাৰ বা নতুন সমাজ-চেতনাৰ সৃষ্টি ৷ কৃষিৰ পৰা আহৰিত উদ্বৃত্ত সম্পদ বাণিজ্যত খটুৱাই এই সময়ত বৈশ্য শ্ৰেণী যথেষ্ট শক্তিশালী হৈ উঠিছিল আৰু এই নতুন ব্যৱস্থাৰ উপযোগীকৈ নতুন চিন্তা আৰু সেই চিন্তাৰ বাহকৰূপে কিছু নতুন ভাষা ৰূপৰো আৱশ্যক হৈ উঠিছিল ৷ বৌদ্ধমাৰ্গৰ উত্থানে পূৰ্ব প্ৰতিষ্ঠিত জাত-পাত, বৰ্ণ বৈষম্যৰ ওপৰত মোক্ষম আঘাত কৰি সামাজিক সংহতিৰ প্ৰয়ােজন পূৰণ কৰিছিল ৷\nবৌদ্ধশাস্ত্ৰৰ বাহকৰূপে সংস্কৃতৰ সলনি পালি ভাষাৰ উত্থানো এই নতুন দৰ্শন তত্ত্বৰ উদ্ভৱৰ সৈতে সম্পৰ্কিত ৷ গৌতম বুদ্ধৰ মুখনিসৃত বাণীসমূহ সংস্কৃতৰ সলনি তৎকালীনভাৱে মানুহৰৰ মুখে মুখে প্ৰচলিত কথিত ৰূপত সংকলন কৰা হৈছিল ৷ এই ভাষাৰ নামেই 'পালি ভাষা'৷ বৌদ্ধমতবাদৰ সৈতে জড়িত ভালেমান নতুন শব্দৰ সংযোগে সংস্কৃতৰ পৰা বহুদূৰ আঁতৰি অহা এই ভাষাৰূপক চহকী কৰি তোলাত সহায় কৰিছিল ৷ সামগ্ৰিকভাৱে সেই সময়ত ভাৰতবৰ্ষত বৈদিক-সংস্কৃত ভাষাৰ পৰিৱৰ্তিত ৰূপ পালি-প্ৰাকৃত-অপভ্ৰংশ ভাষাই সাহিত্যিক মৰ্যাদা লাভ কৰাৰ গুৰি কাৰণো আছিল সমাজত দেখা দিয়া নতুন পৰিৱৰ্তন ৷ পূৰ্বৰ ধ্ৰুপদী ভাষাৰূপৰ সলনি সাহিত্যত সাধাৰণজনৰ মুখনিসৃত লোকৰূপটোৱে প্ৰাধান্য লাভ কৰাটো এই যুগৰ ভাষাৰ অন্যতম প্ৰধান বৈশিষ্ট্য ৷ কবিৰাজ ৰাজশেখৰৰ সম্পূৰ্ণ প্ৰাকৃত ভাষাত ৰচিত সট্টক "কৰ্পূৰ মঞ্জৰী", মহাৰাষ্ট্ৰী প্ৰাকৃতত নৃপতি হালৰ দ্বাৰা সংকলিত সাতশ গাথা সম্বলিত "গাহা সত্তসঈ", কাশ্মীৰৰাজ ২য় প্ৰৱৰসেনৰ মহাৰাষ্ট্ৰী প্ৰাকৃতত ৰচিত মহাকাব্য "সেতুবন্ধ" (নামান্তৰে ৰাৱণৱহো, দহমুহৱহো-ৰ ভাষাই তাৰ প্ৰমাণ দাঙি ধৰে ৷ পৰৱৰ্তী সময়ত প্ৰাকৃতৰ শেষ স্তৰ অপভ্ৰংশৰ পৰাই আৰ্যগোষ্ঠীৰ আধুনিক ভাৰতীয় ভাষাবোৰৰ সৃষ্টি হৈছিল ৷ একেদৰে এংলো-ছেক্সনসকলে ব্ৰিটিছ দ্বীপপুঞ্জলৈ প্ৰব্ৰজন কৰোঁতে জাৰ্মান গোষ্ঠীৰ যিটো ভাষা লগত লৈ গৈছিল, সেই ভাষাত পোনতে মুষ্টিেময় শব্দকেইটামানহে আছিল ৷ বৰ্তমান সেই ভাষা (ইংৰাজী) বিশ্বৰ সবাতোকৈ শক্তিশালী ভাষা ৷ ইংৰাজীৰ এই শক্তি কিন্তু আভ্যন্তৰীণ নহয়, বৰং বাহিৰৰ পৰা ঋণ হিচাপে আহৰণ কৰা ৷ কোৱা হয়, বিদেশী শব্দৰ আত্মসাৎকৰণত এই ভাষা হেনো একক আৰু অদ্বিতীয়; আনহাতে, নতুন নতুন শব্দৰ সৃষ্টিত সংস্কৃত ভাষা অতুলনীয় ৷ সংস্কৃতত একেটা বস্তুকে বুজাবলৈ বিবিধ শব্দৰ ব্যৱহাৰে সেই কথাকে প্ৰমাণ কৰে ৷\nভাষা হ'ল একো একোটা জাতিৰ অন্তৰাত্মাৰ পৰিচয় ৷ সেই জাতি, সেই সমাজৰ ভাল-বেয়া সকলো দিশ ভাষাৰ জৰিয়তে প্ৰতিফলিত হয় ৷ আন প্ৰকাৰে আকৌ ভাষা একোটা সেই ভাষা কোৱা সমাজখনৰ দুৰ্ভেদ্য বৰ্মসদৃশ ৷ ইয়াৰ জৰিয়তে বাহিৰৰ অবাঞ্ছিত শক্তিসমূহে জাপি দিয়া অনাৱশ্যক প্ৰভাৱৰ আঘাতৰ পৰা নিজ নিজ জাতিসত্তাক ৰক্ষা কৰিবলৈ সমৰ্থ হয় ৷ অৱশ্যে তাৰ বাবে প্ৰয়োজন নিজৰ ভাষাটোৰ প্ৰতি শ্ৰদ্ধাপূৰ্ণ দৃষ্টি, সজাগ-সচেতনতা ৷\nসম্প্ৰতি বিশ্বায়নৰ ধামখুমীয়াত পৃথিৱীৰ ক্ষুদ্ৰ ক্ষুদ্ৰ জনগোষ্ঠীৰ ভাষাবোৰ বৃহৎ তথা শক্তিশালী ভাষাসমূহৰ কবলত পৰি চিৰকালৰ বাবে হেৰাই গ'ল ৷ যিবোৰ আছে সেইবোৰৰো সৰহভাগৰে অৱস্থা সংকটজনক ৷ ইউনেস্ক'ই অষ্ট্ৰেলিয়াৰ বিশিষ্ট ভাষাতত্ত্ববিদ খ্ৰীষ্ট'ফাৰ ম'ছেলৰ তত্ত্বাৱধনাত কিছু বছৰৰ পূৰ্বে ভাষাৰ সংকট সম্বন্ধে যি জৰীপ চলাইছিল তাত অনুমান কৰা হৈছে যে অহা এশ বছৰৰ ভিতৰত পৃথিৱীৰ সাত হাজাৰতকৈয়ো অধিক ভাষাৰ সৰহভাগৰে মৃত্যু ঘটিব আৰু শেষলৈ মাত্ৰ তিনিশমান ভাষাহে বাচি থাকিব ৷ আলাস্কা বিশ্ববিদ্যালয়ৰ নেটিভ লেংগুৱেজ চেণ্টাৰৰ একালৰ অধিকৰ্তা মাইকেল ক্ৰাউছৰ অধ্যয়নেও একে কথাকে কৈছে ৷ উপৰুৱাকৈ চালে ভাষাৰ মৃত্যুত ভাবিবলগীয়া একো নাই; এটা গৈছে আন এটাৰে কাম চলিব ৷ কিন্তু গভীৰভাৱে বিচাৰ কৰিলে দেখা যায়, ভাষাৰ মৃত্যু মানে সেই ভাষাৰ সৈতে সম্পৰ্কিত জাতি একোটাৰ সভ্যতা-সংস্কৃতিৰ মৃত্যু ৷ ইয়াৰ ফলত বিনন্দীয়া পৃথিৱীক চোৱাৰ এক অনন্য বৈচিত্ৰ্যৰো অৱসান ঘটে ৷ অতি সম্প্ৰতি শান্তি নিকেতনৰ বিশ্বভাৰতী বিশ্ববিদ্যালয়ত ওড়িযা বিভাগৰ মুৰব্বী ডঃ কৈলাশ পট্টনায়কৰ নেতৃত্বত ভাষাৰ সংকট সম্বন্ধে অধ্যয়ন কৰিবলৈ এটি কেন্দ্ৰ স্থাপন হোৱাটো অতি আনন্দৰ বিষয় ৷ আমাৰ অসমৰ চাৰিওখন বিশ্ববিদ্যালয়ে এই বিষয়ে চিন্তা কৰাটো সময়ৰ দাবী ৷\nএকোটা ভাষাৰ ব্যাকৰণগত বিশেষত্ব আৰু শব্দ-সম্ভাৰ সেই ভাষা কোৱা সমাজখনৰ বুনিয়াদটোৰ প্ৰয়োজনত সৃষ্টি হৈছিল ৷ গতিকে এক সমাজ-সৌধৰ প্ৰয়োজনত সৃষ্ট ভাষাৰূপৰ সৈতে আন এক সমাজৰ ভাষাৰূপৰ পাৰ্থক্য ঘটাটো নিতান্ত স্বাভাৱিক পৰিঘটনা ৷ উদাহৰণস্বৰূপে সামন্তবাদী সমাজৰ ভাষাৰ সৈতে আজিৰ পুঁজিবাদী সমাজৰ ভাষা সম্পূৰ্ণ একে নোহোৱাটোৱেই স্বাভাৱিক ৷ পৃথিৱীৰ বুকুত যিমানেই নতুন নতুন আৱিষ্কাৰ হৈছে, সিমানেই সিবোৰৰ লগত সম্পৰ্কিত শব্দৰো আমদানি ঘটিছে ৷ কম্পিউটাৰ, হাৰ্ডৱেৰ, ছফ্টৱেৰ, ইণ্টাৰনেট, আপল'ড, ডাউনল'ড আদি তেনে কেতবোৰ অধুনা কালৰ শব্দ ৷\nঅতি সম্প্ৰতি কিছুসংখ্যক লোকৰ মাজত এই নতুন শব্দবোৰ প্ৰাচীন বা মধ্যযুগীয় অসমীয়াত কিয় নাই বুলি এক অবান্তৰ প্ৰশ্ন গা কৰি উঠা পৰিলক্ষিত হৈছে ৷ শংকৰদেৱৰ সময়ত অসমত জলপথেই আছিল দীঘলীয়া পৰিবহণৰ একমাত্ৰ সম্বল ৷ এতিয়া শংকৰদেৱ নাৱেৰে নগৈ বাছেৰে যাব পাৰিলেহেঁতেন বুলি যদি কোনোবাই প্ৰশ্ন তোলে, তেওঁক কি উত্তৰ দিয়া যাব !\nএইখিনিতে বিভিন্ন সময়ত বিভিন্নজনৰ লেখাত উত্থাপিত আন এটা প্ৰশ্ন—বৌদ্ধধৰ্ম গণতান্ত্ৰিক আছিল নে নাই ? প্ৰশ্নটো সমূলি অবান্তৰ ৷ কাৰণ, গণতন্ত্ৰ শব্দটো, বা সেই বিষয়ক ধাৰণা সম্পূৰ্ণ আধুনিক বা বৰ্তমান যুগৰ ৷ আজিৰ পৰা প্ৰায় আঢ়ৈ হাজাৰ বছৰৰ আগৰ সমাজত তাৰ অস্তিত্ব বিচাৰিলে নিৰাশ হোৱাটোৱেই স্বাভাৱিক ৷\nমুঠতে অতীতৰ সমাজ-ব্যৱস্থাৰ উপযোগীকৈ সৃষ্ট বা গৃহীত ভাষাৰূপৰ মাজত আজিৰ চিন্তাই বিচৰা নতুন শব্দ বা ভাষিক ৰূপ বিচাৰিলে যে হতাশ হ'ব লাগিব, তাত সন্দেহৰ বিন্দুমাত্ৰও অৱকাশ নাই ৷\nসম্প্ৰতি কোনো কোনোৱে নাৰী সবলীকৰণৰ নামত অামাৰ সুৱদীসুৰীয়া ভাষাটোৰ লিংগ পদ্ধতিৰ মাজত উগ্ৰ পুৰুষতন্ত্ৰৰ সমল বিচাৰি উলিয়াই সিবোৰৰ অৱলুপ্তিৰ দিহা কৰাবলৈ নেৰানেপেৰা চেষ্টা কৰা পৰিলক্ষিত হৈছে৷ তাৰ মাজত কেইবাগৰাকী বিজ্ঞ ব্যক্তিও আছে ৷ তেওঁলোকৰ মতে সভাপতিৰ বিপৰীতে স্ত্ৰীবাচক সভানেত্ৰী, সম্পাদকৰ বিপৰীতে স্ত্ৰী সম্পাদিকা আদি ৰূপৰ কি আৱশ্যক ৷ এনে ৰূপ নাৰীশক্তিৰ পৰিপন্থী ৷ গতিকে মূল পুংলিংগবাচক ৰূপৰ বিপৰীতে স্ত্ৰী বুজাবলৈ লোৱা এইবোৰ ৰূপৰ প্ৰচলন নিষিদ্ধ কৰি পুৰুষ নাৰী উভয়কে বুজোৱা ৰূপ গ্ৰহণ কৰিব লাগে ৷ উপৰুৱাকৈ চালে কথাখিনি সত্য যেনেই লাগে ৷ কিন্তু গভীৰভাৱে বিচাৰ কৰিলে দেখা যাব এই ৰূপবোৰৰ অৱলুপ্তিয়ে অসমীয়া ভাষাৰ ব্যাপ্তি আৰু স্বতন্ত্ৰতাত বাৰুকৈয়ে আঘাত কৰিব ৷ ইংৰাজী ভাষাত President, Editor আদি শব্দৰ সুকীয়া স্ত্ৰীবাচক ৰূপ নাই৷ তাৰে প্ৰভাৱত অসমীয়ায়ো সভানেত্ৰী, সম্পাদিকা পদ বিলুপ্ত কৰিলে আমাৰ ভাষাটোৰ অৱলুপ্তিৰ ক্ষেত্ৰত এখোজ আগুৱাই গৈ নিজে নিজে ডিঙি পাতি দিয়াৰ দৰে হ'ব৷ তদুপৰি, ইয়াৰ ফলত নাৰী কিদৰে সবল হ'ব, সেয়াও ভাবিবলগীয়া ৷ মোৰ দৃষ্টিত পুৰুষ বুজোৱা শব্দত নিজকে চামিল কৰিলে নাৰীশক্তিৰ স্বকীয় সত্তা বিনষ্টহে হ'ব ৷\nহয়, মামাই বিয়া কৰালে মামী, খুৰাই বিয়া পাতিলে খুৰী আদি ৰূপ নতুনকৈ পোৱা যায় ৷ অৰ্থাৎ, বিবাহৰ পূৰ্বে কোনো নাৰী মামী, খুৰী নহয়, হ'ব নোৱাৰে ৷ বহুতৰ মতে এয়াও একধৰণৰ Male chauvinism-ৰে পৰিণতি ৷ পিছে সিসকললৈ মোৰ প্ৰশ্ন—পেহী, মাহীক বিয়া নিদিলে যে পেহা, মহা পোৱা নাযায়, সেয়া কিহৰ পৰিণতি ?\nসমাজবিজ্ঞানীসকলৰ মতে মানৱ সমাজত প্ৰথমাৱস্থাত পৰিয়াল গঠনৰ পৰত নাৰী আছিল গৃহৰ সৰ্বময়ী কৰ্ত্ৰী৷ সকলো কাম-কাজ পৰিয়ালৰ মুৰব্বী হিচাপে নাৰীগৰাকীৰ নিৰ্দেশতে চলিছিল ৷ গুটিৰ পৰা গছ গজা প্ৰাকৃতিক পৰিঘটনাৰ আৱিষ্কাৰকো হেনো নাৰীয়েই ৷ এই আৱিষ্কাৰৰ পৰিণতি হিচাপে মানৱ সমাজ খাদ্য সংগ্ৰহকাৰীৰপৰা খাদ্য উৎপাদনকাৰী হৈ উঠিছিল ৷ পাছলৈ নাৰীৰ সেই কৰ্তৃত্ব, সেই ক্ষমতা পুৰুষলৈ হস্তান্তৰিত হয় ৷\nভাষাৰ মাজেৰে সামাজিক চিন্তা বা সমাজব্যৱস্থাৰ প্ৰতিফলন কিদৰে ঘটে, তাৰ প্ৰমাণ তলৰ উদাহৰণটোৱে দাঙি ধৰিব ৷ অসমীয়া ভাষাৰ লিংগ পদ্ধতি অনুসাৰে—\nমানুহজন (পুং)—মানুহজনী (স্ত্ৰী),\nকুকুৰটো (পুং)—কুকুৰজনী (স্ত্ৰী),\nচৰাইটো (পুং)—চৰাইজনী (স্ত্ৰী) ৷\nমন কৰক, কুকুৰৰ লগত পুং-টো প্ৰত্যয়হে লিখিব পাৰি,-জন নহয় ৷ আনহাতে, স্ত্ৰীৰূপত কিন্তু -জনী হয় ৷ ইয়াৰ অৰ্থ এয়ে যে ভাষাটোৰ এই নিয়মৰ উদ্ভৱৰ সময়ত তিৰোতা মানুহৰ সামাজিক স্থান ইতৰ প্ৰাণীৰ সৈতে একাকাৰ অাছিল ৷ মোৰ ধাৰণাত লিংগ নিৰ্ণয়ৰ এই পদ্ধতিৰ মাজতহে উগ্ৰ পুৰুষবাদী চিন্তা প্ৰকটভাৱে ওলাই পৰিছে; সম্পাদিকা, সভানেত্ৰী আদি শব্দৰ মাজত নহয় ৷ আশা কৰা যায়, সমাজৰ পৰিৱৰ্তনৰ লগে লগে এই বৈষম্য আঁতৰিব আৰু নতুন নতুন শব্দৰ সৃষ্টি হ'ব ৷\nমুঠতে অসমীয়া ভাষাৰ শব্দ-ভাণ্ডাৰ চহকী কৰা সম্পাদিকাৰ দৰে নাৰীৰ স্বাভিমান তথা স্বতন্ত্ৰতাসূচক স্ত্ৰীলিংগ বুজোৱা শব্দবোৰ সযতনে সংৰক্ষণ কৰি ৰখা অতি আৱশ্যক বুলি মই ধাৰণা কৰোঁ ৷\nইতিপূৰ্বে মই আলোচনা কৰিছোঁৱেই যেভাষা একোটাৰ শব্দ-ভাণ্ডাৰত অজস্ৰ শব্দ থাকে ৷ তাৰে কিছুমান শব্দ সেই ভাষা কোৱা লোকে মুকলিকৈ ব্যৱহাৰ নকৰে ৷ নাইবা তেনে শব্দৰ অৰ্থ সামৰি ল'ব পৰাকৈ সমাজত বিদ্যমান ব্যৱহাৰ কৰিব পৰা ভিন্ন শব্দৰ আশ্ৰয় লয় ৷ এনে শব্দক নিষিদ্ধ শব্দ (Taboo words) বোলা হয় ৷ একেদৰে প্ৰতিখন সমাজে নিজৰ ভাষাৰ শ্লীল-অশ্লীল, শালীন-অশালীন, ভব্য-অভব্য ৰূপৰো অলিখিত তালিকা একোখন কৰি থৈ দিছে ৷ তেনে কেতবোৰ শব্দ সমাজ বিদ্যমানে ব্যৱহাৰ কৰা নহয় ৷ সৃষ্টিশীল সাহিত্যত প্ৰয়োজন সাপেক্ষে পৰিৱেশ আৰু চৰিত্ৰৰ বিকাশৰ খাতিৰত সেইবোৰ ব্যৱহৃত হ'লেও, সাধাৰণভাৱে তেনে শব্দ বাদ দি থোৱা হয় ৷ বৰ্তমান এচামে কিন্তু কথা-বতৰা, লেখা-মেলাত তেনে শব্দৰ ব্যৱহাৰৰ বাবে উদ্গ্ৰীৱ হৈ উঠা পৰিলক্ষিত হৈছে ৷ মোক এই সম্বন্ধে কেইবাজনো ডেকাবন্ধুৱে পতিয়ন নিয়াবৰো যত্ন কৰিছে ৷ মই কিন্তু কথাখিনিৰ সৈতে একমত হ'ব পৰা নাই ৷ এই ক্ষেত্ৰত ফ্ৰেংক পামাৰৰ তলত উল্লেখ কৰা কথাখিনি মই অতি প্ৰাসংগিক বুলি গণ্য কৰোঁ ৷ পামাৰৰ মতে, অন্তিম বিচাৰত ভাষাৰো এক আচাৰ বা ধৰণ (Manner) থাকে ৷ সমাজসিদ্ধ হ'লেও ভাষাৰ কেতবোৰ ৰূপ নিতান্ত অশিষ্ট বা অভব্য ৷ কিছুমান ৰূপ আকৌ কেতবোৰ বিশেষ পৰিস্থিতিতহে গ্ৰহণীয় ৷ এইবোৰ সমাজ-ভাষাবিজ্ঞানৰ আলোচ্য বিষয় ৷ ভাষা একোটাৰ নিষিদ্ধৰূপে পৰিগণিত বা সমাজ বিদ্যমানে মুকলিকৈ ব্যৱহাৰ কৰিবলৈ নিদিয়া শব্দবোৰৰ লোক-জীৱনে কেনে অৰ্থৱহ ৰূপ আৱিষ্কাৰ কৰি লৈছে তাক ভাবিলে আচৰিত হ'ব লাগে ৷ চুব নোৱৰা হোৱা, গা নোধোৱা, মুকলি ফুৰিব লগা আদি কেতবোৰ ৰূপ তাৰ প্ৰকৃষ্ট উদাহৰণ ৷ মোৰ ধাৰণাত এই ক্ষেত্ৰত লোক-জীৱনে দেখুৱাই থৈ যোৱা পথ বা আদৰ্শকে সকলোৱে অনুসৰণ কৰা উচিত ৷\nভাষা একোটাত জ্যেষ্ঠ-কনিষ্ঠভেদে ভিন ভিন শব্দৰ ব্যৱহাৰো লক্ষ্য কৰা যায় ৷ অসমীয়াত দ্বিতীয় পুৰষত মান্যানুসাৰে তই, তুমি, আপুনি; আৰু তৃতীয় পুৰুষত তাই, সি, তেওঁ, এওঁ, তেখেত, এখেত আদি ৰূপৰ ব্যৱহাৰ আছে ৷ অতি সম্প্ৰতি বয়সলৈ লক্ষ্য নকৰি তই, তুমি, আপুনি আদিক ইংৰাজীৰ দৰে সকলো লোককে দ্বিতীয় পুৰুষৰ মান্যাৰ্থক 'তুমি' (ইং You) শব্দেৰে সামৰি লোৱাৰ প্ৰৱণতা দেখা গৈছে ৷ তেনে প্ৰয়োগত সিদ্ধহস্ত ডেকাবন্ধু এজনক সোধোঁতে তেওঁ গৰ্বেৰে উত্তৰ দিছিল— "তুমি বুলি জানো, বাকীবোৰ নাজানো" ৷\nNo Comments : "ভাষা, সমাজ ইত্যাদি-(খগেশ সেন ডেকা)"


বিশ্বজুৰি চৰ্চিত কি এই ক্ৰিপ্ট'কাৰেন্সি ! চাওক বিশেষ প্ৰতিবেদন\nবিশ্বজুৰি চৰ্চিত কি এই ক্ৰিপ্ট’কাৰেন্সি ! চাওক বিশেষ প্ৰতিবেদন\nশেহতীয়াকৈ সঘনে উচ্চাৰিত এটা বিষয় হৈছে- ক্ৰিপ্ট’কাৰেন্সি। বিশ্বজুৰি এই বিষয়টোৱে চৰ্চা লাভ কৰি আছে। বিশেষকৈ যুৱ প্ৰজন্মই এই ক্ৰিপ্ট’কাৰেন্সিৰ প্ৰতি তীব্ৰ আকৰ্ষণবোধ কৰিছে। কিন্তু কি এই ক্ৰিপ্ট’কাৰেন্সি? চাও আহক এই সন্দৰ্ভত এখন বিশেষ প্ৰতিবেদন-\nক্ৰিপ্ট’কাৰেন্সি হৈছে এটা অৰ্থনৈতিক বিনিময়ৰ মাধ্যম। অৰ্থাৎ ৰুপী অথবা ডলাৰৰ দৰে এটা মূদ্ৰা। কিন্তু এই মূদ্ৰাবিধ হাতেৰে চুব নোৱাৰি, ই সম্পূৰ্ণ ইণ্টাৰনেটকেন্দ্ৰিক অৰ্থাৎ ডিজিটেল। ইয়াক ডিজিটেলী বিনিময় কৰা হয়। সূক্ষ্ম নিৰাপত্তা আৰু অতি গোপনীয়ভাৱে ইয়াক বিনিময় কৰা হয়।\nযিহেতু crypto মানে গুপ্ত আৰু currency মানে টকা। সেয়ে ইয়াক অসমীয়াত গুপ্তধন হিচাপেও অভিহিত কৰিব পাৰি। ২০১৭ চনৰ পৰা বিশ্বজুৰি ইয়াৰ ব্যাপক ব্যৱহাৰ চলি আহিছে।\nবিত্তীয় লেণদেনৰ ক্ষেত্ৰত ক্ৰিপ্ট’কাৰেন্সিক বৈপ্লৱিক বুলিব পাৰি। ইয়াৰ কাৰণ হৈছে ইমানদিনে বিত্তীয় লেন দেনৰ ক্ষেত্ৰত মূদ্ৰা ব্যৱহাৰ কৰি অহা হৈছে। প্ৰত্যেক দেশৰ মূদ্ৰা বিভিন্ন ধৰণৰ হয়। যেনে- ভাৰতীয় ৰূপী, মাৰ্কিন ডলাৰ, ইউৰোপৰ ইউৰো অথবা ব্ৰিটিছ পাউণ্ড। এইসমূহ লেন দেন কৰোতে গ্ৰাহক আৰু ক্ৰেতাৰ উপৰিও আন এটা পক্ষ তথা থাৰ্ড পাৰ্টিৰ উপস্থিতি চলি আহিছে। সেয়া হৈছে বেংক। বেংকে নিৰ্ধাৰণ কৰি দিয়ে যে লেনদেনত ব্যৱহাৰ হোৱা টকাখিনি বৈধ।\nকিন্তু ক্ৰিপ্ট’কাৰেন্সিৰ ক্ষেত্ৰত ইয়াৰ ব্যতিক্ৰম। ক্ৰিপ্ট’কাৰেন্সি ব্যৱহাৰকাৰীসকলেই হৈছে নিজা নিজা ডিজিটেল মূদ্ৰাৰ মালিক। বিত্তীয় লেন দেনৰ ক্ষেত্ৰত ক্ৰিপ্ট’কাৰেন্সি আদান-প্ৰদান কৰিবলৈ এটা নেটৱৰ্ক থাকে। ই সম্পূৰ্ণ ব্যক্তিগত আৰু সুৰক্ষিত। নিজৰ পৰিচয় গোপনে ৰাখিও এই লেনদেন কৰিব পৰা যায়। এই নেটৱৰ্ক অত্যন্ত জটিল।\nক্ৰিপ্ট’কাৰেন্সিৰ ওপৰত বিশেষজ্ঞসকলে বিশ্বৰ যিকোনো কোণত নিজা নিজা কম্পিউটাৰৰ দ্বাৰা এই বিত্তীয় লেন দেনসমূহৰ বৈধতা সূক্ষ্মভাৱে পৰীক্ষা কৰি থাকে। এই প্ৰক্ৰিয়াটোক মাইনিং বোলা হয়। বিশেষজ্ঞসকলক মাইনাৰ বোলা হয়।\nসাধাৰণতে অনলাইনভাৱেই এই ক্ৰিপ্ট’কাৰেন্সিৰ লেন দেন কৰা হয়। অনলাইন শ্বপিঙৰ ক্ষেত্ৰতো ইয়াক ব্যৱহাৰ কৰিব পৰা যায়। এটা ক্ৰিপ্ট’কাৰেন্সিক সম্পত্তি বুলিও গণ্য কৰিব পাৰি। যিহেতু কোনো দেশৰ চৰকাৰে এই ক্ৰিপ্ট’কাৰেন্সি ব্যৱহাৰ অথবা তৈয়াৰ নকৰে, সেয়ে এইসমূহৰ কোনো চৰকাৰী স্বীকৃতি নাই।\nক্ৰিপ্ট’কাৰেন্সিৰ ক্ষেত্ৰত নেটৱৰ্কিংসমূহ সম্পূৰ্ণ সুৰক্ষিত বুলি কোৱা হৈছে যদিও আন কেতবোৰ বিষয়ো উত্থাপিত হৈছে। যেনে- যিহেতু ই কম্পিউটাৰৰ যোগেৰে লেন দেন হয়, সেয়ে হেকিং অথবা অন্যান্য ভাইৰাছৰ আক্ৰমণে কোনো ব্যৱহাৰকাৰীৰ সকলো তথ্য আৰু আৰ্থিক চুৰি হ’ব পাৰে।\nবৰ্তমান বিশ্বজুৰি আটাইতকৈ বহুল প্ৰচাৰিত আৰু ব্যৱহৃত ক্ৰিপ্ট’কাৰেন্সিবিধ হৈছে বিটকইন। বিটকইনৰ পাছতে আছে ডগেকইন অথবা এথেৰিয়াম নামৰ ক্ৰিপ্ট’কাৰেন্সিসমূহ। বিটকইনৰ আৰম্ভণি হৈছিল ২০০৯ চনত। বৰ্তমান একোটা বিটকইনৰ মূল্য হৈছে ৬৮,৫১৫ ডলাৰ। ভাৰতীয় হিচাপত ৫১ লাখৰো অধিক।\nআনহাতে, এটা ইথেৰিয়ামৰ বৰ্তমান ভাৰতীয় মূল্য হৈছে ৩ লাখৰো অধিক। উল্লেখযোগ্য যে এইসমূহৰ মূল্যৰ ক্ষেত্ৰত কোনো দেশৰ নিয়ন্ত্ৰণ নাথাকে।\nউল্লেখযোগ্য যে বিশ্বৰ বিভিন্ন ব্যৱসায়িক প্ৰতিষ্ঠানেও ক্ৰিপ্ট’কাৰেন্সি ব্যৱহাৰ কৰে। ইয়াৰ ভিতৰত অন্যতম হৈছে মাইক্ৰ’চফট, উইকিপিডিয়াকে ধৰি প্ৰায় ৩০ হাজাৰতকৈও অধিক প্ৰতিষ্ঠান।\nবিভিন্ন এপৰ দ্বাৰা ক্ৰিপ্টকাৰেন্সিসমূহ বিনিময় কৰা হয়। ভাৰততো এনেধৰণৰ এপসমূহ উপলব্ধ হৈ আহিছে। ইয়াৰ ভিতৰত অন্যতম হৈছে কইনডিচিএক্স (COINDCX)। এই কইনডিচিএক্স ২০১৮ চনত তৈয়াৰ কৰা হৈছিল। বৰ্তমানলৈকে এই এপৰ যোগে প্ৰায় ৩৫ লাখ লোকে বিনিয়োগ কৰিছে।\nইয়াৰ উপৰিও জেবপেই (ZEBPAY), ইউনকইন (UNOCOIN) কে ধৰি কেইবাটাও এপ আছে, যিসমূহত লাখ লাখ লোকে বিনিয়োগ কৰি আহিছে।\nমূ্দ্ৰাৰ ক্ষেত্ৰত যিদৰে বিভিন্ন দেশৰ বিভিন্ন নীতি আছে, তেনেধৰণে ক্ৰিপ্ট’কাৰেন্সিৰ ক্ষেত্ৰতো অনুৰূপ ধৰণে ব্যৱস্থা গ্ৰহণ কৰা হৈ আহিছে। কোনো কোনো দেশত ইয়াক সম্পূৰ্ণৰূপে নিষিদ্ধ কৰা হৈছে, আনহাতে কিছু দেশত কিছু চৰ্ত অনুযায়ী ব্যৱহাৰ কৰিবলৈ অনুমতি দিয়া হৈছে। ইয়াৰ ভিতৰত অন্যতম দেশ হৈছে কানাডা।\nকানাডাত ইয়াক এটা পণ্য হিচাপে ব্যৱহাৰ কৰিবলৈ অনুমতি দিয়া হৈছে। এই অনুসৰি ক্ৰিপ্ট’কাৰেন্সিৰ ওপৰত টেক্স লগোৱা হয়। ইয়াৰোপৰি আমেৰিকা যুক্তৰাষ্ট্ৰ, জাৰ্মানী, ইজৰায়েলৰ দৰে চহকী দেশসমূহতো ক্ৰিপ্ট’কাৰেন্সিৰ ওপৰত বিভিন্ন নীতি আছে।\nপশ্চিমীয়া দেশসমূহত ক্ৰিপ্ট’কাৰেন্সি ব্যৱহাৰ হৈ আহিছে যদিও এছিয়া মহাদেশৰ বাংলাদেশত ২০১৪ চনত প্ৰথম বিটকইনৰ লেন দেন হয়। পাছত বাংলাদেশে বিটকইনৰ ওপৰত নিষেধাজ্ঞা জাৰি কৰে।\nভাৰত চৰকাৰেও ক্ৰিপ্ট’কাৰেন্সিক লৈ ব্যষ্ট হৈ পৰা দেখা গৈছে। বৰ্তমানলৈকে ভাৰতত ক্ৰিপ্ট’কাৰেন্সি অবৈধ নহয়। কিন্তু ভাৰতৰ কেইবাজনো অৰ্থনীতিবিদে আশংকা প্ৰকাশ কৰিছে যে কোনো দুষ্টচক্ৰইও ইয়াক ব্যৱহাৰ কৰিব পাৰে। তদুপৰি ক’লা টকা বগা কৰাৰো ই এটা হাথিয়াৰ হ’ব পাৰি। এই অনুসৰি যোৱা ৩০ নৱেম্বৰত ৰাজ্যসভাত ক্ৰিপ্ট’কাৰেন্সি আৰু অফিচিয়েল ডিজিটেল কাৰেন্সি বিল ২০২১ৰ বিষয়ে বিত্তমন্ত্ৰী নিৰ্মলা সীতাৰমণে বক্তব্য দাঙি ধৰে।\nবিত্তমন্ত্ৰীগৰাকীয়ে জনোৱামতে, সংসদৰ শীতকালীন অধিৱেশনতে সম্পূৰ্ণ নতুন বিলখন উপস্থাপন কৰা হব। সম্প্ৰতি উক্ত বিলখনক লৈ ব্যাপক জল্পনা কল্পনা আৰম্ভ হৈছে। প্ৰশ্ন উত্থাপন হৈছে- ভাৰত চৰকাৰে ক্ৰিপ্ট’কাৰেন্সি নিয়ন্ত্ৰণৰ ক্ষেত্ৰত কেনেধৰণৰ নীতি-নিৰ্দেশনা জাৰি কৰিব?


চিকিত্‍সাকৰ্মীৰ হেলেম-হেতেম! ডেৰটা বছৰে ম’ৰ্গত পচিছে ক’ৰ’নাক্ৰান্তৰ শৱদেহ... -\nHomeৰাষ্ট্ৰীয়চিকিত্‍সাকৰ্মীৰ হেলেম-হেতেম! ডেৰটা বছৰে ম’ৰ্গত পচিছে ক’ৰ’নাক্ৰান্তৰ শৱদেহ...\nচিকিত্‍সাকৰ্মীৰ হেলেম-হেতেম! ডেৰটা বছৰে ম’ৰ্গত পচিছে ক’ৰ’নাক্ৰান্তৰ শৱদেহ...\nনতুন দিল্লীঃ ক’ৰ’না অতিমাৰীয়ে সমগ্ৰ বিশ্বতে কি এক অভাৱনীয় পৰিৱেশৰ সৃষ্টি কৰিছিল তাৰ বিষয়ে সকলোৱে অৱগত। ক’ৰ’না মহামাৰীৰ দৰে মাৰন ভাইৰাছবিধৰ বাবেই স্তব্ধ হৈ পৰিছিল সমগ্ৰ বিশ্ব। লাখ লাখ মানুহে আঁকোৱালি ল’বলগীয়া হৈছিল অকাল মৃত্যুক। ক’ৰ’না ভাইৰাছৰ সংক্ৰমণৰ প্ৰতি লক্ষ্য ৰাখি মৃতকৰ শৱদেহ সত্‍কাৰৰ বাবে পৰিয়ালক অনুমতি প্ৰদান কৰা হোৱা নাছিল। মৃত্যুৰ পাছত ৰোগীৰ মৃতদেহ পৰিয়ালক হস্তান্তৰ কৰাৰ পৰিৱৰ্তে প্ৰশাসনে নিজেই সম্পন্ন কৰিছিল অন্ত্যেষ্টিক্ৰিয়া। অতিমাৰীয়ে সৃষ্টি কৰা বিভীষিকাময় পৰিস্থিতিৰ কালত দেশৰ বিভিন্ন প্ৰান্তত এই ঘটনা সংঘটিত হৈছিল। এইবাৰ ক’ৰ’নাক্ৰান্ত ৰোগীৰ মৃত্যুৰ প্ৰায় ডেৰ বছৰ পাছত পোহৰলৈ আহিছে এক চাঞ্চল্যকৰ খবৰ। ক’ৰ’নাক্ৰান্ত ৰোগীৰ মৃত্যুৰ ডেৰ বছৰ পাছতো ৰোগীৰ মৃতদেহ সত্‍কাৰ নোহোৱাৰ অভিযোগ এটা পৰিয়ালৰ। শেহতীয়াকৈ বাতৰিৰ শিৰোনাম দখল কৰা বাংগালুৰুৰ ঘটনাটোৱে সকলোৰে চকু কপালত তুলিছে।\nউল্লেখ্য যে, ৪০ বছৰীয়া দুৰ্গা সুমিতা আৰু ৫০ বছৰীয়া মণিৰাজু বিগত বৰ্ষৰ জুলাই মাহত ক’ৰ’নাৰ চিকাৰ হৈছিল। সেই সময়ত ক’ভিড ৰোগীৰ সংখ্যা বহুত বেছি আছিল বাবে চিকিৎসালয়ত নাছিল পৰ্যাপ্ত বিচনাৰ সুবিধা। পৰৱৰ্তী সময়ত ক’ৰ’নাক্ৰান্ত দুই ৰোগীক বেংগালুৰুৰ ৰাজাজী নগৰৰ ইএছআই চিকিৎসালয়ত ভৰ্তি কৰোৱা হৈছিল। কেইদিনমানৰ চিকিৎসাৰ পাছত মৃত্যু হৈছিল দুৰ্গা সুমিতা আৰু মণিৰাজুৰ। চৰকাৰী নিয়ম অনুসৰি মৃতকৰ মৃতদেহ বাংগালুৰু মহানগৰ পালিকা আৰু চিকিৎসালয় কৰ্তৃপক্ষই পৰিয়ালক সমজাই দিয়া নাছিল বুলি সদৰী কৰিছে দুৰ্গা সুমিতাৰ পৰিয়ালে। ইফালে চিকিৎসালয় কৰ্তৃপক্ষই মৃতদেহ দুটা সৎকাৰ কৰা বুলিও প্ৰকাশ কৰিছিল।\nএই ঘটনাটোৱে প্ৰায় ডেৰ বছৰ অতিক্ৰম কৰাৰ পাছত পোহৰলৈ অহা খবৰে আশ্চৰ্যচকিত কৰি তুলিছে পৰিয়ালবৰ্গক। জানিবলৈ পোৱা মতে, দুৰ্গাৰ আত্মীয়ই অলপতে চিকিৎসালয় কৰ্তৃপক্ষৰ পৰা এটা ফোন পাইছিল। তেতিয়া দুৰ্গা আৰু মণিৰাজুৰ মৃতদেহ সৎকাৰ কৰা হোৱা নাছিল বুলি জনায় চিকিৎসালয় কৰ্তৃপক্ষই। উল্লেখ্য যে, মৃতদেহ দুটা আজি ডেৰ বছৰে ম’ৰ্গত পচিছে। এই প্ৰসংগত দুৰ্গাৰ ভগ্নী সুজাতাই কয়, ‘বিগত বৰ্ষতে ক’ৰ’নাত আক্ৰান্ত হৈছিল দুৰ্গা। চিকিৎসালয়খনত পৰ্যাপ্ত বিচনা নাছিল। কেৱল ইএছআই চিকিৎসালয়ত খালী বিচনা আছিল। তাত ভৰ্তিৰ ৪দিন পাছত মৃত্যু হয় দুৰ্গাৰ।’ তেওঁ লগতে কয়, ‘ক’ভিডত মৃত্যু হোৱা বাবে আমাক শৱদেহ সৎকাৰ কৰিবলৈ দিয়া হোৱা নাছিল। পৰৱৰ্তী সময়ত মৃতদেহটো সৎকাৰ কৰা হৈছিল বুলিও সদৰী কৰিছিল কৰ্তৃপক্ষই।’ কিন্তু এতিয়া মৃতদেহটো সৎকাৰ কৰা হোৱা নাই বুলি অৱগত হোৱাৰ পাছত ক্ষোভিত দুৰ্গাৰ পৰিয়ালবৰ্গ। ইয়াৰ সমান্তৰালকৈ মণিৰাজুৰ পুত্ৰ সতীশেও চিকিৎসালয় কৰ্তৃপক্ষৰ পৰা ফোন কল পাই হতবাক। বিষয়টোৱে ইতিমধ্যে এক সংবেদনৰ সৃষ্টি কৰিছে। জানিব পৰা মতে, ঘটনাটোৰ তদন্ত প্ৰক্ৰিয়াও অতি ক্ষিপ্ৰতাৰে আৰম্ভ হৈছে।\nPrevious article১২ খন দেশলৈ বিয়পিল অ’মিক্ৰন! ভাৰতত জাৰি নতুন নিৰ্দেশনা…\nNext article‘কা’ বিৰোধী আগাথা, মুকুল মমতাৰ দললৈ যোৱাৰ পাছত সলনি মেঘালয়ৰ ৰাজনীতি


চাক্‌মাসকলৰ সাংস্কৃতিক জীৱন — Vikaspedia\nউত্তৰ–পূৰ্বাঞ্চলৰ বৰ্ণাঢ্য জনজাতি সকলৰ ভিতৰত চাক্‌মা সকল অন্যতম-\nঅসম, অৰুণাচল, মিজোৰাম আৰু ত্ৰিপুৰাত সিঁচৰিত হৈ থকা চাক্‌মা সকলৰ আদিম ভূমি হ’ল বাংলাদেশৰ চট্টগাম জিলা। চট্টগ্ৰাম পাৰ্বত্য জিলা খন সৰু – বৰ বাৰটা জনজাতি – জনগোষ্ঠীৰ বাসভূমি। চাক্‌মা সকল ইয়াৰ ভিতৰত সৰ্ববৃহৎ। দেশ বিভাজনৰ সময়ত ৰাজনৈতিক বলি হোৱা চাক্‌মা সকলে এক প্ৰকাৰৰ যাযাবৰী দিন কটাব লগা হৈছে। বহু সংগ্ৰাম আৰু সংঘাতৰ মাজেৰে আহি চাক্‌মা সকলে বাংলাদেশ আৰু ভাৰত দুয়োখন দেশতে জনজাতি হিচাপে স্বীকৃত হৈ এক স্বকীয় সংস্কৃতি আৰু পৰম্পৰাৰে বিভূষিত জীৱন প্ৰৱাহত চামিল হৈছে।\nপ্ৰাচীন কালৰ পৰা চট্টগ্ৰাম পাৰ্বত্য অঞ্চলটো আছিল দুৰ্গম অৰণ্যৰে ভৰা। পাহাৰত জুম খেতি, পশু চিকাৰত ব্যস্ত কেইটামান গোষ্ঠীবদ্ধ জনজাতীয় জনগোষ্ঠীৰ বাদে তাত কোনো ধৰণৰ সমাজ বা সভ্যতা নাছিল। জনগোষ্ঠী কেইটা আছিল সম্পূৰ্ণ প্ৰকৃতি নিৰ্ভৰ। এটা পাহাৰত এবাৰ জুম খেতি কৰাৰ পাচত সেই ঠাইত তিনি বছৰলৈ খেতি নহৈছিল আৰু সেয়ে জনগোষ্ঠী সমূহ এঠাইৰ পৰা আন ঠাইলৈ ভ্ৰমি ফুৰিছিল। ফলত জনজাতি সকলৰ স্থায়ী সমাজ – ব্যৱস্থা কেতিয়াও গঢ়ি উঠা নাছিল। কমাৰ, কুমাৰ, স্বৰ্ণশিল্পী বা মিস্ত্ৰী আদি শ্ৰেণী ভিত্তিক জীৱিকা এই জনজাতি সকলৰ নাছিল। ফলত এই অঞ্চলত পোৰামাটি, শিল, ব্ৰঞ্জ, লোহা, তাম বা আন ধাতুৰে নিৰ্মিত কোনো প্ৰত্নসামগ্ৰী আজিও পোৱা নাযায়। পাৰ্বত্য চট্টগ্ৰামৰ ভিতৰুৱা অঞ্চলৰ জনজাতীয় জীৱন যাত্ৰাৰ প্ৰণালী লক্ষ্য কৰিলে ধাৰণা হয়, প্ৰকৃতিয়েই যেন জনজাতি সকলৰ জীৱন পৰিচালিত আৰু নিয়ন্ত্ৰিত কৰিছে। জনজাতি মানেই প্ৰ্কৃতিৰ সন্তান।\nআজিও বহুত জনজাতিয়ে আদিম সাম্যবাদী ধ্যান – ধাৰণা মনতে পোষণ কৰে। সেয়ে আদিম সমাজৰ দৰে প্ৰাণবাদী জড় – উপাসক হিচাপেই নিজ সমাজ জীৱনক পৰিচালনা কৰে। জনজাতি সকলৰ চৌখিন ৰজা, মন্ত্ৰী তথা প্ৰভাৱশালী বিত্তৱান পৰিয়ালক কেন্দ্ৰ কৰি কিছু উন্নত শিল্প – সংস্কৃতি আৰু আধুনিক অলংকাৰ শিল্প গঢ়ি উঠিছে। কিন্ত বৃহত্তৰ জনজাতি সমাজত তাৰ প্ৰভাৱ কম। চাক্‌মা সকলৰ ওচৰা – ওচৰিকৈ থকা বা নিকট সাংস্কৃতিক সম্পৰ্ক থকা অন্য জনজাতি সম্প্ৰদায় কেইটা হ’ল – মাৰমা, ত্ৰিপুৰা, তঞ্চংগা, ম্ৰো, বম্, উসুই, পাংগো, খুমী, খ্যাং, লুচাই আৰু চাক।\nসচৰাচৰ জনজাতীয় সমাজৰ জীৱনযাত্ৰা নৃত্য – গীতৰ মাজেৰে প্ৰকাশ ঘটে। চাক্‌মা সকলৰো কঠিন জীৱন সংগ্ৰাম গোষ্ঠীবদ্ধ নৃত্য – গীতৰ মাজেৰে মূৰ্তিমান হৈ উঠিছে। এওঁলোকৰ অধিকাংশ নৃত্য – গীতৰ কলা – কৌশল, বাদ্যযন্ত্ৰ আৰু বিষয় বস্তুত স্বাভাৱিক ভাৱেই অৰণ্যৰ জুম খেতিৰ যাযাবৰী জীৱনটোক প্ৰত্যক্ষ কৰা যায়। এনেধৰণৰ সাংস্কৃতিক জীৱনৰ নৃত্য – গীত সমূহৰ উপলক্ষ্য মুলতঃ এনেধৰণৰ – (ক) জুম খেতি আৰু ন – খোৱা উৎসৱ উপলক্ষে, (খ) চৈত সংক্ৰান্তি আৰু নৱবৰ্ষ উপলক্ষে, (গ) ধৰ্মীয় অনুষ্ঠান আৰু অন্ত্যেষ্টিক্ৰিয়া উপলক্ষে, (ঘ) গো – হত্যা অনুষ্ঠান উপলক্ষে, (ঙ) বীৰযোদ্ধা আৰু চিকাৰীৰ সম্বৰ্ন্ধনা উপলক্ষে আৰু (চ) সামাজিক আনন্দ – উৎসৱ উপলক্ষে।\nজুম নাচ : চাক্‌মা সকলৰ আটাইতকৈ জনপ্ৰিয় নৃত্য হ’ল জুমনাচ। সাধাৰণতে পাঁচ বা ততোধিক শিল্পীয়ে জুম নৃত্যত অংশ লয়। এজন দল নেতা থাকে। তেওঁ জুম পাহাৰলৈ যোৱাৰ আহ্বান জনাই জুম নৃত্যৰ সূচনা কৰে। পাহাৰৰ গাত জুম খেতিৰ শস্য ৰোপণ কৰা, ফচল কটা, ফচল মৰা বা ফচল পিঠিত বান্ধি ঘৰলৈ লৈ অনা ইত্যাদি ঝুম খেতি ভিত্তিক চিত্ৰকল্প জুম নৃত্যৰে শিল্পী সকলে সুন্দৰ ভাৱে উপস্থাপন কৰে। চাক্‌মা শিল্পী সকলে জুম নৃত্যৰ তালে তালে পৰিবেশিত গানৰ মাধ্যমত সকলোকে আহ্বান জনায় :\nহৈ হৈ জুমত যেবং\nজুমে যেইনে গাচ্ছ্যা সুদা তুলিবং।\n(অৰ্থাৎ ব’লা ব’লা জুমলৈ যাওঁ। জুমলৈ গৈ তিলসূতা তোলোঁ। তিল সূতা বিক্ৰী কৰি প্ৰচুৰ টকা আয় কৰোঁ)।\nচাক্‌মা শিল্প্প সকলৰ নৃত্যৰ সাজ – পাৰতো বিচিত্ৰতা বিৰাজমান। চাক্‌মা শিল্পী সকলে কঁকালত ঐতিহ্যবাহী বোৱা কাপোৰ ‘পিনন’ আৰু ৰঙীণ বক্ষবন্ধনি ‘ৰাঙাখাদি’ পৰিধান কৰে। ডিঙিত চন্দ্ৰহাৰ, হাঁচুলী চিক্, টকাৰ ছবি থকা ৰুপৰ অলংকাৰ পিন্ধি নৃত্যত অংশ লয়। চাক্‌মা সকলে ঐতিহ্যবাহী বাঁহী আৰু ঢোলাৰ লগত আধুনিক কালত হাৰমোনিয়ামৰ সহযোগত নৃত্য – গীতৰ আৱহ সংগীতৰ সৃষ্টি কৰে। জুম নৃত্যৰ দৰে চাক্‌মা সকলৰ জনপ্ৰিয় আন এক নৃত্য হ’ল ‘ইপ্ৰাআকা’ নৃত্য। যিকোনো আনন্দ উৎসৱত চাক্‌মা সকলে এই নৃত্য কৰে। এই নৃত্যতো জুম খেতিৰ চিত্ৰকল্প ব্যৱহৃত হয়।\nচৈত সংক্ৰান্তি বা নৱবৰ্ষ : ভাৰত, বাংলাদেশ, ম্যানমাৰ – সকলোতে চৈত সংক্ৰান্তিৰ উৎসৱ উদ্‌যাপন কৰাৰ পৰম্পৰা প্ৰচলিত। চাকমা সকলেও এই উৎসৱ পালন কৰে। চৈত সংক্ৰান্তি আৰু নৱবৰ্ষ উপলক্ষে চাক্‌মা জনজাতি সকলে পালন কৰা উৎসৱক ‘বিজু’ নামেৰে জনা যায়। তিনি দিন ব্যাপি এই উৎসৱ যথেষ্ট উৎসাহ উদ্দীপনাৰে পালন কৰা হয়। চাক্‌মা সকলে চ’ত মাহৰ শেষৰ দুদিনত যথাক্ৰমে ‘ফুলবিজ’ আৰু ‘মূলবিজ’ আৰু প্ৰথম ব’হাগক ‘গৰ্যাপৰ্য্য’ দিন হিচাপে আখ্যায়িত কৰে।\nঅতীজৰ চাক্‌মা জনজাতি যুৱক – যুৱতী সকলে বিজু উৎসৱৰ সময়ত দল বান্ধি পবিত্ৰ বৌদ্ধ মহামুনিৰ মেলালৈ গৈ মমবাতি বা চাকি জ্বলাই ভগৱান বুদ্ধক পূজা দিছিল। চাকি হাতত লৈ মন্দিৰৰ চৌদিশে প্ৰদক্ষিণ কৰোঁতে নিজৰ জীৱনসংগীক বাছি লৈছিল। এনে মন্দিৰ প্ৰদক্ষিণৰ মাধ্যমত ভগৱান বুদ্ধক সশ্ৰদ্ধ চিত্তে স্মৰণ কৰাৰ চিত্ৰ কল্পটো চাক্‌মা জনজাতি সকলে আনুষ্ঠানিক ভাৱে বিজু নৃত্য – গীতৰ মাধ্যমত প্ৰকাশ কৰিছিল।\nগাৰ্হস্থ্য সামগ্ৰী : বিভিন্ন জনজাতীয় সমাজত বৈচিত্ৰ্যপূৰ্ণ গাৰ্হস্থ্য সামগ্ৰী লক্ষ্য কৰা যায়। চাক্‌মা সকলেও গাৰ্হস্থ্য জীৱনত নানা ধৰণৰ বাঁহ, বেত, পোৰামাটিৰ আচবাব আদি ব্যৱহাৰ কৰে। চাক্‌মা সকলে ব্যৱহাৰ কৰা তেনে কেইপদ মান সামগ্ৰী হ’ল – কাল্লোয়াং, বাৰেং, দিংঙিৰা, চাম্মো, ভুল, লেই, মাৰাল্ল্যা, দলং, ফুলেৰ ঝুড়ি, হাতা / আদা, কুৰুম, মজৰা, মেজাং, ধুলোন, চালোন, মাথাল, ইছাধুপ, দাবা ইত্যাদি।\nবাদ্যযন্ত্ৰ : চাক্‌মা সকলৰ ঐতিহ্যবাহী বাদ্যযন্ত্ৰ সমূহক তিনিটা ভাগত ভগাব পাৰি : (ক) বাঁহী, (খ) ঢোল আৰু (গ) বেহেলা জাতীয় বাদ্যযন্ত্ৰ। চাক্‌মা সকলে বাঁহীক ‘বাজি’ বুলি কয়। পাহাৰৰ পৰা বিভিন্ন সাজৰ বাঁহ কাটি আনি চাক্‌মা যুৱক সকলে এই বাজি প্ৰস্তুত কৰে। বহু সময়ত এই বাঁহীত কিছু কাৰু – কাৰ্য্য খোদাই কৰি লয়। চাক্‌মা সকলৰ যিকোনো সাংস্কৃতিক অনুষ্ঠানত বাঁহীৰ ব্যৱহাৰ অপৰিহৰ্য্য। বাঁহৰ অন্যান্য বাদ্যযন্ত্ৰ হ’ল : শিংগা, ক্লাওনেট শিমুৰ ইত্যাদি।\nগৃহ নিৰ্মাণ : পাৰ্বত্য জনজাতি হিচাপে চাক্‌মা সকলে বাঁহ – কাঠেৰে ঘৰ নিৰ্মাণ কৰি লয়। ঘৰবোৰ সাধাৰণতে চাংঘৰ (মচাংঘৰ) হয়। আদিম গোষ্ঠীবদ্ধ জীৱনত বনৰীয়া জীৱ – জন্তুৰ পৰা হাত সৰাৰ বাবেই হয়তো চাংঘৰৰ প্ৰচলন হৈছিল। এনে চাংঘৰৰ নিৰ্মাণ – শৈলীয়ে সুকীয়া ঐতিহ্য বহন কৰে। এনে চাংঘৰৰ ভিতৰৰ কোঠাবোৰ হ’ল : উজলেং (গুদাম), গুদি (স্বামী – স্ত্ৰীৰ কক্ষ), চিংগাব (বৈঠকখানা), ওলনচাল বা পিজৰ (পাকঘৰ), কুমঘৰ (পানী থোৱা ঠাই), মাচাং (মুকলি স্থান)।\nবস্ত্ৰ শিল্প : চাক্‌মা সকলৰ এক নিজস্ব বস্ত্ৰ শৈলী আছে। ইয়াৰ নিৰ্মাণ পদ্ধতি সুকীয়া। এনে বস্ত্ৰশিল্পৰ চাৰিটা স্তৰ : (ক) পাহাৰৰ জুম খেতিত কপাহ উৎপাদন আৰু আহৰণ, (খ) এনে কপাহৰ পৰা সূতা কটা, (গ) সূতাৰ ৰং কৰা, (ঘ) কঁকাল – তাঁতৰ জৰিয়তে কাপোৰ তৈয়াৰ কৰা।\nকঁকালত মেৰিয়াই তাঁত বোয়াটো ভালেমান জনজাতীয় সমাজৰ ৰীতি। চাক্‌মা সকলে সাধাৰণতে এনে তাঁত ব্যৱহাৰ কৰে। ইয়াৰ বাবে সুকীয়া ঘৰৰ প্ৰয়োজন নাই। মচাংঘৰৰ সমুখৰ মুকলি ঠাইতে এই তাঁত বোৱা কাম চাক্‌মা সকলে কৰে। তাঁতত ব্যৱহাৰ হোৱা সামগ্ৰী সমূহ তাগলক, লেললেবী, তাৰাম, বিয়ং, ব-অ-হাদি ইত্যাদি। কাপোৰত চাক্‌মা সকলে বিভিন্ন ৰঙৰ সূতাৰে ফুল, ফল, পশু – পক্ষী, মাছ, প্ৰজাপতি জাতীয় নক্সা তেওঁলোকে বংশ পৰম্পৰাগত ভাৱে তুলি আহিছে। ইয়াৰ বাবে বেলেগ কোনো ডিজাইনৰ পুথি নাই। চাক্‌মা সকলৰ ঐতিহ্যবাহী সাজ – পোছাকৰ ভিতৰত পিনন, খাদী (ৰঙা খাদী, চিবকটানা খাদী) অন্যতম।\nবিবাহ ব্যৱস্থা : চাক্‌মা জনজাতীয় সমাজত বিবাহযোগ্য যুৱক – অভিভাৱকসহ কন্যাৰ ঘৰলৈ তিনিবাৰ অহা – যোৱা কৰে। প্ৰতি বাৰতে কন্যাৰ মাতা – পিতাক সন্তুষ্ট কৰাৰ বাবে ল’ৰাৰ দেউতাকে মদ, চুপাৰী, পিঠা আদি লগত নিয়ে। তৃতীয় বাৰ ল’ৰাৰ দেউতাকে প্ৰচুৰ পৰিমাণে মদ নি কন্যাৰ দেউতাকক যাচি বিয়াৰ চূড়ান্ত দিন – তাৰিখ এটা লয়। এই অনুষ্ঠানক ‘মদ পিলা’ বুলি কোৱা হয়। ভোজ সভাৰো আয়োজন কৰা হয়। ইয়াৰ পিচত নিৰ্ধাৰিত দিনত শুভ ক্ষণ চাই কন্যা আনিবলৈ বৰযাত্ৰী সকল যায়। কিন্ত এই দলত দৰা নাথাকে। বৰযাত্ৰী দলৰ এগৰাকী যুৱতীৰ পিঠিত বাঁহ – বেতৰ টুকুৰিত কন্যাৰ বস্ত্ৰ – অলংকাৰ আদি বহন কৰি নিয়া হয়। কন্যাৰ দেউতাকে আশীৰ্বাদ দি কন্যাক দৰা যাত্ৰীৰ হাতত গতাই দিয়ে। বিবাহ পৰ্ব দৰাৰ ঘৰতহে সম্পন্ন হয়। দৰা – কন্যাৰ বিয়াৰ সামাজিক স্বীকৃতি প্ৰদান অনুষ্ঠান জদন বানাহ বা জোড়বালা পৰিচালিত হয়। এই অনুষ্ঠানত কোনো ধৰণৰ মন্ত্ৰপাঠ কৰা নহয়। বিবাহৰ শুভলগ্ন চাই এখন পাটীত দৰাৰ বাঁওফালে কন্যাক বহুৱাই ওজা বা দৰাৰ ভগ্নী – পতিয়ে উচ্চস্বৰে সকলোকে সোধে : ‘জদন বানি দিবাৰ উঘু আঘে নে নেই’? অৰ্থাৎ জোৰা বান্ধি দিয়াৰ হুকুম আছে নে নাই? উপস্থিত ৰাইজে আছে আছে বুলি স্বীকৃতি দিলে লগে লগে এখন সাত ফুট দীঘল বস্ত্ৰ দৰা আৰু কন্যাৰ কঁকালত বান্ধি দিয়া হয় আৰু দৰাৰ বাঁও হাত কন্যাৰ বাঁও কান্ধত আৰু কন্যাৰ সোঁহাত দৰাৰ সোঁ কান্ধত দি পৰস্পৰে পৰস্পৰক আলিংগন কৰে। তাৰ পাচত কিছু কণীসনা ভাত পৰস্পৰে পৰস্পৰক খুৱায়। তাৰ পিছত সমাজৰ অনুমতি লৈ বান্ধ খুলি দিয়া হয় আৰু বিয়াৰ বিশেষ ধৰণৰ পূজাৰ অনুষ্ঠান ‘চুমুলাং’ আয়োজন কৰা হয়। ইয়াৰ পৌৰোহিত্য কৰে চাক্‌মা সমাজৰ বিশিষ্ট ব্যক্তি ওজাই।\nচাক্‌মা সমাজৰ বিয়াৰ দেৱতা তিনিজন-\nতেওঁলোক হ’ল : পৰমেশ্বৰী, কালাইয়া বা সদাগৰ আৰু নেইনাংগা। পূজাত কমেও তিনিটা মূৰ্গী আৰু এটা গাহৰি বলি দিয়া হয়। ওজাই ঘৰৰ এচুকত এই পূজা সজায় আৰু বলি দিয়া প্ৰাণীৰ তেজ আৰু গাহৰিৰ মূৰটো মদৰ সৈতে দেৱতাৰ উদ্দেশ্যে পূজাৰ অৰ্ঘ্য নিবেদন কৰে। তাৰ পাচত কন্যা, দৰা একেলগে বহি দেৱতালৈ প্ৰণাম জনায়।\nপ্ৰবাদ – প্ৰবচন : অন্যান্য জনজাতীয় সমাজৰ দৰে চাক্‌মা সমাজতো কেতবোৰ প্ৰবাদ – প্ৰবচন আছে আৰু সমাজত সময়ে সময়ে ৰাইজে ইয়াক ব্যৱহাৰ কৰে। এনে প্ৰবচন সমূহ প্ৰায়বোৰ সমাজত কম – বেছি পৰিমাণে একে। চাক্‌মা সমাজত প্ৰচলিত তেনে কেইটা মান প্ৰবচন তুলি দিয়া হ’ল :\n(১) নেই মোগথথুন মোক ভালা\nসবাই ন পাধে ৰাজাজী ভালা।\n(একেবাৰে স্ত্ৰী নথাকাতকৈ অন্ধ স্ত্ৰীও ভাল, সেয়াও যদি নাথাকে তেন্তে ৰজাৰ জীয়েকক বিয়া কৰোৱা ভাল।)\n(২) পৰা কবাল্যা ঘিনধি যায়,\nমৰা শামুক্‌খ উধি যায়।\n(পোৰা কপালৰ মানুহ যেনি যায়, মৃত শামুক উঠি পলায়।)\n(৩) বাঝিলে আঝিলে ন যায়।\n(এবাৰ কলংক গাত লাগিলে সি সহজে দূৰ নহয়।)\nআধুনিক যুগৰ সৈতে খাব খুৱাই চাক্‌মা সকলেও প্ৰগতিৰ পথেৰে আগুৱাই গৈছে। কিন্ত পশ্চাদপদতা আৰু সামাজিক বঞ্চনাই পদে পদে জনগোষ্ঠীটোক হেঁচা মাৰি ধৰি মূৰ দাঙিব নোৱাৰা কৰি ৰাখিছে। দেশ বিভাজনে জনগোষ্ঠীটোৰ যি ক্ষতি সাধন কৰিলে, ক’বলৈ গ’লে তাৰ ক্ষতি পূৰণ আজিও সম্পূৰ্ণ হোৱা নাই। মিজোৰামত চাক্‌মা সকলে স্বায়ত্ত – শাসনৰ সুবিধা পাইছে যদিও অৰুণাচলত ই বাৰম্বাৰ বঞ্চনা আৰু প্ৰতিঘাতৰ সন্মুখীন হ’ব লগা হৈছে। এক নিৰ্দিষ্ট ভৌগোলিক পৰিসীমাৰে এক সু – সংবদ্ধ জনজাতি হিচাপে স্বীকৃতি লাভ কৰাটো চাক্‌মা সকলৰ একান্ত কাম্য যদিও চাক্‌মা সকলৰ এই সপোন বাস্তৱত কেতিয়া ৰুপ পাব সেয়া সময়ে ক’ব।\nলেখক : মুকুট সিংহ চুতীয়া।


Depitame in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Depitame ar byavahar, ppali, parshwakriya, upkaar, kriya-pratikriya aaru satarkatabani\nDepitame की जानकारी\nDepitame ৰ লাভ আৰু ব্যৱহাৰসমূহ- Depitame Benefits & Uses in Assamese- Depitame ar laabh aaru byavaharsamuh\nDepitame ৰ পালি আৰু সেয়া কেনেদৰে ল'ব- Depitame Dosage & How to Take in Assamese - Depitame ar paali aaru xeya kenedore lobo\nDepitame ৰ পাৰ্শ্চক্ৰিয়াসমূহ- Depitame Side Effects in Assamese- Depitame ar parshwakriyasamuh\nDepitame সংক্ৰান্ত সতৰ্কতাবাণীসমূহ- Depitame Related Warnings in Assamese- Depitame xonkranta xatarkatabanisamuh\nঅইন দৰৱৰ সৈতে Depitameৰ গুৰুতৰ ক্ৰিয়া-প্ৰতিক্ৰিয়া- Severe Interaction of Depitame with Other Drugs in Assamese- Oinor xoite Depitame ar gurutor kriya-pratikriya\nDepitame মতভেদসমূহ- Depitame Contraindications in Assamese- Depitame nishedhsamuh\nDepitame ৰ বিষয়ে সততে সোধা প্ৰশ্নসমূহ- Frequently asked Questions about Depitame in Assamese- Depitame ar bikhoye satate xodha prashnasamuh\nখাদ্য আৰু মদৰ সৈতে Depitame ক্ৰিয়া-প্ৰতিক্ৰিয়া- Depitame Interactions with Food and Alcohol in Assamese- khadya aaru modor xoite Depitame kriya-pratikriya\nDepitame ৰ লাভ আৰু ব্যৱহাৰসমূহ - Depitame Benefits & Uses in Assamese - Depitame ar laabh aaru byavaharsamuh\nDepitame তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDepitame ৰ পালি আৰু সেয়া কেনেদৰে ল'ব - Depitame Dosage & How to Take in Assamese - Depitame ar paali aaru xeya kenedore lobo\nDepitame-ৰ উপাদানসমূহ - Depitame Active Ingredients in Assamese - Depitame-ar upadaansamuh\nDepitame ৰ পাৰ্শ্চক্ৰিয়াসমূহ - Depitame Side Effects in Assamese - Depitame ar parshwakriyasamuh\nগৱেষণাৰ ভিত্তিত, Depitame ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDepitame সংক্ৰান্ত সতৰ্কতাবাণীসমূহ - Depitame Related Warnings in Assamese - Depitame xonkranta xatarkatabanisamuh\nDepitame-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDepitameৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Depitame ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nDepitame-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDepitame গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Depitame কি প্ৰভাৱ দেখা গৈছে?\nবৃক্ক ৰ বাবে Depitame কেতিয়াবাহে ক্ষতিকাৰক।\nযকৃতত Depitame কি প্ৰভাৱ দেখা গৈছে?\nDepitameৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Depitame ৰ কি প্ৰভাৱ দেখা গৈছে?\nহৃদয় ৰ বাবে Depitame কেতিয়াবাহে ক্ষতিকাৰক।\nঅইন দৰৱৰ সৈতে Depitameৰ গুৰুতৰ ক্ৰিয়া-প্ৰতিক্ৰিয়া - Severe Interaction of Depitame with Other Drugs in Assamese - Oinor xoite Depitame ar gurutor kriya-pratikriya\nDepitame তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDepitame মতভেদসমূহ - Depitame Contraindications in Assamese - Depitame nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Depitame লোৱা অনুচিত যাতে -\nDepitame ৰ বিষয়ে সততে সোধা প্ৰশ্নসমূহ - Frequently asked Questions about Depitame in Assamese - Depitame ar bikhoye satate xodha prashnasamuh\nএই Depitame-এ অভ্য়াস বা নিচাৰ সৃষ্টি কৰে নেকি?\nDepitameৰে অভ্যাস গঠনৰ কোনো কথাৰ প্ৰতিবেদন পোৱা নাই।\nDepitame লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Depitameয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Depitame লওক।\nহয়, এই Depitameয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Depitame ক্ৰিয়া-প্ৰতিক্ৰিয়া - Depitame Interactions with Food and Alcohol in Assamese - khadya aaru modor xoite Depitame kriya-pratikriya\nখাদ্য আৰু Depitameৰ ক্ৰিয়া-প্ৰতিক্ৰিয়া\nখাদ্যৰ সৈতে Depitame লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Depitameৰ মাজৰ প্ৰতিক্ৰিয়া\nDepitame লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nDepitame ৰ অনুকল্প - Substitutes for Depitame in Assamese\nDepitame ৰ মূল্য আৰু পেকৰ চাইজ - Depitame Price and Pack Size in Assamese - Depitame ar mulya aaru pakor size\nআপুনি বা আপোনাৰ পৰিয়ালৰ কোনোবাই Depitame লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Depitame ব্যৱহাৰ কৰিছিল নেকি?\nআপুনি কিমান পৰিমাণে Depitame সেৱন কৰিছিল?\nআপুনি Depitame ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Depitame সেৱন কৰে?


আইনাম - অসমীয়া ৱিকিপিডিয়া\n(আই নামৰ পৰা পুনঃনিৰ্দেশিত)\nআইনাম হৈছে অসমৰ লোকগীতসমূহৰ ভিতৰত এটা প্ৰধান ভাগ৷ লোকগীতবোৰক প্ৰধানত তিনিটা ভাগত ভগাব পাৰি৷ সেয়া হ’ল ক্ৰমে অনুষ্ঠানমূলক, আখ্যানমূলক আৰু বিবিধ বিষয়ক৷ আইনাম, বিয়ানাম, বিহুগীত আদিবোৰ হৈছে অনুষ্ঠানমূলক লোকগীতৰ অন্তৰ্গত৷ আইনাম, সুবচনীৰ গীত, অপেচৰীৰ গীত, লখিমী সবাহৰ গীত, গোসাঁনী পূজাৰ গীত আদি গীতবোৰ প্ৰায় একে পৰ্যায়ৰে গীত৷ এই গীতবোৰ অনাখৰী লোকজীৱনৰ সম্পদ৷ ইয়াৰ ৰচকৰ নাম পোৱা নাযায়৷ সেয়েহে এই গীতবোৰ লোক সাহিত্যৰ অন্তৰ্গত৷ অসমৰ নাৰী সমাজত বিশেষকৈ গ্ৰাম্য পৰ্যায়ত এই গীতবোৰ প্ৰচলিত। বসন্ত ৰোগ মানুহৰ গাত ওলালে এই নাম গোৱা হয়। বসন্ত ৰোগ 'সাত গৰাকী আই বা দেৱীৰ' কোপদৃষ্টিৰ বাবে হয় বুলি অসমৰ জনসমাজত যি বিশ্বাস আছে, সেই বিশ্বাসেই আইনামৰ জন্ম দিছে৷ এই সাতভনীক সন্তুষ্ট কৰিবৰ বাবেই আইনাম গোৱা হয়৷ অৱশ্যে বৰ্তমান সময়ত এই নামবোৰ বিলুপ্তিৰ পথত৷ বয়স অনুক্ৰমে শাৰীৰিক বিকাশ নঘটিলে বা বিনাৰোগে ল'ৰা-ছোৱালী শুকাই খীণাই গ'লে অপেচৰাৰ দোষ বুলি আইসকলে চোতালৰ মাজত অপেচৰা সবাহ পাতি গীত গায়। সেইদৰে সুবচনী দেৱীকো অসুখ-অশান্তি নিবাৰণ কৰিবৰ কাৰণে গীতেৰে স্তুতি প্ৰাৰ্থনা কৰা হয়। এই কেইগৰাকী উপদেৱীক মহামায়া বা দুৰ্গাৰে অভিব্যক্তি বুলি বিশ্বাস কৰে। এই অনুষ্ঠানবোৰত আইসকলে গোৱা গীতবোৰত নাৰীসুলভ কমনীয়তা, সৰল বিশ্বাস, প্ৰগাঢ় ভক্তিৰ পৰিচয় পোৱা যায়। দেৱীক মাতৃ জ্ঞানেৰে, অতি আপোনজনৰদৰে আন্তৰিক শ্ৰদ্ধা আৰু ভক্তিৰে গীতবোৰৰ যোগেদি আহ্বান কৰা হয়। ভাষাৰ সৰলতা আৰু সহানুভূতিৰ আন্তৰিকতা এই গীতবোৰৰ বিশেষত্ব।\nযেই বস্তু দিওঁ মাতৃ সেই বস্তু চুৱা।\nআপোনাৰ নামে মাতৃ আপুনি সন্তোষ হোৱা।\nদুখীয়াৰ পুতলা আয়ে তুলি দিলে।\nআইৰ মন দয়ালী নাই\nআইৰ নাম শীতলা দুখীয়াৰ পুতলা\nদি যোঁৱা বুকু জুৰাই।\nআই বা শীতলা দেৱীৰ সাত বাই-ভনীৰ আগমনত ভক্ত বা নামতীসকলৰ কল্পনাত প্ৰকৃতিৰ পৰিৱৰ্তন আৰু সৌন্দৰ্য কেনেদৰে পৰিস্ফূত হৈছে তাৰ উদাহৰণ তলৰ গীতটিয়েই দাঙি ধৰিব।\nউজাই আহিলে আইৰ সাতৈ ভনী সাতালি পৰবেত জুৰি\nতৰু-তৃণলতা সবে দোঁৱাই মাথা আই আহিবৰে শুনি।।\nসোণৰে চকৰি, উৰে জাকি মাৰি, ৰূপৰে দুখনি পাখি।\nচহৰ ফুৰিবলৈ আইলোক আহিছে জীৱদান মাগিছে আমি।।\nনাজানি সোমালো, আইৰ ফুলেবাৰী, নিচিনি চিঙিলোঁ কলি\nইবাৰৰ দোষকে ক্ষমিবা গোসানী মাতা চৰণত ধৰি।৷\nদুখীয়াৰ ঘৰলৈ আইলোক আহিছে, দিবলৈ নাই যে একো।\nমূৰৰে কেশেৰে পাৱ মলচিম, দেহৰে পাৰি দিম সাঁকো।\nশেষৰ শাৰীটোত আয়তীসকলৰ আত্মসমৰ্পণৰ ভাৱ, ভক্তি সুন্দৰভাৱে প্ৰকাশ পাইছে। যি অনুষ্ঠানসমূহক ভেটি কৰি এই গীতবোৰ ৰচিত হৈছে সেই অনুষ্ঠানবোৰ প্ৰাচীন হলেও মুখে মুখে আহি গীতবোৰৰ ভাষা আধুনিক হৈছে। আইনামসমূহৰ মাজত পিছলাৰ ঘাট, ফুলবাৰীৰ দেওঘৰ আদিৰ নাম সততে উল্লেখ পোৱা যায়৷ পিছলা নৈৰ পাৰৰ কথা দেৱীমন্দিৰৰ কথা ৱেড চাহাবেও উল্লেখ কৰি থৈ গৈছে৷ উত্তৰ লখিমপুৰৰ এই পিছলা নৈ আৰু ফুলবাৰী থানত এসময়ত আই পূজাৰ কেন্দ্ৰস্থল আছিল৷\n↑ 1.0 1.1 1.2 অসমীয়া সাহিত্যৰ সমীক্ষাত্মক ইতিবিত্ত, সত্যেন্দ্ৰনাথ শৰ্মা, সোমাৰ প্ৰকাশ, ২০১৩, পৃষ্ঠা-২১, ২২\n↑ শৰ্মা, অলকেশ (২০১৯). "বসন্ত ৰোগৰ বাবে “আইনাম” প্ৰথা". http://as.vikaspedia.in/education/9859b89ae9f0-9b89829b89cd9959c39a49bf/9ac9b89a89cd9a4-9f09979f0-9ac9be9ac9c7-201c9869879a89be9ae201d-9aa9cd9f09a59be। আহৰণ কৰা হৈছে: ২৬ অক্টোবৰ ২০১৯.\n↑ অসমীয়া গীতি সাহিত্য, মহেশ্বৰ নেওগ, চতুৰ্থ প্ৰকাশ, ২০০৮, পৃষ্ঠা-১৯\n"https://as.wikipedia.org/w/index.php?title=আইনাম&oldid=209015"ৰ পৰা অনা হৈছে\nএই পৃষ্ঠাখন ০৫ নৱেম্বৰ, ২০১৯ তাৰিখে ০৭:৫৩ বজাত অন্তিম সংশোধন কৰা হৈছিল।


মৃত্যুৰ ২৭ দিন পূৰ্বে ঋষি কাপুৰে কৰিছিল অন্তিমটো টুইট, দিছিল বিশেষ বাৰ্তা\nঅভিনেতা ঋষি কাপুৰ ছচিয়েল মিডিয়াত যথেষ্ট এক্টিভ আছিল। প্ৰতিটো বিষয় সন্দৰ্ভত পৰিষ্কাৰ ভাৱে নিজৰ মতামত ৰাখিছিল আৰু তেওঁৰ টুইটো ভাইৰেল হৈ পৰিছিল\nUpdated: 30-Apr-20 @ 13:01\nবৃহস্পতিবাৰে পুৱা অভিনেতা ঋষি কাপুৰে শেষ নিশ্বাস ত্যাগ কৰে। অৱশেষত কেঞ্চাৰৰ সৈতে হোৱা দীঘলীয়া যুঁজত হাৰ মানিলে অভিনেতাজনে। ঋষি কাপুৰৰ হঠাৎ মৃত্যু হোৱা খবৰে প্ৰতিজন লোককে আচম্বিত কৰি তোলে। প্ৰতিগৰাকী বিশিষ্ট অভিনেতা বা নেতাই এই মহান অভিনেতাগৰাকীক স্মৰণ কৰি ভাবুক হৈ উঠিছে। কিন্তু ঋষি কাপুৰে মৃত্যু হোৱাৰ পূৰ্বে কি টুইট কৰিছিল। ঋষি কাপুৰৰ অন্তিমটো পোষ্ট কি আছিল?\nঅভিনেতা ঋষি কাপুৰ ছচিয়েল মিডিয়াত যথেষ্ট এক্টিভ আছিল। প্ৰতিটো বিষয় সন্দৰ্ভত পৰিষ্কাৰ ভাৱে নিজৰ মতামত ৰাখিছিল আৰু তেওঁৰ টুইটো ভাইৰেল হৈ পৰিছিল। ঋষি কাপুৰৰ অন্তিমটো টুইট ২ এপ্ৰিলত দেখা পোৱা গৈছিল যেতিয়া তেওঁ কৰ’ণা বিৰুদ্ধে জাৰি কৰা যুঁজত সকলোকে একলগে যুঁজিবলৈ আহ্বান জনাইছিল। ঋষি কাপুৰে টুইটাৰৰ জৰিয়তে কৰ’ণা যোদ্ধাসকলক সন্মান জনোৱাৰ কথা কৈছিল।\nতেওঁ টুইট কৰিছিল যে- মোৰ ফালৰ পৰা আহ্বান জনাইছো যে আপোনালোকে হিংসাৰ সৃষ্টি নকৰিব, শিলাবৰ্ষণ নকৰিব, চিকিত্সক, নাৰ্ছ আৰু আৰক্ষীয়ে নিজৰ জীৱন সংকটত পেলাই আমাৰ জীৱন ৰক্ষা কৰি আছে। আমি কৰ’ণাৰ বিৰুদ্ধে হোৱা এই যুঁজত মিলি জয়ী হ’ব লাগিব।\nসেই সময়ত ঋষি কাপুৰৰ টুইট যথেষ্ট ট্ৰেণ্ড হৈছিল আৰু তেওঁৰ এই বাৰ্তাক সমগ্ৰ দেশে আদৰণি জনাইছিল। ঋষি কাপুৰে ২ এপ্ৰিলতে কুণাল কোহলীক ধন্যবাদ জ্ঞাপন কৰিছিল কাৰণ তেওঁ কৈছিল যে ঋষি কাপুৰৰ দৰে কোনেৱে ডফলী বজাব নোৱাৰে। কুণালৰ এই টুইটত ঋষি কাপুৰে সুখঃপ্ৰকাশ কৰিছিল আৰু কৈছিল- ধন্যবাদ কুণাল। ইয়াৰ ক্ৰেডিট পি এল ৰাজ জীলৈ যায়, তেওঁ এজন কৰিঅ’গ্ৰাফাৰ আছিল।\nNobody plays the dafli like you! In fact. Every musical instrument you’ve played on screen. Always looks like you’re actually playing it. But the dafli. Just the best … oh dafli waale … dafli buja …. whatasong! Made as much by the way you played it.\n— kunal kohli (@kunalkohli) April 2, 2020\nThank you. Much credit to late Shree. P.L. Raj ji the choreographer. Of course some measure of knowledge and talent is necessary of something or anything you portray on screen. I have in all modesty taken this asacompliment. Thank you Kunal. 🙏 https://t.co/C8kVKrVluY\nphoto credit: boxofficeworldwide.com\n30-Apr-20 @ 13:01


Westel in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Westel ar byavahar, ppali, parshwakriya, upkaar, kriya-pratikriya aaru satarkatabani\nWestel की जानकारी\nWestel ৰ লাভ আৰু ব্যৱহাৰসমূহ- Westel Benefits & Uses in Assamese- Westel ar laabh aaru byavaharsamuh\nWestel ৰ পালি আৰু সেয়া কেনেদৰে ল'ব- Westel Dosage & How to Take in Assamese - Westel ar paali aaru xeya kenedore lobo\nWestel ৰ পাৰ্শ্চক্ৰিয়াসমূহ- Westel Side Effects in Assamese- Westel ar parshwakriyasamuh\nWestel সংক্ৰান্ত সতৰ্কতাবাণীসমূহ- Westel Related Warnings in Assamese- Westel xonkranta xatarkatabanisamuh\nঅইন দৰৱৰ সৈতে Westelৰ গুৰুতৰ ক্ৰিয়া-প্ৰতিক্ৰিয়া- Severe Interaction of Westel with Other Drugs in Assamese- Oinor xoite Westel ar gurutor kriya-pratikriya\nWestel মতভেদসমূহ- Westel Contraindications in Assamese- Westel nishedhsamuh\nWestel ৰ বিষয়ে সততে সোধা প্ৰশ্নসমূহ- Frequently asked Questions about Westel in Assamese- Westel ar bikhoye satate xodha prashnasamuh\nখাদ্য আৰু মদৰ সৈতে Westel ক্ৰিয়া-প্ৰতিক্ৰিয়া- Westel Interactions with Food and Alcohol in Assamese- khadya aaru modor xoite Westel kriya-pratikriya\nWestel ৰ লাভ আৰু ব্যৱহাৰসমূহ - Westel Benefits & Uses in Assamese - Westel ar laabh aaru byavaharsamuh\nWestel তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nWestel ৰ পালি আৰু সেয়া কেনেদৰে ল'ব - Westel Dosage & How to Take in Assamese - Westel ar paali aaru xeya kenedore lobo\nWestel-ৰ উপাদানসমূহ - Westel Active Ingredients in Assamese - Westel-ar upadaansamuh\nWestel ৰ পাৰ্শ্চক্ৰিয়াসমূহ - Westel Side Effects in Assamese - Westel ar parshwakriyasamuh\nগৱেষণাৰ ভিত্তিত, Westel ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nWestel সংক্ৰান্ত সতৰ্কতাবাণীসমূহ - Westel Related Warnings in Assamese - Westel xonkranta xatarkatabanisamuh\nWestel-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nWestel ৰ গৰ্ভৱতী মহিলাৰ ওপৰত থকা প্ৰভাবৰ বিষয়ে জনা নযায় কাৰণ এইটোৰ ওপৰত এতিয়ালৈকে গৱেষনা কৰা হোৱা নাই।\nWestel-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Westel ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Westel গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Westel কি প্ৰভাৱ দেখা গৈছে?\nWestelৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Westel কি প্ৰভাৱ দেখা গৈছে?\nকলিজা ৰ বাবে Westel কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Westel ৰ কি প্ৰভাৱ দেখা গৈছে?\nWestelৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Westelৰ গুৰুতৰ ক্ৰিয়া-প্ৰতিক্ৰিয়া - Severe Interaction of Westel with Other Drugs in Assamese - Oinor xoite Westel ar gurutor kriya-pratikriya\nWestel তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nWestel মতভেদসমূহ - Westel Contraindications in Assamese - Westel nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Westel লোৱা অনুচিত যাতে -\nWestel ৰ বিষয়ে সততে সোধা প্ৰশ্নসমূহ - Frequently asked Questions about Westel in Assamese - Westel ar bikhoye satate xodha prashnasamuh\nএই Westel-এ অভ্য়াস বা নিচাৰ সৃষ্টি কৰে নেকি?\nনহয়, Westel লোৱাটোৱে কোনো আসক্তিৰ সৃষ্টি নকৰে।\nWestel লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Westel লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Westelৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Westel ক্ৰিয়া-প্ৰতিক্ৰিয়া - Westel Interactions with Food and Alcohol in Assamese - khadya aaru modor xoite Westel kriya-pratikriya\nখাদ্য আৰু Westelৰ ক্ৰিয়া-প্ৰতিক্ৰিয়া\nখাদ্যৰ সৈতে Westel লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Westelৰ মাজৰ প্ৰতিক্ৰিয়া\nWestel আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nWestel ৰ অনুকল্প - Substitutes for Westel in Assamese\nআপুনি বা আপোনাৰ পৰিয়ালৰ কোনোবাই Westel লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Westel ব্যৱহাৰ কৰিছিল নেকি?\nআপুনি কিমান পৰিমাণে Westel সেৱন কৰিছিল?\nআপুনি Westel ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Westel সেৱন কৰে?


২ ফুট উচ্চতাৰ দৰাই পাইছে ৬ ফুট উচ্চতাৰ সুন্দৰী কন্যা, বিয়াৰ ভিডিঅ' ভাইৰেল ছ'চিয়েল মিডিয়াত\n২ ফুট উচ্চতাৰ দৰাই পাইছে ৬ ফুট উচ্চতাৰ সুন্দৰী কন্যা, বিয়াৰ ভিডিঅ’ ভাইৰেল ছ’চিয়েল মিডিয়াত\nবুৰহান চিচতি ওৰফে বোবোৰ লগত বিয়াত বহা ফৌজিয়া পাকিস্তানৰ পাঞ্জাব প্রদেশেৰ বাসিন্দা আৰু দুয়োৰে মাজত প্ৰেমক সম্পৰ্ক আছিল।\nগুৱাহাটী , November 22, 2019 1:19 pm\nপাকিস্তানৰ দুই ফুট উচ্চতাৰ বুৰহান চিচতিৰ বিয়াৰ ভিডিঅ’টোৱে এতিয়া ছ’চিয়েল মিডিয়াত আলোড়নৰ সৃষ্টি কৰিছে। এই ভিডিঅ’টোত তেওঁৰ বিয়া, য’ত এটা পাঞ্জাবী গানত নৃত্য কৰা দেখা গৈছিল তাকো প্রায় ৬ ফুট উচ্চতাৰ সুন্দৰী ফৌজিয়াৰ লগত।\nচিচতিক মানুহে বোবো নাম দিছে। শৈশৱতেই তেওঁ পলিঅ’ ৰোগত আক্ৰান্ত হৈছিল। আৰু তেতিয়াৰ পৰাই তেওঁ হুইলচেয়াৰত জীৱন কটাব আৰম্ভ কৰিছিল, কিন্তু তেওঁ তেওঁৰ জীৱন ভৰপূৰ উপভোগ কৰিছিল।\n2-feet tall Burhan Chishti (known as Bobo) finds love withaPakistan woman nearly 6-feet tall and gets married in Oslo atalavish party. Bobo overcame adversity in pursuit of love & happiness and never gave up ? pic.twitter.com/s8O6s8mfJj\nচিচতিক যেতিয়াই কোনো চেলিব্রিটিৰ সৈতে দেখা যায়, তেতিয়াই তেওঁ ছ’চিয়েল মিডিয়াত নিজৰ ছবি চেয়াৰ কৰাৰ পৰা কেতিয়াও বিৰত নাথাকে।\nবুৰহান চিচতি ওৰফে বোবোৰ লগত বিয়াত বহা ফৌজিয়া পাকিস্তানৰ পাঞ্জাব প্রদেশৰ বাসিন্দা আৰু দুয়োৰে মাজত প্ৰেমৰ সম্পৰ্ক আছিল। ফৌজিয়াই কেছিল যে তেওঁ বোবোক বহুত ভালপায়। এই কথা প্রকাশ কৰাৰ কাৰণে তেওঁ নিজৰ হাতত টেটুও আঁকিছে।\nববো এজন ব্যবসায়ী\nনৰৱেত বোবোৰ বৃহৎ ব্যৱসায় আছে, তেওঁ সদায় বিলাসবহুল জীৱন যাপন কৰে। কেবল এয়াই নহয়, তেওঁ নৰৱেত চলচ্চিত্র তাৰকা চলমান খানৰ বিং হিউমেনেৰ প্রচাৰৰ প্রতিনিধিত্ব কৰে।\nউল্লেখ্য যে, ২০১৭ বৰ্ষত তেওঁ সর্বাধিক অনুপ্রেৰণামূলক পুৰুষৰ পুৰস্কাৰ পাইছিল।


এগৰাকী কৰ্নেল, এখন যুদ্ধ,\nমৌখিক ইতিহাস আৰু এটা সন্ধ্যা\n৩ আগষ্ট, দেওবাৰ৷ সন্ধিয়া বন্ধুবৰ নৰেন্দ্ৰ সিঙে ফোন কৰিলে— ‘যদি ঘৰত একো কৰা নাই আড্ডা দিওঁ আহক, ‘আংকল’ আহিছে, কথা পাতি ভাল পাব আপুনি৷’ প্ৰস্তাৱটো নাকচ কৰাৰ কথাই নাছিল৷ ‘বাইক’খন উলিয়াই হেঙেৰাবাৰী ফৰেষ্ট গে’টৰ ১২২ নম্বৰ ঘৰলৈ বুলি ঢাপলি মেলিলোঁ৷ সময় তেতিয়া সন্ধিয়া প্ৰায় ৭ বাজিছে ৷\nএগৰাকী কৰ্নেল আৰু এখন যুদ্ধ :-\nএটা দুমহলীয়া ঘৰ৷ ঘৰ নহয় যেন এটা বাংলো৷ সোমাই যাওঁতে অনুভৱ কৰিলোঁ— নিমাওমাও পৰিৱেশ৷ ঘৰটো নিৰ্মাণৰ দিন হৈছে যদিও সম্পূৰ্ণ মেৰামতি বৰ্তমানেও হোৱা নাই৷ বাহিৰৰ পৰা দেখিলে এনে লাগে, ঘৰটোৰ প্ৰতি স্বত্ত্বাধিকাৰীয়ে সম্পূৰ্ণ মনোযোগ দিয়া নাই৷ এখন সুন্দৰ ফুলনি বাগিচা, এখন ‘লন’ তৈয়াৰ কৰিব পৰা যথেষ্ট মাটি থকা সত্ত্বেও চৌহদ ‘শূন্য’ হৈ আছে৷ নৰেন্দ্ৰ সিঙে আগুৱাই নিলে৷ সোমায়ে দেখিলোঁ কিতাপেৰে ঠাঁহ খাই থকা এটি ‘ড্ৰয়িং ৰূম’ৰ এখন চোফাত বহি আছে সেই বিশেষ ব্যক্তিগৰাকী৷ প্ৰথম দেখিয়েই সন্মানত মূৰটো দোঁ খাই যায়, নিজে নিজে৷ ‘আড্ডা’ দিয়াৰ বাবে এজন উপযুক্ত ব্যক্তিত্বসম্পন্ন লোক৷ তেখেত ‘আড্ডা’ৰ বাবে প্ৰস্তুত হৈ আছিল— সেই কথা তেখেতৰ হাঁহিয়েই প্ৰমাণ কৰিলে৷ জড়তা আঁতৰাই বহাৰ লগে লগে তেখেতে ক’লে— ‘মই তোমাক ক’ৰবাত দেখিছোঁ, ক’ত দেখিছোঁ পাহৰিছোঁ৷’ এই ব্যক্তিত্বসম্পন্ন লোকজনেই হৈছে অৱসৰপ্ৰাপ্ত কৰ্নেল ডাঃ মহানন্দ মেধি৷\nভাৰতৰ লগতে বহিঃৰাষ্ট্ৰত ভাৰতীয় সেনা বাহিনীৰ চিকিৎসা বিষয়া ৰূপে ৩০ বছৰৰো অধিক কাল কাৰ্যনিৰ্বাহ কৰি অৱসৰ গ্ৰহণ কৰে মেধি ডাঙৰীয়াই৷ গুৱাহাটী চিকিৎসা মহাবিদ্যালয়ৰ পৰা ১৯৬৭ চনত স্নাতক ডিগ্ৰী লাভ কৰি লণ্ডনত ‘পোষ্টগ্ৰেজুৱেট’ ডিগ্ৰী লাভ কৰে Tropical Medicine/Hygiene and Genitourinary Medicine বিভাগত৷ আৰম্ভ হয় কৰ্মজীৱন সেনাবাহিনীৰ চিকিৎসক ৰূপে৷ লগে লগে তেখেতক পঠিওৱা হয় ‘তৈল ৰাষ্ট্ৰ’ ওমানলৈ৷ সেই সময়ত ওমানৰ চুলতান আছিল চঈদ-বিন-টাইমূৰ৷ ওমানৰ বৰ্তমান চুলতান কাবুচে মেধি ডাঙৰীয়াৰ কৰ্মত সন্তুষ্ট হৈ ‘Sultante’s Flora and Fauna Society’ৰ এগৰাকী সদস্য হিচাপে অন্তৰ্ভুক্ত কৰাৰ লগতে তেখেতক ৰাজকীয় সন্মানেৰে বিভূষিত কৰে৷\nবৰ্তমান ডুবাইত স্থায়ীভাৱে নিৰ্বাহ কৰা কৰ্নেল মেধি ডাঙৰীয়াৰ পত্নীও এগৰাকী চিকিৎসক— নাম ডাঃ শান্তি মেধি৷ শিৱসাগৰৰ চাৰিঙৰ ছোৱালী শান্তি মেধিক কামৰূপৰ নগৰবেৰাৰ চিকিৎসক মহানন্দ মেধি ডাঙৰীয়াই প্ৰথম লগ পাইছিল গুৱাহাটী চিকিৎসা মহাবিদ্যালয়ত৷ গুৱাহাটী বিশ্ববিদ্যালয়ৰ ‘সোণৰ পদকপ্ৰাপ্ত’ শান্তি মেধিয়ে ১৯৬৭ চনত গুৱাহাটী চিকিৎসা মহাবিদ্যালয়ৰ পৰা চিকিৎসা বিজ্ঞানৰ স্নাতক উপাধি লাভ কৰে৷ ৰাষ্ট্ৰপতিৰ ৰূপৰ পদকেৰে বিভূষিতা শান্তি দেৱীয়ে ১৯৭২ চনত নতুন দিল্লীৰ All India Institute of Medical Sciencesৰ পৰা M.D. সন্মান লাভ কৰে৷ কিছুদিন ডিব্ৰুগড়ৰ অসম চিকিৎসা মহাবিদ্যালয়ৰ জ্যেষ্ঠ ‘ৰেজিষ্টাৰ’ পদত কাম কৰাৰ পিছত শিলচৰ চিকিৎসা মহাবিদ্যালয়লৈ সহকাৰী প্ৰবক্তা হিচাপে বদলি হয়৷ ১৯৭৮ চনত ওমানৰ কাবুচ হাস্পতালত Senior Specialist in Obstetrics and Gynecology হিচাপে যোগদান কৰে৷ শ্ৰীযুতা মেধিয়ে Royal College of Obstetrics and Gynecology of Londonৰ পৰা MRCOG আৰু FRCOG সন্মান লাভ কৰে৷ চিকিৎসা বিজ্ঞানৰ বহুকেইটা সন্মানেৰে বিভূষিতা শ্ৰীযুতা শান্তি মেধিয়ে ওমানৰ সেনা বাহিনী হাস্পতাল, বাহৰেইনৰ ছালমানিয়া মেডিকেল চেণ্টাৰত জ্যেষ্ঠ চিকিৎসক হিচাপে কাম কৰাৰ পিছত বৰ্তমান ডুবাইৰ অল-গাৰহাউড হাস্পতালত কৰ্মজীৱন নিয়াৰিকৈ চলাই নিছে৷ লগতে শ্ৰীযুতা মেধি ‘Art of Living’ৰ শিক্ষয়িত্ৰী আৰু ভাৰত তথা বহিঃৰাষ্ট্ৰত তেখেতৰ বহু শিষ্যৰ সৈতে সামাজিক কাম-কাজতো জড়িত৷\n: ‘আপুনি ওমানত প্ৰথমে কৰ্মজীৱনৰ পাতনি মেলোঁতে কেনে পৰিস্থিতিৰ সন্মুখীন হৈছিল? কেনে লাগিছিল আপোনাৰ? ওমানৰ পৰিস্থিতি তেতিয়া কেনে আছিল?’— প্ৰশ্ন কৰিলোঁ কৰ্নেল এম মেধিক৷\n: ‘ওমানত ৰজা (চুলতান)ৰ শাসন৷ মই ওমানত কৰ্মজীৱন আৰম্ভ কৰোঁতে তাত শাসন কৰিছিল চঈদ-বিন-টাইমূৰে৷ ভাৰতৰ আজমীৰৰ মায়ো কলেজত টাইমূৰে ১৯২২ চনৰ পৰা ১৯২৭ চনলৈকে উৰ্দু আৰু ইংৰাজী শিকিছিল৷ গতিকে ভাৰতৰ সৈতে টাইমূৰৰ সম্পৰ্ক মধুৰ আছিল৷ ওমানক নতুন ৰূপ দিবলৈ কৃপণালি কৰা নাছিল টাইমূৰে৷ তেলচহকী ওমানৰ সৈতে বৃটিছৰ সম্বন্ধ কটকটীয়া কৰিবলৈ টাইমূৰে যৎপৰোনাস্তি কৰিছিল৷ কিন্তু তেখেতৰ শাসন কালতে ওমানৰ কিছু জাতি-জনগোষ্ঠীয়ে বিদ্ৰোহ আৰম্ভ কৰে৷ কাৰণ আছিল অনাদৰ আৰু অৱহেলা৷ বিদ্ৰোহীসকলক অস্ত্ৰৰ যোগান ধৰিছিল ৰাছিয়াই৷ ভিতৰুৱা শত্ৰুৱেও টাইমূৰক যথেষ্ট অশান্তি কৰিছিল৷ বিশেষকৈ জনগোষ্ঠীয় বিদ্ৰোহী নেতা ইমাম ঘালিব-বিন-আলীয়ে ওমানক নিজৰ শাসনলৈ আনিবলৈ ৰাজ-সৈন্যৰ সৈতে যুদ্ধত লিপ্ত হৈছিল৷ ওমানৰ চাৰিসীমা ছৌডি আৰব, পাকিস্তান, ইজিপ্ত আৰু য়েমেন আদি ৰাষ্ট্ৰই ঘেৰি আছে৷ বিদ্ৰোহীসকলক ইয়াৰে দুখনমান ৰাষ্ট্ৰই সহায় কৰাৰ অভিযোগ প্ৰায়ে উঠিছিল৷ ১৯৬৫ চনত ঢ’ফাৰ বিদ্ৰোহে ওমানত জুই জ্বলাইছিল৷ ‘পিপ্লছ ৰিপাব্লিক অৱ চিনবাদ’ৰ দৰে সংগঠনে সমৰ্থন জনাইছিল এই বিদ্ৰোহক৷ চুলতানৰ পুত্ৰ কাবুচক ৰাজপ্ৰাসাদ চালাহত গৃহবন্দী কৰি ৰখা হৈছিল৷ অৱশেষত বৃটিছ, ভাৰত, ইৰান, জৰ্দানৰ সহায় লৈ ওমান চুলতানৰ সৈন্যই বিদ্ৰোহীৰ সৈতে যুঁজ দিবলগীয়া হৈছিল৷ সহায়কাৰী দেশকেইখনৰ সৈন্যই চুবুৰীয়া ৰাষ্ট্ৰত প্ৰশিক্ষণপ্ৰাপ্ত বিদ্ৰোহীবিলাকৰ গোপন অহা-যোৱা বাটত ‘মাইন’ পুতি থৈছিল৷ চাৰিওটা দিশেৰে বিদ্ৰোহীসকলে আক্ৰমণৰ সুযোগ লৈছিল আৰু পিছত সেনাবাহিনীয়ে গোপন মাইন পুতি থোৱাৰ ফলত আগুৱাবলৈ অসুবিধা পাইছিল৷ এনেদৰেই লাহে লাহে বিদ্ৰোহীৰ শক্তি কমি আহিছিল৷ এই গৃহযুদ্ধৰ মূল কাৰণ আছিল শিক্ষাৰ ক্ষেত্ৰত জনগোষ্ঠীসকলক সমদৃষ্টিৰে চোৱা হোৱা নাছিল, লগতে তেলৰ বাবে বিখ্যাত ওমানৰ চুলতানে ক্ষুদ্ৰ জাতিসত্তাক গুৰুত্ব দিয়া নাছিল৷ এইবোৰৰ উপৰি টাইমূৰৰ বিদেশ-নীতিৰ প্ৰতি অতিষ্ঠ হৈয়ে তেওঁলোকে বিদ্ৰোহত লিপ্ত হৈছিল৷’\nকিছুসময় ৰ’ল কৰ্নেল মেধি৷ কিছু ভাগৰ অনুভৱ কৰিছিল হয়তো৷ ঘৰ-ৰখীয়া ল’ৰাজনে ইতিমধ্যে দুকাপ চাহ আনি যাচিলে৷ চাহকাপ খোৱাৰ পিছত কিছু সতেজ অনুভৱ কৰিলোঁ৷ পুনৰ প্ৰশ্ন কৰিলোঁ— ‘ভাৰতীয় সেনাবাহিনীয়ে ওমানৰ বিদ্ৰোহীক দমন কৰিবলৈ যুঁজ দিওঁতে কেনে পৰিস্থিতিৰ সন্মুখীন হৈছিল? আপুনিও অংশ লৈছিল নেকি? ওমানৰ বৰ্তমানৰ ৰাজনীতি কেনে?’\nএখন ভৰি ইখন ভৰিৰ আঠুলৈকে উঠাই চোফাখনত আৰামকৈ বহি কৰ্নেল মেধিয়ে কৈ গ’ল— ‘টাইমূৰৰ পুত্ৰ কাবুচ-বিন-চৈয়দ-অল-চৈয়দ সুশাসক আছিল৷ বিদ্ৰোহীক দমন কৰিবলৈ যদিও যুদ্ধত অৱতীৰ্ণ হৈছিল, পিছলৈ বিদ্ৰোহীসকলৰ মূল দাবীসমূহক আওকাণ কৰা নাছিল৷ বুজা-পৰা, সন্মান আৰু দমন-নীতিহীন শাসন চলাবলৈ অংগীকাৰবদ্ধ কাবুচে জনগোষ্ঠীয় নেতাসকলৰ সৈতে আলোচনাত মিলিত হৈছিল৷ আনহাতে ভাৰতীয় সেনা বিষয়াসকলক যথোচিত সন্মান যাচিছিল৷ যুদ্ধত প্ৰত্যক্ষভাৱে অংশ লোৱা নাছিলোঁ যদিও এটা দিনৰ কথা কেতিয়াও নাপাহৰোঁ৷ সেনাৰ চিকিৎসা বিষয়া আছিলোঁ যদিও বন্দুক সকলোৱেই চলাবলগীয়া হৈছিল৷ সেইদিনা খ্ৰীষ্টমাচ আছিল৷ চৌদিশে বৰদিনৰ আনন্দ-স্ফূৰ্তি— কেম্পৰ বেছিভাগ সৈন্য ছুটিত আছিল৷ মই আৰু প্ৰায় ১৪জন সৈন্য আছিলোঁ কেম্পত৷ হঠাৎ গোপন-বাৰ্তা আহিল— বিদ্ৰোহীয়ে কেম্প আক্ৰমণ কৰিব৷ বিদ্ৰোহীয়ে আক্ৰমণ কৰাৰ আগেয়ে আমি আক্ৰমণ চলাব লাগিব— আদেশ পালন কৰিবলৈ সাজু হ’লোঁ৷ বিদ্ৰোহীৰ ঘাটি অভিমুখে ৰাওনা হ’লোঁ৷ বিদ্ৰোহীয়েও গোপনসূত্ৰে আমি আক্ৰমণ কৰিবলৈ যোৱাৰ বিষয়টো জানি পলায়ন কৰে৷ কিন্তু কমেও ৩০ ট্ৰাক অস্ত্ৰ-শস্ত্ৰ ঘাটিত এৰি থৈ যায়৷ মোৰ নেতৃত্বত সেই অস্ত্ৰখিনি জব্দ কৰি চৰকাৰক গতাই দিওঁ৷ এই ঘটনাৰ পিছতে চুলতানে উপহাৰ স্বৰূপে মোক যথোচিত সন্মান যাচে৷ পিছলৈ চুলতান কাবুচৰ সুশাসনৰ ফলত ওমানত শান্তি স্থাপন হৈছিল৷ চুলতান কাবুচে জনগোষ্ঠীয়, আঞ্চলিক তথা বিদ্ৰোহী নেতাসকলক ২৬জনীয়া মন্ত্ৰীৰে গঠিত কেবিনেট ‘মজলিছ-অল-শ্বুৰা’ত স্থান দিছিল— ফলত বিদ্ৰোহ প্ৰশমিত হৈছিল৷ মই বহুকেইখন কিতাপত ওমানৰ বিষয়ে উল্লেখ কৰিছোঁ, তাৰ ভিতৰত ‘Oman through the ages’খন উল্লেখযোগ্য৷’\nগদাপাণি, এটুকুৰা হীৰা আৰু নলবাৰীৰ ‘মল্ল বৰুৱা’ পৰিয়াললৈ অভিশাপ :-\nকেৱল ওমানৰ ইতিহাসতে আৱদ্ধ থকা নাছিল কৰ্নেল মেধি৷ এইবাৰ মোক আচৰিত কৰি তেখেতে কৈ গ’ল অসম বুৰঞ্জীৰ কিছু অলিখিত ইতিহাস৷ —\n‘আহোম স্বৰ্গদেউ ল’ৰাৰজাৰ অত্যাচাৰৰ পৰা বাচিবলৈ গদাপাণিয়ে আশ্ৰয় লৈছিল নগা পাহাৰত৷ নগা পাহাৰত অনাই-বনাই ঘূৰি ফুৰোঁতে জয়মতীক আহোম সেনাই বন্দী কৰিলে, অত্যাচাৰ চলাই গদাপাণিৰ সন্ধান বিচাৰিবলে৷ গদাপাণিয়ে এই বাৰ্তা গোপনে লাভ কৰি ভেশচন ধৰি জয়মতীক সাক্ষাৎ কৰিবলৈ আহিল৷ কিন্তু জয়মতীয়ে স্বামীক চিনি পালে আৰু পলাই যাবলৈ খাতনি ধৰিলে৷ পত্নীৰ অনুৰোধ তথা ভৱিষ্যতৰ কথা চিন্তা কৰি গদাপাণি পুনৰ অন্তৰ্ধান হ’ল নগা পাহাৰত৷ প্ৰায় দুবছৰ অজ্ঞাতবাসৰ পিছত গদাপাণি পাহাৰৰ পৰা নামি আহে৷ এতিয়াৰ কামৰূপ জিলাৰ নগৰবেৰাৰ এখন গাঁৱত থাকি গদাপাণিয়ে চুবুৰীয়া ৰজাৰ সৈতে সম্বন্ধ গঢ়িছিল৷ লগতে নলবাৰীৰ বিখ্যাত মল্ল বৰুৱা পৰিয়ালৰ সৈতেও বন্ধুত্ব স্থাপন হৈছিল৷ গদাপাণিক আহোম সেনাৰ পৰা লুকুৱাই ৰাখিছিল আৰু যথোচিত সেৱা-শুশ্ৰূষা আগবঢ়াইছিল মল্ল বৰুৱা পৰিয়ালে৷ ইয়াতে সন্তুষ্ট হৈ নগা পাহাৰত থাকোঁতে উপহাৰ স্বৰূপে পোৱা এটুকুৰা হীৰা মল্ল বৰুৱা পৰিয়ালক উপহাৰ দিলে গদাপাণিয়ে৷ কিন্তু পিছলৈ এই হীৰা টুকুৰাটোৱেই ‘কাল’ হৈছিল মল্ল বৰুৱা বংশৰ বাবে৷ নলবাৰীৰ বিখ্যাত মল্ল বৰুৱা বংশ অভিশপ্ত হৈছিল৷ অৱশ্যে কি কাৰণ আছিল সেয়া জানিব পৰা হোৱা নাছিল৷’\n: ‘মল্ল বৰুৱা মানে এতিয়াৰ নলবাৰীৰ বিধায়ক জয়ন্ত মল্ল বৰুৱাৰ পূৰ্বপুৰুষৰ কথা কৈছে নেকি আপুনি?’\n: ‘হয়, মই তেওঁলোকৰ বংশৰ কথাই কৈছোঁ, কিন্তু সেই সময়ত এই বংশত এই হীৰা টুকুৰাটোৱেই ‘কাল’ হৈ থিয় দিছিল৷পৰিয়ালটিত বহুতো নঘটিবলগীয়া ঘটনা ঘটিছিল, ৰহস্যও আছিল বহুত৷ নলবাৰীৰ লগতে নগৰবেৰাৰ জ্যেষ্ঠ-বিজ্ঞ লোকসকলে এই বিষয়ে জানে৷ কেতিয়াবা গ’লে সুধিবাচোন৷’\nমানৰ অত্যাচাৰ আৰু ৬০০ অসমীয়া গাভৰু :-\nএইবাৰ আৰম্ভ কৰিলে আহোম ৰাজত্বৰ কৰুণ অধ্যায়, অসমীয়াৰ দুৰ্দশাৰ ইতিহাস৷ এয়াও অলিখিত কিছু অধ্যায় হিচাপেই কৈ গ’ল কৰ্নেল মেধিয়ে—\n: ‘উজনিৰ লগতে গুৱাহাটীত মানৰ অত্যাচাৰ বৃদ্ধি পাইছিল৷ জীয়াই জীয়াই অসমীয়া যুৱকক জুইলৈ দলিয়াই দিছিল৷ বহুকেইখনত গাঁৱত মুনিহ-তিৰোতাক একেলগ কৰি বান্ধি আনি নামঘৰত জীয়াই জীয়াই জুই লগাই দিছিল৷ গাঁৱে-ভূঞে তিৰোতা বাটলৈ ওলাবলৈ ভয় কৰা হৈছিল, দেখিলেই মান সৈন্যই ধৰ্ষণ কৰিছিল৷ বামুণ-গোসাঁইক গোমাংস, গাহৰি মাংস, নিচাযুক্ত সামগ্ৰী কঢ়িয়াবলৈ লগাইছিল, লগতে জোৰ কৰি খুৱাইছিলো৷ এইবাৰ মানে চিন্তা কৰিলে ধুনীয়া ধুনীয়া যুৱতীক বিয়া কৰোৱাৰ কথা৷ ঠিক বিয়া বুলি ক’লে ভুল হ’ব— বিয়াৰ আলম লৈ মানৰ বংশ বৃদ্ধি কৰা৷ প্ৰায় ৬০০ অসমীয়া যুৱতীক মানে চলে-বলে-কৌশলে ধৰ্ষণ কৰিছিল৷ কামৰূপ জিলাৰ নগৰবেৰাৰ সিপাৰে আছিল গোৱালপাৰা৷ তেতিয়া গোৱালপাৰালৈকে ইংৰাজ আহি পাইছিল৷ গতিকে মানে নগৰবেৰা-ধূপধৰা সীমান্ত পাৰ হোৱা নাছিল৷ ইয়াৰ সুযোগ গ্ৰহণ কৰি বহু যুৱতী গোৱালপাৰালৈ পলাই গৈছিল৷ নগৰবেৰাৰ কাষৰীয়া গাঁৱত এজন সুন্দৰ আৰু বাহুবলী যুৱকৰ এগৰাকী অতি সুন্দৰী পত্নী আছিল৷ মানে সেইগৰাকীৰ বিষয়ে গোপনে জানিব পাৰি ধৰি আনিবলৈ গ’ল৷ কিন্তু এগৰাকী বৃদ্ধই দুটা পাচিত ভাৰ বৈ এটাত সেই যুৱকজনক আৰু আনটোত পত্নীক বহুৱাই গোৱালপাৰা সীমান্ত পাৰ কৰোৱাইছিল৷ পিছত সেই বৃদ্ধৰ পৰিয়ালটোক মানে টুকুৰা টুকুৰকৈ কাটিছিল৷ মানক ঘটুৱাবলৈ মোগলৰ সহায়ো বিচাৰিছিল আহোম স্বৰ্গদেউৱে৷ যদিও মোগলে সহায় কৰাৰ প্ৰতিশ্ৰুতি দি কেইজনমান সৈনিকক পঠিয়াইছিল, কিন্তু মানৰ সৈতে যুদ্ধত পৰাজিত হৈছিল আৰু বহুকেজন সৈনিকৰ মৃত্যু ঘটিছিল৷ মানৰ আক্ৰমণত অসমৰ পুৰুষ-যুৱকৰ সংখ্যা প্ৰায় আধা হৈ গৈছিল৷ আনহাতে মানৰ আক্ৰমণ ৰোধ কৰিবলৈ নগৰবেৰাত বহু আহোম সৈনিক একেলগ হৈছিল আৰু পিছলৈ তেওঁলোকে ইয়াতে গাঁও পাতি বাস কৰিবলৈ ল’লে৷ এতিয়াও নগৰবেৰাত বহুকেইখন আহোম গাঁও আছে, তেওঁলোক কিন্তু উজনিৰ আহোম নহয়৷’\nএটি দুঃসংবাদ আৰু এটি ‘ট্ৰাষ্ট’ৰ জন্মগাঁথা :-\nঅৱসৰপ্ৰাপ্ত কৰ্নেল ডাঃ মহানন্দ মেধিৰ ডাঙৰ পুত্ৰৰ নাম গুণজিৎ মেধি৷ তথ্য-প্ৰযুক্তিৰ ক্ষেত্ৰখনৰ বহুকেইটা ডিগ্ৰীৰে সন্মানিত গুণজিৎ মেধি বৰ্তমান লণ্ডনৰ বষ্টন চহৰত অৱস্থিত ‘EMC, the world’s largest Data Storage Company’ৰ সঞ্চালক৷ পৰিয়ালৰ সৈতে বষ্টনতেই স্থায়ীভাৱে বাস কৰি আছে গুণজিৎ মেধিয়ে৷\nকৃষি পামৰ এটি দৃশ্য\nআনহাতে ১৯৭৬ চনত মেধি দম্পতীৰ দ্বিতীয় সন্তান ৰূপে আহিছিল প্ৰসেনজিৎ মেধি৷ শিলচৰত জন্মগ্ৰহণ কৰা প্ৰসেনজিত সৰুৰে পৰা আছিল অতি মেধাৱী, বুদ্ধিদীপ্ত আৰু সকলোৰে সৈতে মিলি যাব পৰা গুণসম্পন্ন ব্যক্তিত্বৰ৷ ঐতিহাসিক ঘটনা, আন্তৰ্জাতিক ৰাজনীতি, প্ৰতিৰক্ষা বিষয়ক বহুকেইটা নিবন্ধ তেওঁ লিখিছিল৷ বিশেষকৈ bharatrakshak.com নামৰ ‘ছাইট’ত প্ৰসেনজিতে প্ৰায়েই লেখা-মেলা অব্যাহত ৰাখিছিল৷ ‘An Online Tale’ নামৰ গ্ৰন্থ এখনো ৰচনা কৰিবলৈ আৰম্ভ কৰিছিল প্ৰসেনজিতে ৷\nপামত উৎপাদিত জলকীয়া\nআজমীৰৰ মায়ো কলেজৰ ছাত্ৰ প্ৰসেনজিতে ‘SAT’ প্ৰৱেশিকা পৰীক্ষাত উত্তীৰ্ণ হৈ আমেৰিকাৰ মেলন বিশ্ববিদ্যালয়ত অধ্যয়ন কৰি লণ্ডনৰ Middlesex বিশ্ববিদ্যালয়ৰ পৰা সন্মানীয় ডিগ্ৰী লাভ কৰিছিল৷ কিন্তু বিদেশত বেছিদিন থাকিবলৈ ভাল নাপালে প্ৰসেনজিতে৷ ভাৰতলৈ ঘূৰি আহি গুৰগাঁৱৰ এটি টেলিকম ছেক্টৰত কৰ্মজীৱন আৰম্ভ কৰিলে৷ ইয়াৰ পিছতেই কেইজনমান বন্ধুৰ সৈতে লগ হৈ ‘ছামখ্যা নেটৱৰ্কছ প্ৰাইভেট লিমিটেড’ নামৰ এটি ব্যৱসায়িক গোট খুলি ব্যৱসায়ত মন দিয়ে৷ বিশেষকৈ ‘অনলাইন গেম’ৰ প্ৰগ্ৰেমিং কৰাত পাৰ্গত প্ৰসেনজিতৰ ব্যৱসায় দোপতদোপে আগুৱাই গ’ল৷ বিখ্যাত ছ’নী কোম্পানীৰ সৈতেও ব্যৱসায়িক চুক্তিত আৱদ্ধ হৈছিল প্ৰসেনজিৎ৷ কিন্তু মাত্ৰ ৩৪ বছৰ বয়সত ‘ৰহস্যজনক পৰিস্থিতি’ত প্ৰসেনজিতে ইহলীলা সম্বৰণ কৰে৷ কি ৰহস্যজনক পৰিস্থিতিত প্ৰসেনজিতৰ মৃত্যু ঘটিল— সেই সন্দৰ্ভত এতিয়াও কৰ্নাটক চৰকাৰে তদন্ত চলাই আছে৷ ২০১০ চনৰ ১৫ নৱেম্বৰৰ দিনটোত কাল অমানিশা নামি আহিছিল কৰ্নেল মেধি পৰিয়াললৈ৷\nপ্ৰসেনজিত মেধিৰ মৃত্যুৱে জোকাৰি গ’ল কৰ্নেল মেধিক৷ সকলো মায়া-মোহ এৰি ভাৰত ত্যাগ কৰি ডুবাইত বাস কৰিবলৈ ল’লে তেওঁলোকে৷ হেঙেৰাবাৰীৰ ঘৰটো চোৱা-চিতা কৰাৰ দায়িত্ব দিলে গাঁৱৰে এজন যুৱকক৷ কিন্তু প্ৰসেনজিতৰ স্মৃতি শেষ হৈ যাবলৈ নিদিলে৷ ২০১৩ চনৰ ১৩ আগষ্টত আৰম্ভ কৰিলে ‘The Prasenjit Livelihood and Microenterprise Promotion Trust’৷ এই ‘ট্ৰাষ্ট’ৰ মূল উদ্দেশ্য ইংৰাজী আখৰৰ ৫টা ‘E’ৰে বৰ্ণনা কৰিব পাৰি— ‘Entrepreneurship, Education, Equity, Environment and Empowerment’৷ বিশেষকৈ নিবনুৱা যুৱক আৰু মহিলাসকলক বিভিন্ন ক্ষেত্ৰত প্ৰশিক্ষণ দিয়াৰ লগতে জীৱন নিৰ্বাহৰ বাট মুকলি কৰি দিয়াৰ লক্ষ্যৰে তৈয়াৰ হৈছে এই ট্ৰাষ্ট৷ বৰ্তমান প্ৰায় ৬৫ বিঘা মাটি ট্ৰাষ্টে দান দিছে শস্য উৎপাদন, কৃষিভিত্তিক ব্যৱসায়, কৃষি প্ৰশিক্ষণ, ফিচাৰী প্ৰশিক্ষণ, ফিচাৰী ব্যৱসায়ৰ বাবে৷ এই মাটিত বৰ্তমানে নেমু, বেঙেনা, ফুলকবি, ওলকবি ইত্যাদি খেতিৰ লগতে পুখুৰী খান্দি মাছ পোহাৰ ব্যৱস্থা কৰা হৈছে৷\nসেউজীয়া সপোনৰ ফচল\nলগতে ট্ৰাষ্টে বহুকেইটা চৰকাৰী-বেচৰকাৰী বিভাগ-সংস্থাৰ সহযোগিতাত বহুকেইখন আঁচনি প্ৰস্তুত কৰি কাম আৰম্ভ কৰিছে— অসমৰ নিবনুৱা যুৱক-যুৱতীৰ মুখলৈ হাঁহি আনিবলৈ, তথ্য-প্ৰযুক্তিৰ লগতে কৃষিৰে আগুৱাই যাবলৈ৷ এয়া অসম-অসমীয়াৰ বাবে সুখবৰ৷ এবছৰ সম্পূৰ্ণ কৰা ট্ৰাষ্টৰ ট্ৰাষ্টীকেইজন হৈছে— অৱসৰপ্ৰাপ্ত কৰ্নেল ডাঃ মহানন্দ মেধি, ডাঃ শান্তি মেধি, গুণজিৎ মেধি, ৰাজীৱ লোচন পাঠক (মেকানিকেল ইঞ্জিনীয়াৰ) আৰু নৰেন্দ্ৰ সিং (পূৰ্বতে বেংক আৰু বীমা সেৱাৰ জ্যেষ্ঠ বিষয়া হিচাপে কাম কৰাৰ অভিজ্ঞতাৰে পুষ্ট, বৰ্তমান কৃষক হিচাপে নিজকে চিনাকি দি ভাল পোৱা ধেমাজিৰ এজন উদ্যমী অসমীয়া যুৱক)৷ এইসকলৰ মহানুভৱতাৰ বাবেই গুৱাহাটী আৰু ইয়াৰ কাষৰীয়া অঞ্চলত কৃষি-বিপ্লৱ আৰম্ভ হৈছে৷ লক্ষ্য আৰু উদ্দেশ্য আগত ৰাখি ট্ৰাষ্টে অসমৰ কৃষি, তথ্য-প্ৰযুক্তি, কুটিৰ শিল্প, ক্ষুদ্ৰ ব্যৱসায় আদিলৈ আমূল পৰিৱৰ্তন আনিব পাৰিব বুলি বিশ্বাস আৰু আশা কৰিছোঁ ৷\n(কেৱল শুনি শুনি লেখাটি প্ৰস্তুত কৰা হৈছে, কিছু তথ্য থাকি যোৱা বা ভুল হোৱা স্বাভাৱিক— দায়-দোষৰ মাৰ্জনা বিচাৰিলোঁ)


সদস্য:Boranitul/মিৰি জীয়ৰী/অষ্টম অধ্যায় - এন্ধাৰ নিশা - ৱিকিউৎস\nসদস্য:Boranitul/মিৰি জীয়ৰী/অষ্টম অধ্যায় - এন্ধাৰ নিশা\n126মিৰি জীয়ৰীৰজনীকান্ত বৰদলৈ\nজঙ্কিয়ে সেই কথা কবৰ দিনাৰে পৰা ডালিমীৰ হৃদয়ত এডাল শেল বাজিল। তাই কেতিয়াও নাভাবিছিল যে জঙ্কিয়ে তাইক এনেকুৱা মৰ্মভেদী কথা কব। তাই কেতিয়াও নাভাবিছিল যে জঙ্কিয়ে তাইক ভাল নাপালেও তাই দেখিবলৈ বেয়া এনে এটা কথা বুজাব। যি ডালিমীয়ে আজি অত দিনে তাই নিজৰ মনতে মই দেখিবলৈ বাল আৰু মই ভালকৈ নাচিব জানো বুলি অলপ বালিকাসুলভ আত্ম-গৌৰৱ কৰিছিল, সেই ডালিমীয়ে আজি জঙ্কিৰ এনেকুৱা চিধা কথাত তাই নিজকে সংসাৰৰ অতি নীচতকৈও নীচ ভাবিবলৈ ধৰিলে।\nঅৱশ্যে ডালিমীয়ে যে জঙ্কিলৈ প্ৰাণৰ পৰা শত্ৰু ভাব কৰিলে এনে নহয়। বৰং তাৰ চিধা কতাত তাক শত্ৰু ভাব নকৰি সি যে এক খোলা চিত্তৰ মানুহ এইটোহে বুজিলে। আৰু যেতিয়াই তাই জানিব পাৰিলে যে জঙ্কিৰ চিত্তক আন এজনে অধিকাৰ কৰিছে, সেই ঠাই তাই দখল কৰিবলৈ নোৱাৰে, তেতিয়াই তাই নিজৰ সমস্ত আশা-ভৰসা এৰিলে আৰু জঙ্কিৰ সৈতে কুটুম্বতা ভাব ত্যাগ কৰি মুঠেই সচৰাচৰ বন্ধুত্ব ভাব ৰাখিলে।\nতাই এইদৰে এদিন মনতে চিন্তা কৰি বহি আছে। ইফালৰ পৰা জঙ্কি সিহঁতৰ ঘৰলৈকে গল। সেইদিনা কিন্তু ডালিমী ঘৰত অকলে আছিল। মাক-বাপেক ইত্যাদি সকলো দিহা-দিহি কৰবালৈ গৈছেল। জঙ্কিয়ে লাহেকৈ সিহঁতৰ চোতালৰ আগতে বহিলগৈ। আৰু ডালিমীক দেখা পাই সুধিলে-"ডালিমী, বাপেৰ কলৈ গল?" ডালিমীয়ে উত্তৰ কৰিলে-"জঙ্কি সিহঁত আজি ঘৰত নাই। গধূলিহে আহিব; কেলেই বোপাই বিচাৰিছ জঙ্কি?"\nজঙ্কি-ডালিমী! মোৰ এটা কথা আছিল। কাইলৈ মই সোৱণশিৰীলৈ যাওঁ বুলিছিলো।\nজঙ্কি-ডালিমী! তোক মই এনেকৈ মোৰ সকলো কথা কলো। তই মোক এফেৰা উপকাৰ কৰিবিনে?\nডালিমী-কি উপকাৰ জঙ্কি?\nজঙিকি-তোৰ বাপেৰৰ তিনি-চাৰিখন নাও আছে। কাইলৈ মই সোৱণশিৰীলৈ যাওঁ বুলিছিলো, এখন নাও লাগিছিল।\nডালিমী-মোক কচোন নাওনো কেলেই?\nজঙিকি-তোক মই ভনীৰ দৰে চেনেহ কৰো। তোৰ আগত মই সকলো কথা ভাঙি কওঁচোন শুন।\nজঙ্কি-পানেইক মাক-বাপেকে বল কৰি কমুদলৈ দিব খুজিছে। তাই মোলৈ বাতৰি দিছে বোলে মই হেনো তাইক পলুৱাই আনিব লাগে। ডালিমী, মোৰ যদি জীৱটোও যায় তথাপি তাইক নেৰোঁ। বাপেৰকো আহি মই কম, তইও দিবলৈ কবিনে?\nডালিমী-(মুখ ফিৰাই) বাৰু কম দে।\nজঙ্কি-(ডালিমীৰ হাতত ধৰি) ডালিমী। তই প্ৰকৃততে মোক ভনীৰ দৰে চেনেহ কৰ। ডালিমী যাওঁ দেই।\nডালিমী-(মুখ ফিৰাই) যাগৈনা জঙ্কি।\nজঙ্কি-ডালিমী। তই দেখোন কান্দিছ। কিয় কান্দিছ ডালিমী?\nডালিমী-পানেইৰ দুখৰ কথা শুনি।\nআৰু ডালিমী। পাঠক! ডালিমীৰ প্ৰকৃত অৱস্থা কি বুজিব পাৰিছেনে? তাইনো কেলেই কান্দিছে? তাই বুজিব পাৰিছে যে জঙ্কিৰ চেনেহ দৃঢ় ৰূপে পানেইলৈহে বহিছে। সেই চেনেহৰ সোঁত আন কোনো ফালে নবয়। সেইদেখি তাই হৃদয়ত মৰ্মান্তক বেদনা পালে। সেই বেদনা তাই চেষ্টা কৰিও দমাব নোৱাৰিলে; আপোনা-আপুনি তাইৰ হৃদয়ৰ নিজৰা ফুটি এবাৰ বেগেৰে পানী ওলাল-ডালিমীয়ে কান্দি পেলালে। কিন্তু তাই এনেকুৱা মৰ্মান্তিক বেদনা পালেও তাইৰ প্ৰণয়ত স্বাৰ্থ নোসোমাল। তাই মনে মনে চিন্তা কৰিলে যে যদি নাওখন দিয়াব পাৰিলেই জঙ্কি সুখী হয় তেনেহলেনো তাই জঙ্কিৰ এই এফেৰা উপকাৰ কৰি বাল পোৱাৰ বাজন নহব কেলেই? অন্ততঃ জঙ্কিয়েতো তাই উপকাৰী বুলি ভাবিব।\nআৰু পানেই-পানেইৰ নো কি হল! বাপেকে তাইক বল কৰি দিওঁ বুলিছিল; কিন্তু ঈশ্বৰৰ ইচ্ছাত যিদিনা সেই কাম কৰোঁ বুলি প্ৰতিজ্ঞা কৰিছিল, সেই কাম সিদ্ধি নহল। কমুদ সেইদিনা পথালিপামৰ ফালে এটা সকামত যাবলগীয়াত পৰিছিল। এই দুদিনৰ ভিতৰত পানেয়ে মনতে থিৰ কৰিলে যে তাই মাক-বাপেককো এৰিব। তাই লগ সমনীয়াৰ নিন্দাৰ ভাজন হৈয়ো তাই তাইৰ ভাল পোৱা বস্তুৰ লগ লাগিব। হাতী, মহ, বাঘ ইত্যাদিকো ভয় নকৰি তাই পলাব।\nসেই সুযোগ মিলিল। ৰকমীৰ সহায়ত জঙ্কিলৈ খবৰ পঠিয়ালে। জঙ্কিয়ে এন্ধাৰ নিশা নাও এখন লৈ ঘাটত উপস্থিত হল। পানেয়ে শৌচ কৰিবলৈ যাওঁ বুলি ফাঁকি দি নাৱত উঠিলগৈ। তেতিয়াই সেই নাও দ্ৰুত বেগেৰে আই সোৱণশিৰীৰ ধাৰত আৰু বলিষ্ঠ জঙ্কিৰ বঠাৰ চাবত ৰাতা-ৰাতি ভটিয়াব ধৰিলে। তাইৰ অহাত পলম হোৱা দেখি বুঢ়া তামেদে আৰু বুঢ়ী নিৰমায়ে বিচাৰি গল। গাঁৱত তেনেই তোল-পাৰ লাগিল। দিহা-দিহি মানুহে বিচাৰিব ধৰিলে। কিন্তু পালেইক নাপালে।\n"https://as.wikisource.org/w/index.php?title=সদস্য:Boranitul/মিৰি_জীয়ৰী/অষ্টম_অধ্যায়_-_এন্ধাৰ_নিশা&oldid=20490"ৰ পৰা সংকলিত


মই আৰু মোৰ পৃথিৱী: চিগাৰেটৰ পেকেটত লিখা সেই কালজয়ী গীতটি\nPosted by হিমজ্যোতি at 7:06 PM\nএই যুগজয়ী গানটোৰ আঁৰৰ কাহিনী আগতে শুনা নাছিলো।ধন্যবাদ হিম।\nkimandur xuddho najanu( highschool't thakute amak axomia porhua baideu agorakir mukhot xuna kotha),biakhon bule Nabakanta Baruah'r asil.aru heikhon biar ja jugaror namote bule Hirudai BA final xm'ei nidiakoi asil.kimandur xuddho najanu. Himda, apuni kiba jane neki ai bikhoye?\nবিয়াখনন কাৰ আছিল সেই সম্পৰ্কে মই জ্ঞাত নহয়। কিন্তু নৱকান্ত বৰুৱা দেৱৰ আছিল যেন মনে নধৰে।তথপি কাৰোবাক সুধি কথাটো নিশ্চিত হ'ব লাগিব।\nkothatu xuddho nuhuatue muru mone dhorise.karon lihito rupot ajiloike ai bikhoye kotu aku porhiboloi puwa nai.hoytu ata amudjonok aru smoroniyo ghotonar logot dui ata rohon aneye ketiaba han khuar ji probonota thake, thik tenekuai hobo jen lage kothatu.ju ki nohouk himdaloi ane ata monugrahi lekha upohar diar babe akhekh dhanyobad thakil.\nএই ধুনীয়া কাহিনীটিৰ বাবে হিমলৈ THNX...\nধন্যবাদ হিমজ্যোতি, এনেকুৱা আৰু বহুত নজনা কথা জনাৰ অপেক্ষাত.....


খেলৰ কুইজ || ক্ৰীড়া কুইজ || Sports Quiz in Assamese খেলৰ কুইজ || ক্ৰীড়া কুইজ || Sports Quiz in Assamese\nHomeQuizখেলৰ কুইজ || ক্ৰীড়া কুইজ || Sports Quiz in Assamese\nখেলৰ কুইজ || ক্ৰীড়া কুইজ || Sports Quiz in Assamese\n১) বিশ্বৰ পাঁচখন মহাদেশক বুজোৱা অলিম্পিকৰ প্ৰতীক বল পাঁচটাৰ ৰং কি কি ?\nউত্তৰ: নীলা, হালধীয়া, ক'লা, ৰঙা আৰু সেউজীয়া।\n২) বিশ্বৰ আটাইতকৈ পুৰণি খেলবিধ কি ?\nউত্তৰ: ধনুৰ্বিদ্যা বা আৰ্চাৰি।\n৩) বিশ্বৰ আটাইতকৈ প্ৰাচীন খেল সমাৰোহটোৰ নাম কি ?\nউত্তৰ: ' গ্ৰেটেষ্ট শ্ব ' অন দ্য আৰ্থ খ্যাত অলিম্পিক ।\n৪) বিশ্বৰ বৃহত্তম ফুটবল খেলপথাৰ কোনখন ?\nউত্তৰ: মাৰাকানা মিউনিচিপাল ষ্টেডিয়াম, ব্ৰাজিল ।\n৫) বিশ্বকাপ ফুটবলৰ আয়োজক (FIFA) ফিফাৰ চৰকাৰী ভাষাটো কি?\nউত্তৰ: ফৰাচী ।\n৬) বিশ্বৰ সৰ্বশ্ৰেষ্ঠ ফুটবল খেলুৱৈ কোন ?\nউত্তৰ: ব্ৰাজিলৰ পেলে ( ক'লা মুকুতা বা Black Dimond ) ।\n৭) বিশ্বৰ সৰ্বশ্ৰেষ্ঠ ফুটবল প্ৰতিযোগিতা কি ?\nউত্তৰ: ফিফাকাপ (FIFA CUP) ।\n৮) বিশ্বকাপ ফুটবল কেতিয়া আৰম্ভ হয় ?\nউত্তৰ: ১৯৩০ চনৰ জুলাই মাহৰ ১৩ তাৰিখ দেওবাৰে ।\n৯) এছিয়াৰ কোন ঠাইত প্ৰথম অলিম্পিক অনুষ্ঠিত হৈছিল ?\nউত্তৰ: জাপানৰ ৰাজধানী টকিঅ' ত ( ১৯৬৪ চনত ) ।\n১০) অলিম্পিকত অংশগ্ৰহণ কৰা প্ৰথম ভাৰতীয় মহিলাগৰাকী কোন আছিল ?\nউত্তৰ: নীলিমা ঘোষ ( ১৯৫২ চনত )


শোকাবহ ঘটনা! চোৰাং চিকাৰীৰ গুলীত প্ৰাণ গ’ল কৰ্তব্যৰত তিনি আৰক্ষীৰ - NEWS8 NorthEast\nHome/অসমীয়া/শোকাবহ ঘটনা! চোৰাং চিকাৰীৰ গুলীত প্ৰাণ গ’ল কৰ্তব্যৰত তিনি আৰক্ষীৰ\nনিউজ ডেস্কঃ নিজৰ কৰ্তব্য সম্পাদন কৰিবলৈ গৈ মধ‍্যপ্ৰদেশত চোৰাং চিকাৰীৰ গুলীত শ্বহীদ হ’ল তিনিগৰাকীকৈ আৰক্ষী। মধ্যপ্ৰদেশৰ গুনাত সংঘটিত এই শোকাবহ ঘটনাই চাঞ্চল্যৰ সৃষ্টি কৰাৰ লগতে সুৰক্ষা কৰ্মীৰ নিৰাপত্তাক লৈওক প্ৰশ্নৰ উত্থাপন কৰিছে।\nইফালে শনিবাৰে পুৱতি নিশা সংঘটিত এই ঘটনাৰ পিছতে মুখ্যমন্ত্ৰী শিৱৰাজ সিং চৌহানে এক জৰুৰী বৈঠকৰ আহ্বান কৰে। ইতিমধ্যে তাৎক্ষণিকভাৱে কাৰ্যকৰী হোৱাকৈ গোৱালিয়ৰৰ আইজি অনিল শৰ্মাক বদলি কৰা হৈছে।\nমুখ্যমন্ত্ৰীয়ে ঘটনাৰ উচ্চ পৰ্যায়ৰ তদন্তৰ নিৰ্দেশ দিয়াৰ লগতে শ্বহীদ জোৱান কেইগৰাকীৰ পৰিয়াললৈ এক কোটি টকাকৈ আৰ্থিক সাহায্য আৰু এটাকৈ চৰকাৰী চাকৰি প্ৰদানৰ ঘোষণা কৰিছে।\nজানিব পৰা মতে, শুকুৰবাৰে নিশা গুণাৰ চাগা বৰখেদা অঞ্চলত হৰিণৰ চোৰাং চিকাৰীৰ বিৰুদ্ধে এক গোপন সূত্ৰৰ ভিত্তিত অভিযান চলাইছিল আৰক্ষীয়ে। এই অভিযান কালত ৪-৫জনীয়া চোৰাং চিকাৰীৰ দলটোৱে আৰক্ষীলৈ লক্ষ্য কৰি গুলীবৰ্ষণ কৰাত আৰক্ষীয়েও প্ৰত্যুত্তৰ দিয়ে।\nকিন্তু চোৰাং চিকাৰী আৰু আৰক্ষীৰ সংঘৰ্ষৰ মাজতে গুলীবিদ্ধ হৈ শ্বহীদ হয় আৰক্ষীৰ উপ পৰিদৰ্শক ৰাজকুমাৰ জাটভ, হেড কনিষ্টবল শান্তাৰাম মীনা আৰু কনিষ্টবল নীৰজ ভাৰ্গৱে।\nবাতৰি অনুসৰি, হাতত গুলী লগাৰ পিছতো এছআই ৰাজকুমাৰ জাটভে বহু সময় ধৰি ৰাউণ্ড ফায়াৰিং কৰি দুৰ্বৃত্তৰ দলটোক প্ৰতিহত কৰিবলৈ চেষ্টা কৰে। কিন্তু অধিক ৰক্তক্ষৰণৰ ফলত অৱশেষত তেওঁৱো প্ৰাণ হেৰুৱায়। সংঘৰ্ষত আৰক্ষীৰ বাহন চালকজনো গুৰুতৰভাৱে আহত হয়।\nইফালে আৰক্ষীৰ প্ৰত্যুত্তৰত এজন চোৰাং চিকাৰীও নিহত হোৱা বুলি জানিব পৰা গৈছে। নিহত চোৰাং চিকাৰীজনক নৌশাদ মেৱাতী বুলি চিনাক্ত কৰা হৈছে।\nমুখ্যমন্ত্ৰী শিৱৰাজ সিং চৌহানে প্ৰকাশ কৰা মতে, অভিযুক্ত চোৰাং চিকাৰীৰ দলটোৰ চিনাক্তকৰণ কৰা হৈছে আৰু আৰক্ষীয়ে তীব্ৰগতিত অভিযান অব্যাহত ৰাখিছে।\nবাতৰি অনুসৰি, আৰক্ষীয়ে চোৰাং চিকাৰীৰ দলটোৰ পৰা ৫টা হৰিণ আৰু এটা ময়ুৰৰ অৱশেষ জব্দ কৰিবলৈ সক্ষম হৈছে। ইফালে শ্বহীদ আৰক্ষী কেইজনৰ অন্তিম সংস্কাৰ সামৰিক মৰ্যাদাৰে সম্পন্ন কৰাৰ বাবে সকলো ব্যৱস্থা গ্ৰহণ কৰা হৈছে।\nচৰকাৰী সূত্ৰই প্ৰকাশ কৰা মতে, শ্বহীদ কেইগৰাকীৰ অন্তিম সংস্কাৰত নিজ নিজ জিলাৰ প্ৰভাৰী মন্ত্ৰীসকলেও ভাগ ল’ব।\nআনহাতে এই ঘটনাক কেন্দ্ৰ কৰি মধ্যপ্ৰদেশত তীব্ৰ প্ৰতিক্ৰিয়া ব্যক্ত কৰিছে বিৰোধীয়ে। ৰাজ্যখনৰ প্ৰাক্তন মুখ্যমন্ত্ৰী তথা কংগ্ৰেছ নেতা কমলনাথে ঘটনাৰ বাবে দায়িত্ব স্বীকাৰ কৰি গৃহমন্ত্ৰীৰ পদত্যাগৰ দাবী জনাইছে। আন আন বিৰোধী নেতাসকলো সৰৱ হৈ পৰিছে তিনি আৰক্ষীৰ মৃত্যুক লৈ।\n১ লাখ নিযুক্তি সম্পূৰ্ণ হোৱাৰ পাছত সকলোৰে নাম-পৰিচয় সহ এখন কিতাপ প্ৰকাশ হ’বঃ মুখ্যমন্ত্ৰী


পোছাক আৰু বস্ত্ৰ উত্পাদন কেন্দ্ৰ | Handloom Textiles & Sericulture | অসম চৰকাৰ, ভাৰত\nএই প্ৰস্তাৱত পোছাকনিৰ্মাণৰ তিনিটা একক অন্তৰ্ভুক্ত কৰা হৈছে যত চিলাই, আৰ্হি প্ৰস্তুতকৰণ, কাটিং, কেলেণ্ডাৰিং, কম্পিউটাৰৰ দ্বাৰা আৰ্হি প্ৰস্তুতকৰণৰ বাবে ১০০টা উচ্চ প্ৰযুক্তিৰ যন্ত্ৰও অন্তৰ্ভুক্ত আছে। ইয়াৰে এটা একক কৌশল বিকাশৰ বাবে আৰু আন দুটা একক বাণিজ্যিক উত্পাদনৰ বাবে প্ৰস্তাৱ কৰা হয়।\nঅসম হস্ততাঁত বস্ত্ৰশিল্প আৰু ৰেচম বিভাগৰ সচিবৰ অধ্যক্ষতাত ইয়াৰ ৰূপায়ন কাৰ্য্য নিৰীক্ষণৰ বাবে এখন ৰাজ্যিক পৰ্য্যায়ৰ কমিটিও গঠন কৰা হল।সমিতিয়ে বস্ত্ৰশিল্প মন্ত্ৰনালয়ৰ সৈতে মিলি দুই নিলাম প্ৰক্ৰিয়াৰ জৰিয়তে এছ.ভি.পি. কেইটা চুড়ান্ত কৰে। সেই অনুযায়ী, গুৱাহাটীৰ এম./এছ. ফেব্ৰিক প্লাছক দুটা বাণিজ্যিক উত্পাদন একক আৰু গুৰগাৱৰ এম./এছ. মোদ লামাক এটা কৌশল বিকাশ একক আৱন্টন কৰা হয়।\nচৌহদক গতিশীল আৰু উত্পাদনক্ষম কৰি ৰখাৰ উদ্দেশ্যে আৰ্টফেডে ৰূপায়নকাৰী প্ৰতিষ্ঠানৰ ৰূপত সক্ৰিয়ভূমিকা পালন কৰিব লাগিব।


কৌতুক- মঞ্জিত ৰয় – ফটাঢোল\nApril 1, 2020 কৌতুক\t3 Comments\nকৌতুক- মঞ্জিত ৰয়\nঘৰুৱা সমস্যা কি সেইঘৰ মানুহক সুধিলেহে গম পাবা, যাৰ আলহীক দিবলৈ অনা মিঠাইৰ ৰং, আকাৰ আদি আলহীয়ে অনা মিঠাইৰ ৰঙৰ লগত মিলি যায়!\nমই এবাৰ এটা অফিচলৈ গ’লোঁ৷ লগৰজনে কিবা কাম কৰি আছিল বাবে মই মোবাইলত কথা পাতি আছোঁ বিন্দাছ৷ এনেতে এজন মানুহ আহি মোক ক’লে যে ‘ইয়াৰপৰা কালৈকো ফোন কৰিব নোৱাৰা’৷ মই ক’লো যে মই কৰা নাই, মোলৈহে কৰিছে৷ তেতিয়া তেখেতে আকৌ ক’লে যে নহয় ইয়াত ফোনত কথা ক’বই নোৱাৰা৷ ময়ো ঠিক আছে বুলি কৈ ফোনৰ সিমূৰত থকাজনক ক’লো, “দে ভাই তয়ে কৈ থাক, মই শুনি আছোঁ৷” তাৰপিছত কি হ’ল নাজানো, মানুহজনেচোন মোক গতিয়াই তাৰপৰা বাহিৰ কৰি দিলে! মানুহক বুজাটো বৰ টান হৈছেহে আজিকালি৷\nএবাৰ আমাৰ হিমাংশুদাৰ লগত বৌ ক’ৰবালৈ যাওঁতে বৌ পাৰ্লাৰত সোমালে আৰু হিমাংশুদা বাহিৰতে ৰৈ থাকিল৷ অলপ সময়ৰ পিছত পাৰ্লাৰৰপৰা মহিলা এগৰাকী ওলাই আহিল। কিন্তু আচৰিত, দাদাই ভালকৈ মুখৰ ফালে চায়ো চিন ধৰিব নোৱাৰিলে!\nআপুনি ভাবিছে চাগে এনেকৈয়ে মেকআপ কৰিলে চাগে! হিমাংশুদাইও তেনেকৈয়ে ভাবিছিল বোলে!\nপিছতহে গম পালে আচলতে সেইগৰাকী বেলেগ মহিলায়েই আছিল৷\nসফলতাৰ বাবে শিশুক লাগে বৰ্ণভিটা, পুৰুষক লাগে ৰজনীগন্ধা আৰু মহিলাক ফেয়াৰ এণ্ড লাভলী!\nবাকী ৰিজাল্ট, পৰীক্ষা এইবোৰটো ‘মায়া’।\nGents Toilet ত ‘মিতালী মই তোমাক ভালপাওঁ’ বুলি লিখা আৰু মুখ্যমন্ত্ৰীলৈ ফেচবুকত চিঠি লিখাৰ মাজত কিবা পাৰ্থক্য আছে নে?\n« ভবিষ্যত অনাগত নহয়, বৰ্তমানেই ভবিষ্যত- হিমাংশু ৰাজখোৱা\nনিমিলা অংক- ডা° অঞ্জন জ্যোতি চৌধুৰী »\nময়ো পঢ়ি লৈ লাভ ৰিয়েক্ট এটা দিওঁ বুলি ইয়াত বিচাৰি ফুৰিছো।


বড়োসকলে কৃষি বিপ্লৱৰ সূচনা কৰকঃ - ALAYRAN\nবড়োসকলে কৃষি বিপ্লৱৰ সূচনা কৰকঃ\nবড়োসকলে নিজৰ অস্তিত্ব আৰু আত্মৰক্ষাৰ স্বাৰ্থত কৰি থকা সংগ্ৰামখন এদিন যে সফলতা নাপাব তাত কোনো মানে নাই ৷ কথা হ'ল এখন পৃথক বড়োৰাজ্য বা স্বাধীন বড়োলেণ্ডে নিজক প্ৰয়োজন হোৱা খাদ্য সামগ্ৰী কেনেকৈ পূৰণ কৰিব? নে ৰাজ্য গঠন হোৱাৰ পাছত ভাৰতীয় বজাৰ অৰ্থনীতিৰ পৰম্পৰা ৰক্ষা কৰি অন্য স্বাৱলম্বী ৰাজ্যৰ পৰা নিজৰ মানুহৰ দৈনিন্দন প্ৰয়োজনীয় খাদ্য বস্তু আমদানী কৰি থাকিব ? যদি ৰাজ্য গঠনৰ পাছতো বড়োসকলে নিজৰ প্ৰযোজনীয় কৃষিজাত খাদ্যসামগ্ৰী নিজে উৎপাদন কৰি জনসংখ্যাৰ অনুপাতে পূৰণ কৰিব নোৱাৰে তেন্তে সেই জাতিৰ শিক্ষা, বিজ্ঞান, অৰ্থনীতি, ৰাজনীতি, সামাজিক স্হিতি কেতিয়াও মজবুত নহ'য় ৷ ইয়াৰ উদাহৰণ স্বয়ং ভাৰতৰ পঞ্জাৱী জাতিটো ৷ নিজৰ বৈপ্লৱীক কৃষি উত্তৰণৰে আজি পঞ্জাৱী জাতিয়ে নিজকে অৰ্থনৈতিক ভাৱে সৱল কৰি দেশৰ সকলো দিশতে আগৰণুৱা জাতিত পৰিণত হৈছে ৷ তেওঁলোকৰ আগৰণুৱা জাতি গঠনৰ কেন্দ্ৰ বিন্দুয়েই হ'ল কৃষি ৷ য'ৰ পৰা জাতিটোৰ সমস্ত শক্তি সঞ্চালিত হ'য় ৷\nহ'য়, আমি প্ৰথমে আমাৰ অধিকাৰ নিশ্চিত কৰা পাছতহে আমি আমাৰ উত্তৰণত যুৱ শক্তিক পৰিচালনা কৰিব পাৰিম ৷ এই ধাৰণাটো জনজাতীয় পৰিচয় থকা এটা জাতিৰ অবাঞ্চিত ধাৰণা বা যুক্তি ৷ কিয়নো আজি বড়োসকলৰ অবাল-বৃদ্ধ-বনিতাই নিজৰ ৰাজনৈতিক অধিকাৰ আৰু ভুমি অধিকাৰৰ বাবে কঠোৰতৰ পৰা কঠোৰতৰ শৃংখলিত গণতান্ত্ৰিক আন্দোলন কৰিবলৈ শক্তি আছে ঠিক তেনেকৈ কৃষি কাৰ্য্য কৰিবলৈ বড়োসকলৰ মাজত অনেক শক্তি সুপ্ত হৈ আছে ৷ ইতিহাসেও জানে বড়োসকলে কোনো দিন বন্য জীৱ জন্তু চিকাৰ কৰি ভক্ষণ কৰি অহা জাতি নহ'য় ৷ চিকাৰৰ পৰিৱৰ্তে বড়োসকলে শৃংখলিত কৃষি শস্য কৰি নিজৰ আহাৰ যোগান কৰিব জানিছিল ৷ নহ'লে বড়ো জাতিৰ পৰম্পৰাত কৃষি কৰ্ম কৰাৰ আগত নিজৰ ইশ্বৰ আৰু দেৱ-দেৱীক বৈচাগুত পূঁজা-পাৰ্ৱনে আৰধনা কৰা কৃষ্টি আজিও বিদ্যামান নাথাকিল হ'য় ৷\nঐতিহাসিক জাতি হিচাপে বড়োসকলে অসমত অসমীয়া শাসক শ্ৰেণীৰ পৰা দীৰ্ঘদিনীয়া শোষণ, বৈষম্য আৰু বঞ্চনা ভোগ কৰি আহিছে যদিও শোষক অসমীয়াক বড়োসকলেই নৃত্য, গীত আৰু খেল জগতত এক শক্তিশালী ভুমিকা খামুচি অসম আৰু অসমীয়াক অন্য এক পৰিচয় দিছে ৷ বড়োসকলৰ এই কষ্টৰ ফচল "অসমীয়া সন্তান" বুলি তেওঁলোকেই প্ৰভুত্বৰে আনক দেখুৱাব ধৰিছে ৷ অথচ বড়োসকল এটা জাতিলৈ স্বয়ং আপুনা-আপুনি গড় লৈ শক্তিশালী হৈছে সেই কথা তেওঁলোকে স্বীকাৰ কৰিবলৈ ভয়, শংকা আৰু দ্বিধাবোধ কৰে ৷ বড়োসকলৰ উত্তৰণৰ সকলো দিশক তেওঁলোকে নিজ পৰিচয়ৰে দমাব বা লুকুৱাৰ বিচাৰে ৷ এয়া তেওঁলোকৰ প্ৰভুত্ববাদী পৰম্পৰাগত চৰিত্ৰ ৷ কথা হ'ল অসমীয়াৰ এনে চক্ৰান্তত বড়োসকলে কিমান দিন ভৰি ৰাখিব?\nঅসমৰ ৩ কোটি জনসংখ্যাৰ আধা অবৈধ বিদেশী ধৰ্মীয় পৰিচয় থকা লোক ৷ এই ধৰ্মীয় পৰিচয় লগা লোকৰ বাহিৰেও হিন্দু বঙালী, ৰাজবংশী, হাজং আদি লোক অসমৰ নামনিৰ জনজাতি আৱেষ্টনীকৃত সংৰক্ষিত ভুমিসমূহত লাহে লাহেকৈ বসতি স্হাপনৰে সংখ্যাগুৰু হৈ ভাৰতীয় সংবিধানীৰ ন্যায় আৰু অধিকাৰ বিচৰাৰ কৰ্তৃত্ব লাভ কৰা দাবীদাৰ হৈ পৰিল ৷ ই কেনেকৈ? অবৈধ বিদেশী প্ৰৱজনৰ এই সমগ্ৰ পৰিঘটনাত সম্পূৰ্ণ ৰাজনীতি নিহিত যদিও জনজাতীয় মানুহখিনিৰ কিছুমান সামাজিক চেতনাহীন চৰিত্ৰ আৰু এলেহুৱা স্বভাৱমুখি প্ৰৱণতাই ক্ৰিয়া কৰি আহিছে ৷ আৰু এই এলেহুৱা চৰিত্ৰই সেই অবৈধ ধৰ্মীয় সম্প্ৰদায়ে আমাৰ ভুমি, কৃষিভুমি কাঢ়ি লোৱাৰ সমান্তৰালকৈ আমাৰ শ্ৰম কাঢ়ি আমাক এলেহুৱা জীৱলৈ পৰিৱৰ্তিত কৰিব ৷ যিটো বৰ্তমান দেখিবলৈ পোৱা গৈছে ৷ গতিকে আমি ৰাজনৈতিক অধিকাৰ পাই সেই অবৈধ ধৰ্মীয় সম্প্ৰদায়ক খেদি পঠিয়ালেও আমাৰ মাজত লাহেকৈ গঢ় লৈ উঠা কৰ্মবিমুখ এলেহুৱা স্বভাৱে পুনঃ শ্ৰমৰ বাবে বিদেশী বঙালক আমন্ত্ৰণ কৰি আনিব লাগিব ৷ তেতিয়া আমি নিজেই নিজৰ ওপৰত নিৰ্ভৰশীল হ'ম নে?\nপ্ৰতিবছৰে বড়োসকলৰ মাজৰ পৰা প্ৰায় চাৰি লাখ যুৱক-যুৱতী কৰ্ণাটক, গোৱা, গুজৰাট, তামিলনাডু, অন্ধ্ৰ আদি বাহিৰা ৰাজ্যলৈ কামৰ তাগিদাত উলায় যায় ৷ বাহিৰা ৰাজ্যলৈ কাম বিচাৰি যোৱা সকলৰ ভিতৰত বহু যুৱক-যুৱতীৰ ঘৰৰ অৱস্হা দুখ লগা ৷ কিন্তু এই চাৰি লাখ অৱস্হাহীন বড়ো যুৱক-যুৱতীৰ বিপৰীতে প্ৰায় সম সংখ্যক স্বচ্ছল, অৱস্হা সম্পন্ন বড়ো যুৱক যুৱতীয়ে নিজৰ ঘৰতে থাকি আজিৰ আধুনিক সমাজখনত একো একোটা গ্লেমাৰ জীৱন বিচাৰি হাবাথুৰি খাই ফুৰিছে ৷ তেওঁলোকৰ ওচৰত ধন-সম্পত্তি, বাইক-গাড়ী আৰু টকা খৰচ কৰিব পৰা ক্ষমতা উভৈনদী কৈ আছে ৷ অথচ নাই কোনো ভৱিষ্যত পৰিকল্পনা, নাই সামাজিক স্হিতি ৷ এই বৃহৎ সংখ্যক যুৱক-যুৱতীয়ে গ্লেমাৰৰ পিছত দৌৰি অবাবত সময় আৰু শক্তি যথেষ্ট খৰচ কৰি আহিছে ৷ গ্লেমাৰ বিচাৰি নিজৰ জীৱন বিপদাপন্ন কৰা যুৱক-যুৱতীসকলক সংঘবদ্ধ কৰি একো একোটা সঠিক কৰ্ম পৰিকল্পা লৈ তেওঁলোকৰ সময়,শক্তিক আৰু ক্ষমতা এক কৰি কামত লগাব পৰা উপযুক্ত স্হান কৃষিখণ্ডত আছে বুলিব পাৰি ৷ আজিৰ দিনত গ্লেমাৰতকৈ কৃষিখণ্ডহে বেছি স্বাধীনতা তথা অৰ্থৰ সৈতে স্বতন্ত্ৰিয় জীৱন উপভোগ কৰিব পাৰি ৷\nকৃষিও এক গ্লেমাৰ ৷ জীৱনৰ স্বাচ্ছ্যন্দ লুকাই থকা, শ্ৰমে দিয়া বস্তুৰ উপভোগ স্বাধীনতা আৰু আনৰ প্ৰয়োজনীয়া পূৰণ কৰিব পৰা এটা ক্ষমতা নিজৰ হাতৰ মুঠিত ৰাখিব পৰাটোও এটা গ্লেমাৰ ৷ এই গ্লেমাৰ অৱশ্যেই জাক-জমকতাৰ পৃথিৱীৰ পৰা দূৰত ৷ আটাইতকৈ প্ৰয়োজনীয় কথাটো হ'ল এটা জাতি নিৰ্মাণৰ ভেটিটো তেতিয়াহে মজবুত হ'য় যেতিয়া জাতিটোয়ে কৃষি কৰ্মই দ্বাৰা শক্তিশালি অৱস্হানত স্হান লৈ নিজকে চিনাকি দিয়ে ৷ আজিৰ কৃষিখণ্ডটো এটা পৰম্পৰাগত উদ্যোগ হৈ থকা নাই ৷ এই উদ্যোগে আজিৰ বিশ্বক অধিক আকৰ্ষণহে কৰিছে ৷ মানুহে সুষম আৰু নিৰুগী আহাৰ বিচাৰি শ্ৰেষ্ঠ কৃষকৰ উৎপাদিত খাদ্যশস্য বিচাৰি অধিক মূল্য দিব ধৰিছে ৷ কৃষকে বজাৰ বিচাৰি দেশে দেশে ঘুৰি ফুৰিব লগা হোৱা নাই ৷ গ্ৰাহক নিজেই কৃষকৰ ওচৰ চাপিছে\n৷ কৃষক হ'লৈ আপুনি নামী-দামী বিশ্ববিদ্যালয়ৰ ডিগ্ৰীধাৰী শিক্ষিত ব্যক্তি হোৱাৰ প্ৰয়োজনও নাই ৷ লগে অলপ কষ্ট কৰিব পৰা সাহস; শ্ৰম আৰু সাহস কৃষকৰ সাৰথি ৷\nঅসম চৰকাৰে জনজাতিৰ ওপৰত চলাই অহা দমন, আগ্ৰাসন নীতি আৰু নিজৰ ৰাজনীতিৰ স্বাৰ্থ সুৰক্ষিত কৰিবলৈ অবৈধ বিদেশী ধৰ্মীয় সম্প্ৰদায়ক বড়োসকলৰ সংৰক্ষিত ভুমিত সংস্হাপিত কৰি অহা কাৰ্য প্ৰতিহত কৰিবলৈ সমগ্ৰ বড়ো জাতিৰ যুৱকে সংঘবদ্ধ হৈ কৃষি বিপ্লৱৰে জমিনী প্ৰতিসুৰক্ষা গঢ়ি তুলিবৰ সময় আহি পৰিল ৷ বড়ো যুৱকে কৃষি কৰ্মত ন উদ্যামেৰে আগবাঢ়িলে নিজৰ অৰ্থনৈতিক অৱস্হা টনকিয়াল কৰাৰ লগতে প্ৰস্তাৱিত বড়োৰাজ্যৰ ভৰাল সুৰক্ষিত হ'ব ৷ ফলত এখন নতুন ৰাজ্যৰ জনতাই অন্য ৰাজ্যৰ পৰা খাদ্যশস্য আমদানী কৰাৰ পৰিবৰ্তে ৰপ্তানি কৰি অৰ্থনৈতিক ভেটি দৃঢ় কৰিব পাৰিব ৷ যদি প্ৰকৃততে বড়ো যুৱকে কৃষি বিপ্লৱত মনোনিবেশ কৰিব পাৰে তেন্তে প্ৰথমেই চন পৰা তথা মুক্ত হৈ পৰি থকা কৃষি পথাৰ বা মুক্ত অঞ্চলত অবৈধ বিদেশী ধৰ্মীয় সম্প্ৰদায়ে সোমাই বসতি স্হাপন কৰাত বাধা হ'ব ৷ দ্বিতীয়, জাতিটোৰ কৃষি অৰ্থনীতিত স্বচ্চলতা আহিব ৷ তৃতীয়তে, বড়ো যুৱকৰ কৃষি বিপ্লৱটো এটা ইতিহাস হৈ ৰৱ ৷ কাৰণ বড়োসকলে ৰাজনৈতিক অধিকাৰ পাবলৈ কেৱল গণতান্ত্ৰিক আন্দোলন কৰিব জনাই নহ'য়, হাতে কামে, কৃষি কৰ্মৰে নিজৰ জাতিক এক সুৰক্ষিত জাতি হিচাপে প্ৰতিষ্ঠা কৰিবলৈও সক্ষম ৷\nবহুতে নিজৰ বিচাৰধাৰাৰে বৰ্তমান বড়োভুমিত কৃষিখণ্ডৰ বিকাশ সাধন কৰিবলৈ ৰাজনৈতিক বা চৰকাৰৰ কাৰ্য ব্যৱস্হাৰ পৰা সুবিধা পোৱা-নোপোৱা হিচাপটো দেখুৱাব ৷ যিটো সমগ্ৰ অসমৰ সাধাৰণ মানুহৰ লগতে বহু কৃষকৰ এটা নেতিবাচক দৃষ্টিভংগী ৷ কৃষি, কৃষক কলেই বহু জটিলতা আছে আৰু থাকিব ৷ কিন্তু এক সু-সংহত আৰু সংঘবদ্ধ পৰিকল্পনাৰে যদি বড়ো যুৱ কৃষকে উপযুক্ত পৰিচালনাৰে কৃষি ব্যৱস্হাক বাস্তৱমুখী ৰূপ দিব পাৰে তেন্তে বড়োভুমিৰ কৃষিখণ্ড এক সফল উদ্যোগলৈ ৰূপান্তৰিত হোৱাৰ অনেক থল আছে ৷ যি জাতিৰ অসংখ্য যুৱক-যুৱতীয়ে জাতিৰ স্বাধীনতা বিচাৰি হাবি-জংগলে ঘুৰি বুকুত উত্তপ্ত গুলি খাই মৰিব পাৰে সেই জাতিৰ যুৱক-যুৱতীয়ে হাতত কোৰ-কোঠাৰ আৰু নাঙল লৈ উকা পথাৰক সেউজ-সোণোৱালী শস্য-শ্যামলী কৰিব নোৱাৰৰ কি যুক্তি আছে? কি বাধা আছে? এটা সৰু উদাহৰণ দিও…, মেক্সিকোৰ এজন খেতিয়কে এজন স্হানীয় লোকৰ পৰা দুই একৰ কৃষি পথাৰ ক্ৰয় কৰিছিল ৷ সেই মাটি কিনা কৃষকজনে মাটিদোখৰ কিনাৰ আগত নাজানিছিল যে সেই মাটিদৰাত অসংখ্য বিষাক্ত ৰেটল সাপ(আমেৰিকাত পোৱা এবিধ বিষাক্ত সেউজীয়া সাপ) থকাৰ কথাটো ৷ যেতিয়া তেওঁ শ্ৰমিকক খেতিদৰা চহাবলৈ কলে তেতিয়া শ্ৰমিকসকলে ৰেটল পাপৰ ভয়ত কৃষিপথাৰত সোমাব নিবিচাৰে ৷ ফলত কৃষজনে বিষাক্ত ৰেটল সাপৰ বাবে নিজৰ ফচল লগাবলৈ এক ভয়ংকৰ সমস্যাত পৰিল ৷ এদিন মেক্সিকান কৃষকজনৰ মনত এটা বুদ্ধি খেলালে ৷ তেওঁৰ সহকৰ্মী শ্ৰমিকক মাতি মাটি ডৰাত থকা বিষাক্ত সাপবিলাক ধৰিবলৈ ললে ৷ কৃষকজন আৰু শ্ৰমিকে মিলি বিষাক্ত ৰেটল সাপ ধৰি ধৰি সেই সাপৰ চামৰা এৰুৱাই বজাৰত বিক্ৰী কৰিব ধৰিলে ৷ এনে কাৰ্য সাপ শেষ নোহোৱালৈকে চলি থাকিল ৷ অৱশেষত কৃষকজনৰ পথাৰৰ পৰা বিষাক্ত ৰেটল সাপ নোহোৱা হৈ পৰিল আৰু কৃষকজনে কোনো ভয় নোহোৱাকৈ নিচিন্ত মনে নিজৰ খেতিত ফচল সিচিব পৰা হ'ল ৷ গতিকে এজন কৃষকক অলপ বুদ্ধিদীপ্ত মন এটা লাগে ৷ যিটো মেক্সিকান কৃষকজনে কৰিব পাৰিলে ৷ বিষাক্ত সাপে লিক লিকাই থকা কৃষিপথাখন তেওঁৰ বুদ্ধিদীপ্ত মনে নিমিষতে এক সাপ নোহোৱা কৰি পৰিৱৰ্ত কৰি পেলালে ৷ যাৰ ফলত মেক্সিকান কৃষকজনে এখন সুন্দৰ কৃষিপথাৰ লাভ কৰাৰ লগতে সাপৰ চামৰা বিক্ৰী কৰি অৰ্থ উপাৰ্জন কৰিবলৈ সক্ষম হ'ল ৷ সমস্যা আৰু দুৰ্যোগ সকলোৰে আহে ৷ কিন্তু সেই দুৰ্যোগ আৰু সমস্যাৰ সৈতে সাহসৰে মুখামুখি হৈ সমাধান কৰিব পৰাটোহে আচল কথা ৷ গতিকে শ্ৰমিক জাতি হিচাপে বড়োলেণ্ডৰ যুৱ কৃষকে নিজৰ মাটিত সোণ উৎপন্ন কৰিব নোৱাৰো কামটো কোনো ডাঙৰ কথা নহ'য় ৷\nএই দশকৰ প্ৰথম অৱস্হাত শত্ৰুৰ নানা কৌশলত জাতিটোৰ শান্তি আৰু সুৰক্ষাত যথেষ্ট বিপৰ্যয় আহিছিল যদিও বড়োসকলে পৰিস্হিতি নিজৰ আয়ত্বলৈ আনি অনাগত দিনত শান্তিপূৰ্ণ আৰু অস্ত্ৰমুক্ত পৰিৱেশ গঢ দিব পাৰিছে ৷ বড়োসকলে ঐতিহাসিক দিনৰ পৰাই শত্ৰুৰ আক্ৰমণৰ বিৰুদ্ধে যুদ্ধৰত জাতি হিচাপে চিনাকি দি আহিছে ৷ সেয়ে আহোমে বড়োসকলক ৩০০ বাৰ আক্ৰমণ কৰিও নিজৰ অধীন আৰু দমন কৰিব নোৱাৰিলে ৷ ইতিহাসৰ এনে স্বৰ্ণীল অধ্যায় থাকোতে শক্তিশালী জাতিটোয়ে নিজৰ কৃষি কৰ্মৰ শস্যৰে নদন-বদন হোৱাটোহে এতিয়া আটাইতকৈ প্ৰয়োজন ৷ ইয়াৰ বাবে সমাজৰ প্ৰথমিক স্তৰৰ পৰা এটা পৰিকল্পিত বিপ্লৱৰ আৰম্ভনী হওঁক ৷ প্ৰতিখন গাঁৱতে একো একোটা সমবায় গোট গঠন কৰি কৃষি পৰিচালনা কৰক ৷ সমাজৰ প্ৰতিঘৰ মানুহে শিক্ষা সাং কৰি উঠা এজন ল'ৰাক কৃষি কৰ্ম কৰা বাবে উৎসাহিত আৰু নিয়োজিত কৰক ৷ প্ৰতিখন গাঁৱতে একোটা কৃষি কেন্দ্ৰ স্হাপন কৰক(বিকল্প হিচাপে সমাজে নিজৰ গাঁৱৰ থানচালি, গীৰ্জা আদি উপাসনা ঠাইত থকা মুকলি ঘৰ ব্যৱহাৰ কৰিব পাৰে) গাঁৱৰ কৃষি কেন্দ্ৰত সপ্তাহত দুই এবাৰ গাঁৱৰ কৃষি সম্পৰ্কীয় বিষয়সমূহ(যেনে, কৃষি তথ্য, উৎপাদন, শস্য শীতলিকৰণৰ ভৰাল, বজাৰৰ ৰেহ-ৰূপ, বজাৰ সৃষ্টি, সামগ্ৰীৰ মূল্য, চাহিদা ইত্যাদি)সমস্যা আৰু প্ৰতিকাৰৰ বিষয়ৰ ওপৰিও যুৱ কৃষকক উপযুক্ত কৃষি প্ৰশিক্ষণৰ ব্যৱস্হা কৰিব লাগে ৷ লক্ষ্য কৰিব লাগে যাতে এনে কৃষি সজাগতা সভাসমূহত যুৱ কৃষক অধিক অংশগ্ৰহণ কৰে ৷ কৃষি পৰিকল্পনাও তেওঁলোকক এৰি কৰিব নালাগে ৷ কৃষি কেন্দ্ৰতে এটা সামুহিক হিচাপ অৰ্থাৎ প্ৰতিবছৰে গাঁৱৰ কৃষকে শস্য উৎপানদ আৰু ইয়াৰ ক্ৰয়-বিক্ৰয় হিচাপ ৰখাৰ ব্যৱস্হা কৰিব লাগে ৷ বহু কৃষকে এতিয়া নিজে কৰা কৃষি শস্যৰ পোৱা নোপোৱাৰ হিচাপ নাৰাখে ৷ মই পূৰ্বেও উল্লেখ কৰিছো যে পৰাপক্ষত কৃষকে চৰকাৰৰ পৰা সকলো আশা নকৰাই উচিত ৷ চৰকাৰৰ কোনো কাম সময়ত নহ'য় ৷ গতিকে কৃষকে সংঘবদ্ধ হৈ উমৈহতীয়া তথা পাৰস্পৰিক সহযোগীতা বজাই ৰাখিলে কৃষকে নিজৰ চেষ্টাৰে চৰকাৰৰ সহযোগ অবিহনে স্বাৱলম্বী হোৱা উপযুক্ত থল আছে ৷ মন কৰিব লাগীয়া কথা যে বড়োভুমিৰ এটুকুৰা খালি ঠাইও এনেই পৰিতিক্ত অৱস্হাত পেলাই থব নালাগিব ৷\nশেষত, এটা জাতি গঠন কৰিবলৈ লোৱা প্ৰকক্ষণত সমাজৰ বিভন্ন স্তৰে, ব্যক্তিয়ে বহু মতবাদ পোষণ কৰিব পাৰে ৷ শত্ৰুই নানান অপযশ আৰু আক্ৰমণ কৰিব ৷ শত্ৰুৰ অপযশ আৰু আক্ৰমণ উফৰাই বড়োজাতিক শক্তিশালীৰূপে প্ৰতিষ্ঠা কৰিবলৈ যাওতে জাতিৰ স্বাৰ্থতে সকলো মতবাদ, আদৰ্শ আৰু দৃষ্টিভংগীৰ মাজত এক পাৰস্পৰিক সহযোগীতা, সহমত আৰু শান্তিপূৰ্ণ অৱস্হানত থাকি নিজৰ জাতিক শক্তিশালী জাতিৰূপে প্ৰতিষ্ঠাত কৰাত গুৰুত্ব দিয়া উচিত ৷ তদুপৰি জাতিটোৰ নিৰ্মাণত এক নিখুত তথা শৃংখলিত কৃষি বিপ্লৱৰ সূঁচনা তথা প্ৰয়োজনীয়তা আহি পৰিছে ৷ এই কৃষি বিপ্লৱ বড়োসকলৰ যুৱ শক্তিয়ে গুৰি ধৰিব লাগিব জাতিটো শক্তিশালী কৰাৰ স্বৰ্থত ৷